﻿într-un stil accesibil, ocolind sistematic asperitățile calculelor matematice, prof dr George C Moisil și-a propus să redea fascinanta aventură a gindirii omenești, a străduințelor teoretice depuse timp de milenii in vederea construcției și permanentei reconstrucții a tabloului lumii, astfel incit acesta să se apropie cit mai fidel de realitate Aducind detalii inedite din evoluția fizicii, autorul pornește de la imaginile poetice dar naive ale antichității, trece prin mecanicismul lui Galilei și Newton, prin concepția fluidelor de toate felurile, ajungind la concepția modernă, urmărită pînă la Înțelegerea cuantică a fenomenelor microscopice și discuția ultimelor modele ale cromodinamicii cuantice Lei 11 EDITURA ALBATROS ROMA NU S-Л CONSTRUIT 1NTR-O SINGURA ZI Nu! Roma nu a fost construită într-o singură zi Și, la drept vorbind, chiar dacă ne-am imagina, prin absurd, că s-ar putea construi un oraș într-o singură zi, o astfel de așezare omenească nu ar avea prea mult haz în orice caz, nu ar putea fi niciodată Roma, cetatea care a fermecat întotdeauna tocmai prin echilibrul înlănțuirii atîtor clipe de răscruce între epoci ale evoluției ei, cît și a istoriei omenirii Fiecare dintre aceste epoci și-a pus pecetea sa pe urbea romană, dar, în pofida timpurilor cînd au fost puse și împotriva diversității mesajelor pe care le cuprind, urmele sigiliilor se îmbină între ele atît de armonios, încît, departe de a te simți stingherit de împletirea atîtor epoci ești dimpotrivă uluit de chipul în care vremuri, adesea vrăjmașe între ele, coexistă acum împăcate, dar la fel de vii ca întotdeauna, în această unică cetate: cetatea Romei eterne O plimbare, în timp, prin această cetate ne-ar‘prilejui mai întîi o întîlnire cu silueta antică, de două milenii și jumătate, încă semeață deși în ruină, a templului lui Saturn Mai departe, am putea poposi la umbra zidurilor de apărare împotriva galilor, construite de către Servius Iar în inima cetății, chiar acolo unde pulsează viața cea mai modernă a orașului, unde se întretaie convoaie nesfîrșite de limuzine de mare lux, printre care se infiltrează minusculele autoturisme de litraj minim, se înalță Pantheo-nul lui Agrippa clădit acum douăzeci de secole, găzduind cu pietate mormîntul acelui atît de delicat pictor, care a fost Rafael Nu prea departe, nici în spațiu și nici în timp, fiind doar cu un secol mai tînăr, apare copleșitor de masiv și de impunător Colisseumul, în care cele cincizeci de mii de spectatori, microbiștii antichității, savurau 5 spectacolele în care sportivitatea și sîngele, performanța și moartea se înfrățeau într-un spectacol sinistru Iată și Columna lui Traian, purtînd înscrisă în basorelief filmul luptelor cu dacii, înfruntarea bărbătească a celor două neamuri de viteji prevestind parcă plămădirea unui popor care va păstra singurul, pînă în zilele noastre, numele de roman, a cărui ultimă vocală patina timpului o va îndulci printr-un circumflex în fața forului roman, acolo unde vechile temple s-au prăbușit, Arcul împăratului Constantin desenează triumful peste veacuri în această lume antică, a cărei viață a pulsat un mileniu, prin multitudinea de vestigii între care unele sînt încă funcționale, pătrunde Roma medievală, dar mai cu seamă Roma Renașterii, spre care te conduce un bulevard construit în secolul nostru, via della Conciliazione Aici, geniul lui Bramante se întîlnește în construcția celei mai maiestuoase catedrale din lume, San Pietro, cu geniul lui Rafael și cu cel al lui Michelangelo Același Michel-angelo care împodobește interiorul acestei catedrale cu cea mai frumoasă statuie de pretutindeni și din toate timpurile, inegalabila Pietâ, același Michelangelo care în pictura capelei Sixtine întrece nu numai pe toți ceilalți pictori care au decorat-o, Pinturicchio, Botticelli, Rosselli, Perugino, Ghirlandaio și alții, dar și pe sine însuși în fresca Judecății de apoi In miezul secolului al XVII-lea, Bernini construiește fîntîna fluviilor celor mai mari cunoscute pe atunci, întruchipate în patru statui: Nilul, Gangele, Dunărea și Div de la Plata Nu ne vom opri în fața minunatelor palate clădite în secolele al XVIII-lea și al ХІХ-lea, ci ne vom aminti doar de celebra Fontana di Treve, în a cărei apă limpede fiecare vizitator al Romei aruncă un bănuț, în-cercînd să îndeplinească o datină, care spune că astfel va avea norocul revederii cetății eterne Și iată-ne ajunși în secolul al XX-lea: monumentul Vittoriano, de un alb strălucitor, gara Terminus a cărei puritate arhitectonică modernă poate sta cu fruntea sus în fața atîtor construcții romane și, în sfîrșit, cartierele ultramoderne construite după cel de-al doilea război mondial Roma nu s-a construit într-o zi Generație de generație au adăugat, fiecare în spiritul vremii sale, cîte ceva Au pustiit-o incendii, invazii după invazii, unele monu- 6 Roma Forul Traian și Monumentul Victor Emmanuel II mente au fost jefuite pentru ca din marmora lor să se clădească altele Dar ceea ce a rămas se împletește într-o realitate unitară, toate firele istoriei trăind mai departe, simultan, în actualitate, în eternitate Nici fizica nu s-a construit într-o singură zi Orașele nu sînt opera unui singur om și nici opera unei singure zile Tot astfel nici o știință nu este opera unui singur om, nici a unei singure zile Fiecare idee în știință a fost la început o cărăruie de-abia schițată șerpuind în desișurile ignoranței De-a lungul potecilor cunoașterii, transformate mai apoi în ulicioare, s-au înălțat popasuri ale gîndirii, știința crescînd ca un oraș Ocolișurilor străduțelor le-au luat locul bulevarde largi, inundate în lumină, unele bine pavate, altele încă în lucru; ce a fost bun și trainic s-a menținut, ce a fost șubred s-a prăbușit și s-a demolat Fundăturile se lichidează rînd pe rînd și oamenii speră să nu mai rămînă nici una Ne străduim să unim marile idei, aidoma grandioaselor bulevarde ale unei metropole moderne într-o rețea logică și cît mai funcțională Și în această muncă uriașă de con- 7 strucție a unei științe alături de marii deschizători de drumuri, nenumărați cercetători harnici și modești, de cele mai multe ori pierduți în genericul unor lucrări cu foarte mulți autori finisează aceste noi magistrale ale cunoașterii, nivelînd patul șoselelor, așezînd cu grijă unele lingă altele pietrele frumos cioplite, astfel încît gîndul științei să poată purcede cit mai lin, cit mai repede, cit mai departe Fizica nu s-a construit într-o singură zi Iar cei care își închipuie că o pot înțelege repudiindu-i istoria nu o vor înțelege niciodată așa cum ar trebui Iar dacă vor încerca să ducă oricît de puțin mai departe cunoașterea, vor da de cele mai multe ori greș într-adevăr, a duce cunoașterea mai departe înseamnă a te înscrie în rîndul constructorilor istoriei cunoașterii; dar nu poți să construiești decît ceea ce știi să construiești; așadar, pentru a crea, în știință este obligatoriu să cunoști istoria creației științifice Cînd ne gîndim la evoluția fizicii, sîntem ispitiți să ne întoarcem în timp foarte departe; poate chiar către începuturile speciei noastre Și ne întrebăm cînd oare au început oamenii să se gîndească la fenomenele fizicii, de altfel prezente la tot pasul, în lumea care ne înconjoară E dificil de răspuns Poate că nici întrebarea nu este bine pusă Probabil că întotdeauna în mintea omului s-a plămădit un oarecare tablou asupra lumii înconjurătoare, oricît de fragmentar, de tulbure și de fantastic ar fi fost acesta Și, inventînd limbajul, oamenii și-au comunicat elemente ale acestui tablou, învățînd unii de la alții să cunoască lumea din jurul lor ■ Cei care studiază zorii omenirii ne spun că omul primitiv nu a existat nici înaintea, nici în afara societății umane și că funcțiunile sale biologice erau îmbinate cu funcțiile sociale, diferențiind cu greutate omul de natură, eul de non-eu, întregul de parte Categoriile fundamentale ale gîndirii, cum era de exemplu cea de substanță, încă nu erau cristalizate, iar mecanismele rațiunii nu erau mai perfecționate decît uneltele de lucru Recunoașterea succesiunii regulate a zilelor și nopților, ca și a anotimpurilor, introducea pe nesimțite noțiunea de necesitate Și încet, încet începeau să se întrevadă și unele conexiuni cauzale: mîncatul fructelor sau a vînatului potolea foamea, 8 băutul apei potolea setea, razele soarelui încălzeau, ploaia răcorea etc Revoluția neolitică a însemnat una dintre cele mai profunde mutații în biografia omenirii: au început să fie selecționate culturile vegetale, s-au domesticit primele animale, a început să se țeasă pînza Și tot atunci a avut loc unul dintre cele mai importante evenimente din istoria culturii omenești: supunerea focului Și uneltele de muncă și armele s-au perfecționat, mai ales mai tîrziu, cînd s-a reușit să se obțină și să se prelucreze bronzul și apoi fierul Dezvoltarea acestor tehnici a provocat, fără îndoială, o puternică iluminare a relațiilor cauzale, cit și a reproductibilității acestora; în mintea omului care deschidea ochii încercînd cît de cît să înțeleagă lumea, începeau să se făurească primele modele asupra fenomenelor Omul începea să învețe să gîndească Cine a privit „Gîn-ditorul", acea statuetă neolitică găsită în Dobrogea, atît de interesantă și atît de reușită artistic, nu poate să se îndoiască de marile mutații intelectuale care s-au produs în neolitic, perioadă în care apare unitatea dialectică dintre efortul de a desluși conexiunile cauzale și străduința continuei perfecționări a practicii umane Tot în această perioadă încep să se ivească primele rudimente de aritmetică, dovadă descoperirea a cîte unui răboj pe pereții stîncilor din peșterile unde se adăposteau oamenii în acele vremuri Iar în nopțile senine, omul a început să descopere dincolo de universul său mărunt, universul stelelor, străbătut de acel misterios obiect ceresc, Luna Regularitatea fazelor Lunii și a mișcării astrelor pe bolta cerească l-a făcut să descopere timpul și spațiul Pe nesimțite se năștea una dintre cele mai vechi preocupări omenești, astronomia Pe monumente megalitice din Franța și din Marea Britanie se găsesc scobite în piatră imagini ale constelațiilor cele mai bine conturate pe cer, cum ar fi Carul Mare și Carul Mic în romanul său Intîmplările fericite și nefericite ale vestitei Moli Flanders, Daniel de Foe, binecunoscutul autor al poveștii lui Robinson Crusoe, ne spune prin gura acestei aventuriere: „Pe scurt începusem să gîndesc și a gîndi este un pas însemnat de la iad spre cer“ în neolitic omenirea întreprindea acest pas Dar de la acest pas pînă la fundarea propriu-zisă a fizicii în sensul pe care îl înțelegem astăzi au mai trecut nenumărate secole 9 FANTEZIE ȘI ÎNȚELEPCIUNE Cerul Orientului Copilăria omenirii, deși a fost departe de ceea ce s-ar putea numi o copilărie fericită, nu a fost lipsită de basme Mai mult, am putea spune că întreaga lui conștiință se desfășura într-un cadru fantastic al cărui creator și principal personaj era totodată Din puținele vestigii care ne-au rămas, din observarea în zilele noastre a unor grupuri sociale rămase încă la vîrsta copilăriei umanității, ne putem încredința de fantezia extrem de bogată a omului primitiv Și, în această avalanșă de fantasme, încep să strălucească primele picături de înțelepciune Un învățat din zilele noastre spune că omenirea nu ar fi reușit niciodată să gîndească dacă nu ar fi sesizat asemănările dintre obiecte Observînd că A' seamănă cu A omul se așteaptă ca A' să aibă aceleași proprietăți ca și A Iar mai departe, dacă A' seamănă cu A și B' seamănă cu В și AIJB =* U, omul trage concluzia că asemănător cu C Observarea asemănării dintre elementele unei mulțimi de obiecte {A, A', A" } conduce la inventarea unui concept abstract asociat acestei mulțimi între conceptele abstracte încep să se stabilească conexiuni și într-un tîrziu încep să se constituie sisteme de concepte și de idei încetul cu încetul, oamenii învață să fie prieteni cu înțelepciunea, adică să devină, așa cum își vor spune mai tîrziu gînditorii din Grecia Antică, filozofi (în limba greacă filos înseamnă prieten, iar sofia înțelepciune) Primele informații certe asupra începuturilor formării unei imagini asupra lumii nu le-am putut căpăta decît după inventarea scrisului, unul dintre evenimentele cele mai de seamă din istoria omenirii, petrecut acum circa cinci milenii Mai întîi în Egipt, Sumer și Babilon, iar mai tîrziu în India și în China, practica unei vieți com- 10 plexe, precum și meditația, atît asupra lumii înconjurătoare, cît și asupra mișcării astrelor pe bolta cerească, au permis omului să dezvăluie existența obiectivă a lucrurilor și fenomenelor în timp ce viața, începutul schimburilor comerciale, impunea măsurarea cît mai precisă a lungimilor și a maselor, conducînd la formarea conceptelor de unitate de măsură și de valoare numerică a rezultatelor măsurării, gîndirea abstractă descoperea regularitatea repetării an de an a condițiilor meteorologice, a dezvoltării vegetației și a dinamicii cursurilor de apă, înțelegînd că atît omul, cît și lumea înconjurătoare, există în timp Iar urmărirea mișcării Soarelui, a Lunii și a altor astre furniza variate sugestii privitoare la măsurarea timpului Astfel, în Egipt apar primele ceasuri solare și primele clepsidre, acestea din urmă măsurînd curgerea timpului, prin curgerea picăturilor de apă dintr-un vas în paralel, se dezvoltă aritmetica atît de necesară pentru conducerea unui stat centralizat de dimensiunile Egiptului, iar măsurarea terenurilor impune dezvoltarea geometriei Tot în Egipt, apare ideea existenței unui element primordial constitutiv al lumii și am putea spune primul model despre lume avînd drept element comun apa O astfel de imagine asupra materiei ni se pare astăzi foarte naivă, dar să ne gîn-dim totuși ce pas uriaș reprezintă construcția unei reprezentări unitare asupra întregii lumi, în comparație cu gîndirea primitivă care cu greu reușea înfiriparea unor concepte cît de cît abstracte Și astăzi, populații din nordul extrem, care încă nu au trecut pragul copilăriei gîndirii omenești, au de exemplu, peste 41 de termeni distincți pentru felurite forme de zăpadă, lipsindu-le însă termenul general de zăpadă Rădăcinile culturii moderne pătrund adînc pînă în cultura mesopotamă Acum cinci milenii și jumătate sumerienii născocesc scrierea cuneiformă, iar cinci secole mai tîrziu atingeau apogeul Ștafeta trece apoi la babilonieni Inventatori ai gnomonului (cadranul solar), lor li se datorează înțelegerea modernă a măsurării timpului, împrejurare care le-a permis să distingă mișcarea uniformă de cea uniform accelerată, respectiv uniform întîrziată Și tot din Babilon ne-a parvenit prima observație, efectuată cu aproape patru milenii în urmă, referitoare la apariția inelelor de interferență colorate la trecerea luminii soarelui printr-un film subțire de ulei de susan eta- 11 lat pe suprafața apei intr-un vas Cunoașterea exactă a timpului, cit și dezvoltarea tehnicilor de observație a mișcării astrelor, au permis perfecționarea cunoștințelor de astronomie, iar reproducerea fenomenelor cerești era înregistrată cu cea mai mare exactitate Dezvoltarea algebrei — babilonenii nu erau străini de puteri, rădăcini, logaritmi și exponențiale, întrezărind chiar conceptul de funcție — le-a permis și asigurarea unei baze teoretice a acestei științe în ceea ce privește alcătuirea lumii, și ei admiteau că aceasta provine dintr-un principiu unic, apa, cosmologia lor presupunînd că Pămîntul este un disc plat în al cărui centru se află evident Babilonul și care plutește pe un imens ocean Întreaga lume constituia un sistem unitar într-o strînsă interdependență universală, a cărui devenire era guvernată de un determinism riguros, în această mișcare universală, în care fiecare părticică a lumii este strîns dependentă de întregul Univers, hegemonia aparținea mișcării corpurilor cerești Minuțiozitatea observațiilor astronomice vădea precizia mișcării astrelor, aceasta fiind totodată și modul cel mai accesibil de culegere de informații asupra uriașului mecanism al lumii supus unei atît de riguroase interconexiuni universale într-un colț al Orientului, acum circa 35 de secole filozofia indiană încerca să desprindă din uriașa diversitate a lucrurilor și fenomenelor cîteva legi simple Pe acest drum, gîndirea indiană reușește să facă distincția dintre obiect și reprezentarea acestuia, lămurind unele concepte de bază cum ar fi cele de spațiu, timp, substanță, calitate, mișcare, sau interacțiune în filozofia indiană descoperim ideea existenței a patru elemente fundamentale ale lumii: pămîntul, apa, cerul și focul, iar mai tîrziu și primele concepții atomiste asupra structurii substanței Filozoful Uluka presupune că lumea este alcătuită din particule foarte mici, invizibile, denumite anu, care se pot reuni în dublete — dvianuka — sau triplete — trianuka Acest filozof era supranumit Kanada, adică „mîncătorul de boabe“ Să fi fost oare la originea acestei porecle viața de ascet vegetariană a filozofului, sau o ironie la adresa concepției sale atomiste? în China antică, acum vreo două mii și cinci sute de ani, gîndirea științifică reușise să contureze multe idei generalizatoare Unii filozofi asemuiau firmamentul cu un capac emisferic pe care se află fixate astrele și care se 12 rotește în jurul Pămîntului Alți filozofi își imaginau Universul sub forma unui ou uriaș a cărui coajă era constituită din bolta cerească, iar Pămîntul era asemănat cu gălbenușul oului în schimb, cîteva secole mai tîrziu, filozoful Qi Meng elabora o imagine asupra Universului mult mai apropiată de cea modernă: Soarele, Luna și stelele plutesc în mijlocul vidului, iar culoarea albastră a cerului nu este altceva decît un efect optic Foarte interesantă este teoria fizică datorată lui Jiu Yen de la Academia Qi în lume există două principii alternante: yan înseamnă masculin, luminos, cald, uscat, par și yin însemnînd feminin, obscur, rece, umed, impar Totul se desfășoară prin alternanța acestor două principii și prin intermediul a cinci agenți: pămînt, foc, metal, apă și lemn în această interpretare există o dominanță a cifrei 5: sînt cinci puncte geografice (nordul, sudul, estul, vestul și centrul), cinci culori (verde-albastru, roșu, galben, alb, negru), cinci gusturi (acru, amar, dulce, as-tringent, sărat), cinci tonuri muzicale (bineînțeles în gama pentatonică foarte utilizată la chinezi) Lumea trebuie înțeleasă Cine răsfoiește paginile biografiei umanității, nu poate să nu fie cutremurat de cît de multe civilizații ajunse la un grad înalt de dezvoltare au dispărut, împreună cu popoarele care le-au creat, cele mai multe dintre acestea practic fără a lăsa vreo urmă în civilizația noastră actuală Cine ar putea spune dacă în cultura noastră modernă în-tîlnim, sau nu, contribuția hittiților, care în timpul lui Ramses al II-lea stăpâneau un mare imperiu sau a horez-mienilor, care au locuit atîtea secole la sud de marea Arai? în schimb, în ciuda trecerii mileniilor, cultura greacă este încă vie în întreaga cultură modernă în nenumărate orașe din Europa, sau din America, întâlnești clădiri moderne, dar a căror arhitectură o imită pe cea a grecilor antici E de ajuns să ne gîndim la clădirea Muzeului de Arte Frumoase din Budapesta sau la cea a Institutului Medico-Farmaceutic din București încă la începutul secolului al XX-lea în multe licee din lume geometria se preda după manualul lui Euclid; logica lui Aristotel este mai departe în vigoare, iar meditația asupra 13 Tales filozofiei grecești antice încă nu este epuizată, la întrebările puse de către aceasta omenirea mai căutînd răspunsuri Marele fizician Erwin Schrodinger, unul dintre fondatorii mecanicii cuantice, atrage atenția că școala din Milet ne-a transmis principiul inteligibilității lumii, sau, cu alte cuvinte: natura poate fi înțeleasă Ei au descoperit, primii în lume, faptul că fenomenele nu se produc fără nici o noimă, ci dimpotrivă ele se leagă unele de celelalte într-o țesătură logică, astfel încît admițînd un număr redus de premise, este posibilă regăsirea pe cale deductivă a întregului ansamblu Dacă grecii antici nu au construit nici mărețele piramide egiptene și nici zidul chinezesc — singura construcție omenească vizibilă de pe Lună — în schimb ei au construit un lucru cu mult mai durabil, pe care apoi l-au dăruit cu generozitate întregii lumi: raționamentul logic Cu 27 de secole în urmă, în Milet, Tales afirmă: „Apa este temeiul tuturor lucrurilor11 Filozoful german Nietzs-che observa că această afirmație implică îndeplinirea următoarelor cerințe: mai întîi obligativitatea de a căuta 14 un atare principiu fundamental, în al doilea rînd necesitatea caracterului rațional al soluției și în sfîrșit faptul că latura materială a lumii joacă aici rolul preponderent Iar fizicianul Heisenberg trage concluzia că înțelegerea înseamnă recunoașterea în multiplicitate a raporturilor, adică a trăsăturilor unitare și a proprietăților înrudite Mai tîrziu, un filozof milesian, Anaximandru pune la baza lumii un principiu mult mai abstract, apeiron, elementul nemărginit, lansînd și ideea pluralității infinite a lumilor Din aceeași școală ionică, Anaximene presupune, drept principiu fundamental al lumii, aerul Aerul „subțiat", devine foc, dimpotrivă „îngroșat" devine apă, pă-mînt, pietre în sfîrșit, tot dintre ionieni, Anaxagora, fost profesor al marelui și luminatului conducător atenian Pericle și al subtilului filozof Socrate, presupune lumea alcătuită dintr-un număr infinit de elemente primare ne-transformabile unul în celălalt, dar supuse unui principiu general de ordine în Efes se ivește una dintre cele mai scînteietoare minți ale Greciei, filozoful Heraclit Elementul primordial, în modelul lumii elaborat de Heraclit, este focul Evoluția poate urma un drum ascendent: pămîntul trece în apă, apa în vapori, vaporii în aer și aerul în foc, după cum poate avea loc și drumul descendent, din condensarea focului luînd naștere aerul, din condensarea aerului vaporii, din condensarea vaporilor apa, iar din condensarea acesteia, pămîntul Totul se supune Zopos-ului ordinii universale Dar această ordine este departe de a fi statică Fondator al primului sistem filozofic dialectic, gînditorul din Efes consideră drept origine a mișcării unitatea și lupta contrariilor Tocmai din aceste procese de unire, respectiv de luptă se naște mișcarea, aceasta îmbrăcînd un caracter ondulatoriu Spre deosebire de Heraclit, Empedocle din Agrigente consideră pămîntul, apa, aerul și focul ca patru elemente imuabile care nu se pot transforma nici cum unul în celălalt Devenirea lumii este urmarea luptei dintre două principii: eros, adică dragostea și polemos, adică ura, astfel că lumea se schimbă necontenit, această mișcare neîn-cetînd niciodată Am încercat, mai sus, să cuprindem strădaniile depuse de înțelepții mai multor civilizații — începînd cu vechiul Egipt și terminînd cu Grecia antică de dinainte de 15 Socrate — în scopul zugrăvirii unui tablou al lumii și al evoluției acesteia Nu am reținut nici unul dintre numeroasele mituri ale antichității, oricît de captivantă ar fi fost poezia lor, ci am selectat doar cîteva din acele încercări de explicare a lumii prin imaginarea unui model cît de cît rațional Ne-a surprins varietatea acestor imagini despre lume, în care adesea rolul fanteziei precumpănea concordanța cu realitatea lor La capătul acestei grăbite călătorii se impun totuși cîteva concluzii Mai în-tîi, toate aceste imagini mărturisesc existența obiectivă a lumii noastre și încrederea în putința omului de a o cunoaște și de a o înțelege în al doilea rînd ne impresionează străduinței omului de a-și închipui o anumită structură a materiei în sfîrșit, și în India, și în China, dar mai ales în Grecia, minți iscoditoare au descoperit că lumea nu evoluează la întîmplare, ci există legi obiective care generează mersul lucrurilor și au înțeles că dezvăluirea acestor legi este posibilă înseamnă, așadar, că este cu putință să imaginăm un model al întregii lumi supus unor legități clar formulate și a cărui funcționare să ne redea mersul întregului Univers, începînd cu mișcarea astrelor și terminînd cu viața Acest important pas a fost făcut pe timpul lui Alexandru Macedon de către unul dintre cele mai profunde genii ale omenirii, Aristotel din Stagira Școala din Atena în zorile generosului cinquecento, în care în peninsula Italiei își dădeau, parcă, întîlnire cei mai mari artiști plastici, tînărul Raffaello Sanzio da Urbino îndrăznea să redea pe una din frescele Vaticanului cea mai dificilă temă pe care și-a propus-o vreodată un pictor Nu era vorba de reprezentarea plastică nici a chipului unei personalități, nici a unei mulțimi înfiorate de cucernicie, sau de groază, ci de un proiect cu mult mai ambițios: înfățișarea întregii filozofii a Greciei antice Fresca, intitulată Școala din Atena, este dominată de două figuri centrale, figuri de altfel dominante și în filozofia întregii antichități în stînga noastră un bărbat vîrstnic, desculț, îmbrăcat destul de modest, cu privirea pătrunzătoare, dar îm-bătrînită, ridică degetul arătător al mîinii drepte spre cer 16 Școala din Atena Este Platon, filozoful artist care plutește în lumea ideilor abstracte Privește spre celălalt bărbat, mai tânăr, îmbrăcat elegant, încălțat cu sandale scumpe Este elevul său, Aristotel, cu o privire la fel de adîncă, dar cu siguranța bărbatului în plină maturitate și care își apleacă palma întinsă către pămînt, către lumea concretă, vie, care se naște, trăiește și moare Este sarcina filozofilor să interpreteze locul acestor uriași ai înțelepciunii în istoria omenirii Pentru fizician, contează mai ales ceea ce au adus acești filozofi gîndirii fizice, și cum au perfecționat metodele de cunoaștere și înțelegere a lumii Platon a fost format la școala pitagoreicilor, întemeiată de vestitul filozof și matematician Pitagora din Sa-mos Amintim că la școala pitagoreicilor s-a format și conducătorul și gînditorul dac Zamolxis Pitagoreicii au adus contribuții însemnate în geometrie, astronomie și în general în matematică Platon nu s-a ocupat în mod special de fizică în nici una dintre lucrările sale Totuși, fizicienii trebuie să îi rămînă îndatorați acestui mare filozof, mai întîi pentru faptul de a fi disjuns spațiul de materie O a doua idee importantă promovată de către Platon 17 constă în admiterea curgerii lineare și independente a timpului, spre deosebire de mulți alți filozofi care susțineau revenirea ciclică a timpului Un alt merit al acestui filozof al abstractului consistă în faptul că, spre deosebire de Aristotel a scos în evidență însemnătatea matematicilor pentru înțelegerea lumii Prietenul lui Galileo Galilei, profesorul Jacobi Mazzoni, într-o carte publicată în 1579, în care face o comparație între Platon și Aristotel, spune: „Este bine cunoscut că Platon a crezut că matematica era în mod special corespunzătoare pentru investigațiile fizice, ceea ce a constituit rațiunea pentru care el însuși a recurs adesea la aceasta pentru explicarea secretelor fizice“ Această tendință platonică a influențat major gîndirea lui Galilei, care spunea despre cartea Naturii că este scrisă cu semne geometrice Importanța dată de către Platon matematicii și în general ideilor abstracte a condus la acreditarea părerii că Platon disprețuia rolul experimentului Istoricul fizicii, Hoppe, care a studiat atent operele lui Platon, respinge însă această părere, scoțînd în evidență tocmai contrariul și anume faptul că în mai multe locuri acest filozof subliniază importanța primordială a experienței * Celălalt personaj principal al frescei lui Rafael este Aristotel Acest titan al filozofiei antice este creatorul logicii formale ca știință a adevărului și ca „organon“ (denumirea cărții lui despre logică), ceea ce se tălmăcește ca instrument de cunoaștere El este considerat ca întemeietorul biologiei, efectuînd studii foarte amănunțite asupra a aproape 500 de specii de animale Beneficiind de sprijinul fostului său elev, preaputemicul Alexandru Mace-don, el a folosit fonduri uriașe și o forță de 1 000 de cercetători care au adunat informații zoologice de pe întinsul întregului imperiu Astfel de forțe umane de cercetare nu vor mai fi întîlnite în istoria științelor decît de-a-bia în cea de-a doua jumătate a secolului al XX-lea Toate aceste date științifice sînt nu numai colectate, dar sînt și ordonate și clasificate de către marele filozof Este interesant că printre faptele relatate de Aristotel se numără și existența în fluviul Acheloos a unei specii de somn care prezintă caracteristica neobișnuită că ouăle și puii sînt păziți de către bărbătuș Această informație a 18 fost respinsă de către toți ihtiologii, începînd din Renaștere, fiind considerată ca lipsită de vreun temei De-abia în 1906, pe baza unor dovezi incontestabile asupra existenței acestei specii de pești, în zoologia științifică a apărut un nou membru al cărui nume parasilurus aristotelis, face dreptate stagiritului Părăsind lucrările de științele naturii, să ne întoarcem la ideile fizice ale lui Aristotel, cuprinse în următoarele lucrări: Fizica, închinată mai ales mecanicii, Despre naștere și despre degradare, în care se vorbește mai ales despre elementele care alcătuiesc lumea, Despre cer, referitoare la mișcarea astrelor și Meteorologice în care se discută despre cele ce se întîmplă pe Pămînt și în atmosferă Aristotel atrage atenția că în timp ce fizica studiază realitatea, geometria studiază obiecte abstracte Și, spre deosebire de Platon, trage concluzia că întrucît fizica și matematica au obiecte de cercetare diferite, matematizarea fizicii este lipsită de sens în schimb, Aristotel subliniază importanța experimentului pentru cunoașterea naturii Din nefericire, această invitație la experiment ră-mîne doar un deziderat, teoria fizică a marelui înțelept 19 contrazicînd în multe privințe chiar experiența de zi cu zi Sistemul lumii, denumit Cosmos, elaborat de către Aristotel este primul model fizic și totodată cel mai larg, care explică întreaga lume, începînd cu mișcarea astre-lor și terminînd cu viața Astăzi, la prima vedere, acest model ni se pare naiv și destul de depărtat de realitate, totuși privit cu atenție este cu neputință să nu admirăm această concepție foarte cuprinzătoare asupra lumii și să nu recunoaștem rolul avut în dezvoltarea ulterioară a cunoașterii Este semnificativ faptul că aproape un sfert de mileniu teoria lui Aristotel a avut o audiență destul de redusă, pentru ca după aceea, timp de peste un mileniu să fie practic singura imagine oficial admisă asupra lumii După care, acest model a fost criticat atît de filozofi, cît și de fizicieni Acum, putem cîntări calm și fără patimă acest prim model al lumii în concepția lui Aristotel, Cosmosul este un sistem finit cu volum limitat Spațiul este neomogen, centrul globului pămîntesc fiind un punct privilegiat în schimb spațiul este izotrop față de centrul Pămîntului, adică toate direcțiile sînt echivalente Aristotel admite continuitatea materiei, respingînd concepția atomică, iar vidul fiind considerat ca un nonsens în ceea ce privește natura substanței, aceasta consistă din patru elemente, care nu sînt altceva decît aspecte ale „materiei primordiale44 în care diferitele forme preexistă ca posibile Există patru calități de bază ale acestei materii primordiale: rece, cald, uscat și umed Aceste patru calități se pot combina între ele, excluzîndu-se însă combinarea calităților contrarii Din combinarea calităților cald și uscat rezultă focul, din cald și umed aerul, din rece și umed apa, iar din rece și uscat, pămîntul Aceste elemente pot să se transforme unele în celelalte, după cum se pot și combina între ele dînd naștere la varietatea substanțelor din lumea pă-mînteană Aristotel admite și un al cincilea element, eterul, incompatibil și netransformabil din care este format cerul Cosmosul este presupus a fi alcătuit dintr-un sistem de sfere omocentrice Sfera pe care se află Luna împarte Cosmosul în două subsisteme distincte atît ca natură, cît și ca legități: lumea astrelor, care se mișcă pe sferele superioare și lumea sublunară în care trăim în lumea 20 sublunară, cele patru elemente au drept loc natural învelișuri sferice: în centru se află pămîntul, apoi apa, apoi cerul și, în fine, focul, elementul cel mai subtil Preluînd o idee a lui Eudoxos se admite că stelele sînt prinse pe niște sfere a căror mișcare perfectă nu poate fi decît mișcarea circulară uniformă, admisă ca exemplu de perfecțiune La marginea acestora sfera cea mai îndepărtată este sfera stelelor fixe, dincolo de care nu se mai află nimic, nici materie, nici vid, deci nici spațiu Cosmosul, așadar, este o structură finită, supusă unor principii de ordine, pe baza cărora aceasta este ierarhizată Ordinea supremă a Cosmosului are caracter static, mișcarea lumii fiind orientată către starea de edhilibru maximal ordonat Mișcarea astrelor este eternă și perfectă; pe cînd în lumea sublunară mișcarea este tranzitorie, avînd drept scop situarea fiecărui obiect în locul său natural Termenului de mișcare, Aristotel îi atribuie un conținut mult mai larg decît cel adoptat astăzi în fizică, semnifi-cînd în concepția stagiritului nu numai deplasarea corpurilor, dar și creșterea și descreșterea cantitativă, schimbarea calitativă, precum și modificarea substanțială (apariția și dispariția acesteia) Pentru a cuprinde toată bo-băția de conținut a conceptului de mișcare, Aristotel o definește într-un mod destul de greoi, ca realizarea a ceea ce există ca posibilitate în măsura în care aceasta există în posibilitate 1 Filozoful și matematicianul francez Descartes găsește atît de lipsită de sens această definiție, încît în lucrarea sa Le monde (lumea) consideră că e suficient să o dea în limba latină, fără a o mai traduce Așa cum vom arăta ceva mai jos, lucrurile nu stau chiar așa cum li se părea mecaniciștilor din secolul al XVII-lea Principiul de ordine al Cosmosului impune, după Aristotel, mișcarea naturală a corpurilor spre locul lor natural, în scopul restabilirii ordinii și a echilibrului Dar în lumea sublunară pot exista și mișcări violente care perturbă ordinea lucrurilor Astfel de mișcări sînt însă trecătoare, ele încetînd după un anumit timp De exemplu, aruncarea unui corp în sus este o mișcare violentă Ea încetează după un anumit timp, după care urmează 1 Traducerea nu este foarte riguroasă în limba latină definiția exactă este „Actus existensis in potentia in quantum est in po-tentia" 21 mișcarea naturală, spre locul natural al corpurilor grele, care este centrul Pămîntului, cu alte cuvinte corpul cade Sistemul aristotelian al lumii reprezintă un mare pas în elaborarea unei imagini despre lume, în raport cu încercările predecesorilor săi Este remarcabilă ideea postulării unui sistem universal de principii, întregul Cosmos funcționînd fără greș, supus printr-o logică impecabilă acestui sistem de principii Dar cea mai tulburătoare intuiție a marelui filozof consistă în surprinderea deosebirii calitative dintre mișcarea astrelor și mișcarea sublunară Astăzi, sîntem în măsură să înțelegem clar această deosebire Astrele, idealizate ca un sistem de puncte materiale între care nu se exercită decît interacțiuni gravi-fice se mișcă în conformitate cu legile mecanicii Nu există frecări de nici un fel, nici altfel de interacțiuni, iar noțiunea de căldură nici nu are sens Dimpotrivă, în lumea sublunară, adică pe Pămînt, sistemele fizice nu mai pot fi nicicum idealizate ca sisteme mecanice, aspect pe care îl vom mai discuta cînd vom vorbi despre falimentul modelului mecanic Sistemele fizice cu care ne întîl-nim la tot pasul și mai ales cele biologice, nu mai pot fi idealizate ca sisteme fără frecare, ci trebuie considerate ca sisteme care efectuează procese termodinamice în acest sens ne apare astăzi distincția dintre mișcarea „perfectă" a astrelor și mișcarea în lumea sublunară Ideea „locului natural" al corpurilor poate fi, de asemenea, re-interpretată Se știe că orice sistem termodinamic, izolat de acțiunea altor corpuri, tinde spre starea de echilibru cu energia minimă, corpurile tinzînd spre o configurație de echilibru în care energia de poziție este minimă Ar fi totuși exagerat să credem că intuiția lui Aristotel a mers atît de departe Totuși aceste reinterpretări ne arată că, în fond, modelul Cosmosului nu este o născocire copilărească, ci mai degrabă o primă încercare de înțelegere coerentă a lumii Dacă în linii generale modelul aristotelian are merite incontestabile, în schimb, deîndată ce se trece la interpretările concrete ale fenomenelor, teoria acestui model intră în gravă contradicție cu experiența Această necon-cordanță nu trebuie să ne surprindă, deoarece acum două mii cinci sute de ani posibilitățile materiale de realizare a unui experiment erau atît de limitate, încît nici conceptul de experiment nu era foarte clar conturat și, cu 22 atît mai mult, nici semnificația verificării unei teorii prin experiență nu era limpede înțeleasă Tot ceea ce se putea cere unui model teoretic era să nu contrazică prea flagrant observația cotidiană Este adevărat că Aristotel a fost un mare observator al naturii, poate primul observator sistematic al naturii, dar interesul său s-a îndreptat cu precădere asupra organismelor vii S-a reproșat, mai ales în Renaștere, nepotrivirea dintre dinamica aristoteliană și datele observației Dar să ne gîndim, ce observații experimentale asupra mișcării corpurilor se puteau face pe atunci? Aruncarea unei pietre, lansarea unei săgeți și cam atît In perioada elenistă, adică după moartea lui Alexandru Macedon, acum vreo 21 de secole, Hip-parh din Niceea, unul dintre marii astronomi ai acelei epoci, iar în secolul al ѴІ-lea mecanicianul loannes Phi-loponos, a cărui concepție asupra mișcării o vom discuta în capitolul următor, au criticat dinamica lui Aristotel Sistemul aristotelian al lumii este violent combătut de filozoful și poetul roman Lucretius în poemul său didactic De rerum natura (despre natura lucrurilor) Adept al concepției atomiste a lui Epicur, Lucretius combate mai întîi mărginirea Cosmosului exclamînd: „Nu poate Totul el însuși să-și pună o margine sieși" Și, ca o consecință directă, refuză existența unui centru privilegiat al lumii, pledînd pentru omogenitatea spațiului, adică pentru echivalența tuturor punctelor din spațiu: „Nu-i cu putință un centru cînd lumea e fără de margini", raliindu-se astfel celorlalți filozofi care argumentau omogenitatea spațiului ca o consecință a infinității acestuia Fără a folosi o argumentare prea solidă, filozoful poet se revoltă și împotriva părerii că toate lucrurile tind către „locul lor natural" și cu atît mai mult în contra ideii că pămîntul și apa tind spre centrul globului, în timp ce focul și aerul caută să se înalțe spre ceruri Cu toate acestea, modelul Cosmosului a mai fost acceptat încă un mileniu ca model „oficial" al lumii Este drept că încă în secolul al XlV-lea, nominaliștii francezi, cum ar fi Nicole d’Oresme sau Jean Buridan, și-au manifestat dezacordul față de doctrina lui Aristotel, dar părăsirea efectivă a acestui model a fost opera Renașterii, începînd cu Galileo Galilei care a schimbat radical 23 modul de gîndire al fizicienilor, introducînd criteriul verificării experimentale cantitative a concluziilor teoretice în sfârșit, Newton clarifică, într-un mod pînă atunci nemaiîntîlnit, raportul dintre teorie și experiment și dialectica dezvoltării cunoașterii * în acest capitol introductiv am încercat să arătăm, foarte pe scurt, eforturile dintîi ale umanității de a-și forma o imagine despre lume, culminînd cu modelul Cosmosului, care a uimit lumea multe veacuri, dar care astăzi ni se pare atît de străin de ceea ce înțelegem în prezent prin realitate Scopul lucrării de față, constînd exclusiv în prezentarea evoluției dialectice a tabloului despre lume, în mod deliberat nu ne-am preocupat de modul cum se încadrează aceste modele în orientarea filozofică a gânditorilor care le-au elaborat și nici de rădăcinile economice și sociale ale acestor orientări, limitîndu-ne exclusiv la descrierea modelelor discutate în capitolele următoare vom vedea că și fantezia și înțelepciunea sînt fără îndoială necesare, dar totodată insuficiente pentru făurirea unui model al lumii, cît de cît asemănător realității Pentru aceasta trebuie însă întreprins un dialog permanent cu natura Dialog, în care să îi ascultăm cu răbdare mărturisirile, atenți să nu ne păcălească, dar în același timp gata să renunțăm la orice idee preconcepută, fiind pătrunși de obiectivitatea existenței ei și de independența legilor ei de gîndirea noastră COMMEDIA „Atunci lumea-n căpățină se-nvirtea ca o morișcă De simțeam ca Galilei, că comedia se mișcă " EMINESCU Noaptea e un sfetnic bun Un vechi proverb spune că noaptea este un sfetnic bun Și în ceea ce privește făurirea modelelor lumii, din-totdeauna mișcarea stelelor nopții a dat povețe cu atît mai prețioase cu cît aceasta a fost observată cu mai multă atenție și cu mai multă precizie In puritatea nopții, stelele se mișcă pe bolta cerească aidoma unor punctulețe luminoase Și într-adevăr distanțele dintre corpurile cerești sînt atît de mari, încît dimensiunile astrelor pot fi neglijate în raport cu aceste distanțe Universul poate fi așadar idealizat ca un sistem de puncte în mișcare încă egiptenii și babilonienii știau că această mișcare nu are loc la întîmplare, ci, dimpotrivă, ascultă de anumite reguli destul de simple Nu s-ar putea oare desprinde din observațiile noastre asupra stelelor o lege unică, de care să asculte toate corpurile cerești? Sau, poate că există o astfel de lege unică de care ascultă toate corpurile din lume, începînd cu cel mai neînsemnat fir de nisip și ter-minînd cu cele mai mari stele din Univers? Astăzi, o astfel de concepție asupra Universului ni se pare firească Dar de la Cosmosul lui Aristotel pînă la Universul lui Galilei și Newton este o distanță atît de mare încît nu este nici o mirare că omenirii i-au trebuit peste douăzeci de veacuri pentru ca să o parcurgă Cu atît mai mult cu cît a fost vorba de secole de adîncă tulburare a societății omenești Prima nedumerire s-a ivit cînd s-a constatat că poziția stelelor pe firmament, dedusă în conformitate cu teoria aristoteliană a sferelor cerești în mișcare, nu se potrivește cu cea observată Nimeni nu putea să se îndoiască de perfecțiunea mișcării astrelor și totuși observația se părea că infirmă această perfecțiune Și atunci, au în- 25 ceput „cîrpelile“ în fapt, întotdeauna acesta este momentul cel mai dificil al unei teorii: cînd observațiile contrazic principii, care ne sînt totuși atît de scumpe în-cît nu avem curajul să le înfrîngem, ci preferăm compromisurile Ptolemeu este acela care admițînd ca fundament al teoriei mișcării astrelor concepția geocentrică, a reușit să exprime mișcarea astrelor ca o combinație de „mișcări perfecte14 astfel alcătuită încît în fiecare moment poziția prescrisă de teorie să coincidă cu cea observată In teoria lui Ptolemeu, la fel ca și în teoria lui Aristotel, spațiul nu era omogen, adică nu exista echivalența tuturor punctelor din spațiu, ci centrul Pămîntului era un punct deosebit în raport cu toate celelalte, fiind imobil, în timp ce toate astrele se mișcau în jurul lui Metoda lui Ptolemeu era foarte practică și putea fi permanent îmbunătățită în funcție de creșterea preciziei determinărilor astronomice Au existat și păreri critice la adresa concepției geocentrice, dar astfel de filozofii au avut o audiență redusă Astfel, Aristarh din Samos a fost cu siguranță adeptul concepției heliocentrice și, cu bună probabilitate, 26 • poate chiar primul care și-a imaginat că Pămîntul și planetele se rotesc în jurul Soarelui Dar ipoteza lui Aris-tarh a fost combătută și de filozofi, care vedeau în această părere o infirmare nepermisă a principiului perfecțiunii mișcării astrelor, cît și de astronomi, care, avînd convingerea că planetele alcătuite din foc sînt calitativ diferite de Pămînt, nu puteau admite ca mișcarea Pămîntului să asculte de aceleași legi ca și mișcarea astrelor Istoria astronomiei antice pomenește doar un singur adept, izolat, al teoriei heliocentrice și anume Seleuces Vor trebui să treacă încă șaptesprezece secole după Seleuces, pentru ca ideea he-liocentrismului să fie reluată mai întîi de Nicolai Copernic și apoi de întreaga filozofie renascentistă Pînă atunci însă, chiar în cultura elenistă și apoi în cea medievală a trebuit să se producă numeroase mutații Astfel, unul dintre urmașii lui Aristotel la conducerea școlii filozofice a acestuia, denumită Lyceu, și anume Straton din Lampsakos — care a trăit cam în același timp cu regele dac Dromi-chete — a supus învățătura maestrului său unei revizuiri profunde Printre altele, el a renunțat la ideea „locului natural al fiecărui corp“, înlocuind-o cu o alta, mult mai de bun simț, și anume că greutatea corpurilor determină căderea lor Alți fizicieni din perioada elenistă, și în primul rînd marele Arhimede, încep să înțeleagă că pura speculație filozofică este lipsită de semnificație, dacă nu capătă girul observației și experimentului Și astfel, alături de fantezie și de înțelepciune, apare un nou personaj, deocamdată destul de timid, dar totuși necruțător și anume verificarea prin experiment Experimentul presupune, pe de o parte, o definire clară a mărimilor fizice Nu poți să măsori decît ceea ce este clar definit Pe de altă parte, măsurarea necesită aparate de măsură și etaloane de măsură, pe scurt însușirea științei măsurătorilor Acesta a fost drumul cel mai lung pînă la făurirea fizicii lui Galilei și Newton Știința elenistă făcea pași prea lenți în descoperirea metodelor experimentale Știința romană ar fi putut face poate mai mult, dar romanii erau oameni mult prea înrobiți acțiunii și practicii ca să aibă timp să mediteze Filozofia lor era tributară eticii, clasa dominantă fiind mai interesată în precizarea normelor de comportare ale cetățenilor în folosul acestei clase, decît în aprofundarea tainelor lumii fizice Lucretius, despre care vom vorbi într-un alt capitol este un caz destul de singu- 27 Iar și în fond el nici nu este un savant creator, ci mai degrabă un iscusit propagator al filozofiei atomiștilor greci Democrit și Epicur Dimpotrivă, în perioada decăderii romanilor, ștafeta științei trece, este drept, vremelnic, în mîna arabilor Deși toată osatura științei arabe este elenă, totuși nu trebuie negată contribuția acestora la dezvoltarea laturii experimentale și în general a tot ceea ce înseamnă observarea naturii Ei construiesc mari observatoare astronomice, realizează noi instrumente pentru scrutarea cerului Abili meșteșugari, construiesc tot felul de automate, într-un cuvînt leagă interpretarea lumii de practica experimentală Este interesant că după perioada de început a Evului mediu, cînd popoarele noi ivite în creuzetul Europei, purtau încă întreaga prospețime primitivă a migratorilor care de-abia stabiliți se străduiau să-și inventeze o cultură, moștenirea Greciei antice nu a fost preluată direct, ci prin intermediul traducerilor în limba arabă a monumentelor culturii peninsulei grecești și a Alexandriei A rămas vestit orașul Toledo, unde, la confluența dintre cultura semită — arabă, dar și evreiască — clădită pe osatura celei grecești și noua cultură occidentală care se înfiripa, se asociau cîte doi învățați, din care unul traducea în spaniola vulgară textul arab al operei vreunui filozof grec, iar celălalt tîlmăcea din nou textul spaniol în limba latină E de la sine înțeles că atîtea traduceri, una după cealaltă, aduceau adesea modificări substanțiale ale gîndirii originale grecești Totuși, acesta a fost primul drum pe care s-a putut reînnoda legătura firească dintre noua gîndire europeană și tradiția antică Cum era de așteptat, modelul Aristotel-Ptolemeu s-a impus din capul locului lumii medievale, ierarhia titlurilor nobiliare împăcîndu-se de minune cu ierarhia sferelor Cosmosului Știința „oficială" se cantonase într-un sistem foarte rigid de principii teoretice, cercetarea științifică despărțindu-se de contactul cu realitatea Această tendință a fost denumită „scolastică" și a fost prezentă în tot Evul mediu Ar fi greșit însă să ne imaginăm că în Evul mediu toți învățații se încadrau obligatoriu în concepția aristoteliană Dimpotrivă, au existat numeroase opinii opuse modelului Cosmosului, idei a căror dezvoltare a condus în cele din urmă la abandonarea acestei concepții, în acest sens, trebuie menționată Școala de la Oxford, ilustrată de către Robert Grosseteste, fost episcop de Lin- 28 coln și de elevul său Roger Bacon, pe care contemporanii l-au numit doctor mirabilis De la acest profund gînditor a rămas nu numai folosirea pentru întîia oară a termenului „scientia experimentalis", dar și observația că singur raționamentul nu dovedește nimic, ci totul depinde de experiență în același timp, Roger Bacon a fost printre primii medievali care au înțeles, asemenea pitagoreicilor și platonicienilor că „matematica este poarta și cheia celorlalte științe" Vizionar, a prevăzut cu sute de ani înainte că oamenii vor putea să construiască poduri suspendate, corăbii care să se deplaseze fără a avea nevoie de pînze sau de vîsle, automobile, mașini zburătoare sau aparate care să meargă pe fundul mării O doctrină care nega concepția aristoteliană asupra mișcării și căreia i-au trebuit multe secole pentru a fi acceptată este doctrina impetus-ului, elaborată pentru prima oară în 517 de către loannes Philoponus Această idee a fost mai întîi însușită de către arabi și apoi preluată de la aceștia de către învățații francezi Teoria științifică a impetus-ului este datorată filozofului Jean Buridan, fost rector al Universității din Paris în esență, în această teorie se admite că la interacțiunea dintre un corp și un altul căruia i se comunică o mișcare, primul corp cedează un impetus, adică un impuls, care rămîne legat de corpul care efectuează mișcarea în limbajul medieval Pietro Olivi denumește impetus „năzuința mobilului de a-și îndeplini mișcarea", iar Francois de la Marche spune că instrumentul care pune în mișcare proiectilul transmite „o virtute" acestuia în această teorie, dacă un corp acționează asupra celuilalt un timp foarte scurt, în care îi transmite impetus-ul, cel de-al doilea corp va avea o mișcare uniformă, dar dacă primul corp acționează tot timpul mișcării, așa cum acționează gravitația, transmițîndu-se mereu impetus, cel de-al doilea corp va avea o mișcare uniform accelerată Conceptul de impetus poate fi așadar considerat ca strămoșul conceptului modern de impuls Este drept, un strămoș cam confuz și nepriceput la matematică, dar totuși un strămoș Dar motivul principal de divorț dintre savanți și concepția Cosmosului, l-a constituit adoptarea de către astronomi și fizicieni a sistemului heliocentric al lui Copernic Sistemul heliocentric păstra mai departe neomogenitatea spațiului, singura deosebire față de sistemul geocentric al 29 Nicolai Copernic lui Ptolemeu constînd în aceea că în loc să se admită drept centru al Universului centrul Pămîntului, Copernic admitea Soarele drept centru al lumii Ce a determinat această opțiune din partea învățatului polonez, dar care s-a format ca astronom în Italia în plină înflorire a Renașterii? In acea perioadă de vădită reacție împotriva doctrinei lui Aristotel, învătații se întorceau spre filozofii pitagoreici, asupra lui Platon și a urmașilor acestora Astfel, Copernic a aflat de sistemul heliocentric al lui Aristarh și după o atentă cumpănire cu sistemul lui Ptolemeu, a avut curajul să renunțe la complicatele mișcări ale astrelor prescrise de metoda geocentrică și admițînd Soarele drept centru al Universului, a dat drumul planetelor să se rotească libere în jurul acestuia Iar rezultatul opțiunii copernicane a fost desființarea Cosmosului ea model al lumii Pămîntul, planetele și apoi celelalte astre nu vor mai fi acum prinse pe sfere în mișcare, ci vor vagabonda liber în spațiul vid Spațiul va înceta să mai fie un domeniu închis, iar limitele sale vor fi împinse la infinit Iar un secol mai tîrziu Kepler va enunța legile de 30 Johannes Kepler care ascultă planetele în mișcarea lor în jurul Soarelui Kepler era și el un răzvrătit împotriva lui Aristotel și în consecință un adept al lui Platon A rămas vestită următoarea observație a lui Kepler: „Acolo unde Aristotel vede între două lucruri o opoziție directă, lipsită de verigi intermediare, acolo eu, interpretînd filozofic geometria găsesc o opoziție indirectă; prin urmare, acolo unde la Aristotel figurează un singur termen diferit, noi avem doi termeni „mai mult“ și „mai puțin11 Această mărturisire a unei relații de ordine exprimă esența matematizării kepleriene Legile lui Kepler deduse din minuțioasele observații ale astronomului danez Tycho-Brahe — al cărui elev de altfel a și fost — se enunță astfel: Legea I — Planetele se mișcă pe traiectorii eliptice, Soarele găsindu-se într-unul din focare Legea a Il-a — Raza vectoare, care unește Soarele cu o planetă, mătură arii egale în intervale de timp egale Legea a Hl-a — Pătratele perioadelor de revoluție a planetelor în jurul Soarelui sînt proporționale cu cuburile distanțelor medii dintre acestea și Soare în opoziție cu speculațiile filozofice anterioare privi- 31 Tycho Brahe toare la lumea planetelor, legile lui Kepler reprezintă legi experimentale corect formulate Nu mai este vorba despre imagini poetice, de exprimări vagi, cum ar fi locul natural al corpurilor, ci de relații cantitative exacte între mărimi definite fără ambiguitate, cum ar fi viteza areolară (aria măturată de raza vectoare raportată la timp), sau perioada de revoluție Aceste legi pot fi comparate cantitativ cu rezultatele observațiilor astronomice și forța lor rezidă tocmai în excelenta concordanță dintre ele și observație, împreună, cele trei legi formează un sistem coerent de afirmații, verificate de practică și care pregătesc apariția teoriei newtoniene a gravitației Dar, înainte de închegarea acestei teorii, lanțul cunoașterii a trebuit să fie completat cu încă o verigă datorită lui Galileo Galilei Experimentatorul Galilei gîndește dincolo de experiment Figura lui Galilei se detașează net în raport cu toți filozofii și savanții care l-au precedat, prin faptul că introduce un nou mod de a gîndi și o nouă metodă de interpretare a lumii Experimentator, el înțelege primul că 32 Galileo Galilei parametrii mișcării sînt viteza și accelerația, definește aceste mărimi fără ambiguitate, stabilind și procedeul de măsurare a acestor mărimi în acest fel reușește să arate că drumul parcurs de un corp în cădere liberă este proporțional cu pătratul duratei în care se efectuează mișcarea Aici g este accelerația gravitației, iar t durata De asemenea, el observă că toate corpurile de aceeași formă, dar de greutăți diferite cad cu aceeași viteză, căpătînd o aceeași accelerație și trage concluzia că vitezele de cădere diferite ale corpurilor de diverse forme se datorează rezistenței diferite opuse de aer căderii corpurilor Galilei lasă corpurile să cadă pe planul înclinat și găsește că în acest caz legea căderii corpurilor este s= — at2 2 33 accelerația a fiind dependentă de unghiul diedru a format de planul de cădere cu planul orizontal (a=p sin a) De aici ar urma că dacă a=0, atunci accelerația ar fi și ea nulă sau, altfel spus, viteza corpului ar fi constantă, în acest caz, dacă un corp se află inițial în repaus, el va rămîne mai departe în repaus, dar dacă se află în mișcare, va continua să se deplaseze la infinit cu viteză constantă O astfel de concluzie pare a nega evidența, căci toată lumea știe că un corp aruncat pe o suprafață orizontală se oprește după un anumit timp Acest lucru este explicat în mod foarte firesc în teoria impetus-ului Ca urmare a aruncării, corpului i s-a transferat un anumit impetus, pe care acesta îl consumă în cursul mișcării Dar după ce întregul impetus a fost consumat, corpul se va opri Ideea lui Galilei este însă cu totul alta Corpul se oprește fiindcă intervine frecarea dintre acesta și suprafața orizontală pe care alunecă La un același impuls dat din exterior, corpul parcurge un drum cu atît mai lung cu cît suprafața de lunecare este mai lucioasă Și acum, Galilei face un pas pe care nimeni altul nu îl făcuse pînă atunci și anume el merge cu mintea mai departe decît permite experiența El presupune că dacă acel corp s-ar mișca în vid, fără să interacționeze cu nici un alt corp, atunci cu siguranță corpul se va deplasa la infinit cu viteză constantă Cu acest raționament, Galilei se apropia de ceea ce se va numi mai tîrziu principiul inerției Merită să reamintim cuvintele filozofului român Lucian Blaga privitoare la descoperirea acestui principiu de către Galilei: „Principiul inerției! Iată cheia de boltă a întregii științe galileo-newtoniene, sau, mai precis: iată ideea ce adună în sine, ca într-un focar, toată metodologia ce servește drept suport acestei științe E aici vorba despre o idee care ia în răspăr toată empiria obișnuită a omului“ Galilei a schimbat radical concepția de sute de ani asupra mișcării uniforme Pînă la el, mișcarea în general, inclusiv cea uniformă, era considerată ca un „act“, ca un proces Pentru Galilei, mișcarea uniformă, ca și repausul constituie stări ale corpului De-abia existența unei accelerații diferite de zero semnifică un proces Dar atît timp cît viteza rămîne constantă, nu este vorba despre nici un fel de interacțiune De această concepție a mișcării se leagă încă două idei cu totul noi ale lui Galilei, cunoscute astăzi sub numele 34 de principiul fundamental al mecanicii și principiul de relativitate Astăzi, prin principiul fundamental al mecanicii, se înțeleg următoarele trei afirmații: (i) Spațiul este omogen, adică toate punctele din spațiu sînt echivalente sau, altfel spus, în întreaga mulțime a punctelor care formează spațiul fizic, nu există nici un punct favorizat față de celelalte (ii) Timpul curge uniform, adică toate momentele sînt echivalente, neexistînd nici un moment favorizat față de celelalte (iii) Spațiul este izotrop, adică toate direcțiile din spațiu sînt echivalente, neexistînd nici o direcție favorizată față de celelalte Acest principiu este strîns legat de cel al inerției în-tr-adevăr, dacă admitem omogenitatea și izotropia spațiului și uniformitatea timpului, atunci viteza unui corp complet liber, deci sustras acțiunii altor corpuri, nu trebuie să varieze nici de la un punct la altul, nici de la un moment la altul și nici să nu își schimbe direcția, sau, altfel spus, să aibă o mișcare uniformă Galilei nu ajunsese încă la o formulare atît de precisă a echivalenței principiului inerției cu principiul fundamental al mecanicii încă tributar tradiției, considera drept perfectă mișcarea circulară uniformă în fapt, Galilei înțelegea și mișcarea planetelor în jurul Soarelui tot ca o mișcare în virtutea inerției Și tocmai existența unei astfel de mișcări explică atașamentul lui Galilei față de sistemul heliocentric Forma eliptică a orbitelor a fost constatată de către Kepler Coexistența ideii omogenității spațiului și a traiectoriilor circulare ale corpurilor în mișcare în virtutea inerției constituie punctul slab al concepției lui Galilei, de fapt un ultim tribut plătit tradiției scolastice, de care a făcut atîtea eforturi să se dezbare A fost necesar să apară mintea raționalistă, foarte abstractă, a lui Descartes pentru ca să se poată concepe existența — bineînțeles ideală — a unui corp complet izolat și să se enunțe principiul inerției în forma actual admisă: un corp nesupus acțiunii altor corpuri are o mișcare uniformă și rectilinie Principiul de relativitate intuit de Galilei este strîns legat de inerția corpurilor și deci și de omogenitatea spațiului Pentru enunțare i acestui principiu, a fost nevoie să se facă încă un pas în definirea cît mai precisă a conceptului de mișcare La Aristotel, ca de altfel la mulți alți 3* 35 filozofi, termenul de mișcare era destul de imprecis definit, avînd mai mult sensul calitativ de devenire Dimpotrivă, la Galilei acest concept este foarte precis, în-semnînd deplasarea unui corp în raport cu un sistem dat de alte corpuri, adică în raport cu ceea ce astăzi denumim un referențial Principiul de relativitate ne spune cum apare față de un nou refențial o mișcare privită inițial din-tr-alt referențial în acest scop, Galilei se servește de un exemplu foarte concret, considerînd o mare varietate de mișcări în raport cu pereții unei încăperi situată sub puntea unei corăbii ancorate în rada unui port Cu fantezia demnă de un pictor al Renașterii, Galilei populează încăperea cu țînțari care zboară în toate direcțiile, cu peștișori care înoată într-un vas cu apă etc , toate aceste vietăți mișcîndu-se față de pereții încăperii care constituie un referențial imobil față de rada portului, deci față de Pămînt După ce se descriu atent aceste mișcări, se presupune că nava părăsește lin portul, cu o mișcare uniformă, deci cu o viteză constantă Galilei afirmă că un observator situat în interiorul corăbiei va fi incapabil să descopere vreo modificare a vreuneia din mișcările descrise mai sus și nici nu va putea deduce din aceste observații dacă nava se mișcă sau stă pe loc în fond, în aceasta și consistă principiul relativității galileene: mișcările corpurilor nu se schimbă dacă le privim din referențiale care se găsesc între ele în translație uniformă Principiul relativității galileene reunește într-un singur tip de stare mișcarea rectilinie uniformă și repausul într-adevăr, dacă ne referim din nou la exemplul de mai sus, un obiect în repaus față de corabie se află în același timp în mișcarea uniformă rectilinie față de rada portului, starea lui nesuferind însă vreo variație Prințul științei La 5 ianuarie 1643, la mai puțin de un an de la moartea lui Galileo Galilei se năștea înainte de termen, din părinți modești, în localitatea Woolsthrope din Lincolshire, viitorul mare fizician Isaac Newton, denumit prințul științei, care va elabora modelul mecanic al lumii în care vor crede aproape un sfert de mileniu și savanții și filozofii lumii în fond, și astăzi acest model ni se pare cel 36 Isaac Newton mai apropiat de intuiția noastră — deși îi știm toate cusururile și limitările —, în timp ce înțelegerea modelelor mai noi, deși mai apropiate de realitate — sau poate tocmai de aceea — cer un efort de imaginație și abstractizare pe care nu toți și nu totdeauna sîntem foarte dispuși să îl facem în modelul newtonian, spațiul și timpul sînt categorii clar definite și el constituie cadrul în care se mișcă toate obiectele, începînd cu astrele și terminînd cu cel mai mărunt firicel de praf Newton nu agreează ideea relativității referențialelor, probabil fiindcă vedea în aceasta o anumită nedeterminare a pozițiilor,'dependente de referențialul ales, ci presupune existența unui referențial absolut în raport cu care se poate stabili mișcarea „adevărată11 a corpurilor Spațiul cu care este solidar acest referențial este spațiul absolut, considerat în natura sa, fără nici o relație cu ceva extern și care rămîne totdeauna asemenea și imobil, iar timpul acestui referențial este timpul absolut, adevărat și matematic și care în sine și după natura sa curge în mod egal, fără nici o legătură cu ceva extern 1 impui absolut este universal, durata oricărui fenomen fiind aceeași indiferent de poziția sau de starea de miș 37 care a punctului din care se efectuiază măsurarea acestuia Atît spațiul absolut cît și timpul absolut newtonian existent independent de prezența corpurilor materiale sînt imperceptibile, aceste categorii nefiind sesizabile cu simțurile noastre De aici Newton trage concluzia că nu putem cunoaște mișcările „adevărate41 ale corpurilor După cum se vede, spațiul absolut și timpul absolut nu sînt decît un inutil tribut, tîrziu plătit, concepției scolastice, singurul lor rol fiind de a putea defini un referențial absolut în raport cu care să se formuleze principiile dinamicii Așa cum vom vddea după enunțarea principiilor dinamicii newtoniene, corpurile au mișcări conforme cu aceste principii dacă se raportează la o clasă de referențiale privilegiate denumite referențiale inerțiale, care au proprietatea de a conserva proprietățile fundamentale de omogenitate și izotropie a spațiului și de uniformitate a timpului Vom vedea mai departe însă că nici un fel de experiență nu poate pune în evidență translația uniformă și rectilinie a unui referențial inerțial, față de celelalte referențiale inerțiale Așadar, conceptul de referențial absolut își pierde orice semnificație, experimental fiind cu neputință a distinge acest referențial de celelalte referențiale inerțiale O mărime fundamentală caracteristică fiecărui corp este masa inerțială a acestuia Newton definește masa drept cantitatea de materie din corp, egală cu produsul dintre densitate și volum Aceasta este cea mai deficitară dintre definițiile newtoniene căci mărimea denumită densitate este, în cazul corpurilor omogene, raportul dintre masă și volum De-abia în secolul al XIX-lea, Barre de Saint-Venant va arăta că masa inerțială este o mărime primitivă, care nu se poate defini în funcție de alte mărimi, ci numai pe cale operațională pe baza unui procedeu concret de măsurare Dimpotrivă, impulsul poate fi foarte clar definit ca produsul dintre masă și viteză Așa procedează de altfel și Newton, care folosește pentru impuls denumirea foarte pitorească de „cantitate de miș-care“ Deși pitorească, o astfel de denumire produce confuzii sugerîndu-ne ideea, evident falsă, că însăși mișcarea este o mărime fizică, iar nu o stare, cum este în realitate în lucrarea sa fundamentală Philosophiae naturalis principia mathematica (Principiile matematice ale filozofiei naturale), apărută în 1686, în care Newton expune 38 rodul gîndirii sale de două decenii, sînt enunțate cele trei legi ale dinamicii, chintesență a meditației învățaților, în-cepînd de la Sumer și Babilon pînă în pragul secolului al XVIII-lea Primul principiu este cel al inerției enunțat în modul următor: Orice corp își păstrează starea sa de repaus sau de mișcare în linie dreaptă, dacă nu este con-strîns de forțe imprimate să își schimbe starea Acest principiu se referă la mișcarea corpului în raport cu referențialul newtonian absolut Afirmația că un corp nesupus unor forțe exterioare se mișcă uniform rectiliniu față de acest referențial exprimă faptul că atît omogenitatea și izotropia spațiului, cît și uniformitatea timpului nu sînt alterate în raport cu referențialul absolut, adică acesta aparține clasei referențialelor inerțiale în felul acesta spațiul și timpul absolut capătă o semnificație fizică concretă Cel de-al doilea principiu afirmă: Variația mișcării (adică a impulsului) este proporțională cu forța motoare imprimată și este dirijată după linia dreaptă în lungul —► căreia este imprimată forța Dacă notăm cu dp variația impulsului în timpul dt, rezultă că forța este dată de relația Deși conceptul de vector încă nu exista în secolul al XVII-lea, referirea colinearității variației impulsului cu forța prefigurează acest concept, motiv pentru care ne-am și permis ca în relația (1) să simbolizăm aceste mărimi ca vectori S-ar părea că primul principiu nu este decît o formă particulară a principiului al doilea, deoarece dacă în (1) punem /=0 rezultă dp=0, adică impulsul și deci și viteza rămîn constante Și chiar există unii autori care susțin acest punct de vedere Totuși, o astfel de concluzie este greșită, deoarece primul principiu exprimă, așa cum am arătat, proprietățile fundamentale ale spațiului și timpului Postularea acestor proprietăți constituie însă o afirmație distinctă de principiul al doilea Iar faptul că pen- —> —> tru f—0 rezultă V—const nu spune altceva decît că și cel de-al doilea principiu este valabil numai cînd mișcarea este raportată la un referențial inerțial Am putea fi ispitiți, pe de altă parte, să presupunem că principiul al 39 doilea nu este decît o definiție a forței Dar chiar Newton ne previne de a cădea într-o astfel de greșeală doarece, înainte de a enunța principiile, el dă următoarea definiție a forței imprimate din exterior Forța imprimată este acțiunea exercitată asupra unui corp, pentru a-i schimba starea de repaus sau de mișcare uniformă rectilinie Principiul al doilea leagă așadar o mărime care caracterizează schimbarea stării, de variația impulsului Acesta din urmă fiind definit ca produsul dintre masă și viteză, iar masa fiind presupusă din capul locului ca invariabilă, rezultă că variația impulsului este dp=mdv și deci (1) se poate scrie și sub forma —► f=m~=ma (2) б/ Cu alte cuvinte, aplicării forței îi corespunde accelerarea (sau încetinirea) mișcării și, reciproc, ori de cîte ori constatăm apariția unei accelerații înseamnă că este prezentă și o forță Trebuie subliniat că Newton nu a formulat principiul al doilea sub forma relației (2), ci sub forma (1), care leagă forța direct de variația impulsului Formidabila sa intuiție i-a arătat că esența acțiunii forței consistă în modificarea mișcării, deci forța este legată de variația mărimii caracteristice, deci de impuls (numit din acest motiv cantitate de mișcare) Este interesant că în teoria relativității masa încetînd de a mai fi constantă, relația (2) nu mai este valabilă, în schimb relația (1) își păstrează valabilitatea mai departe în toată rigoarea Din modul cum este formulat principiul al doilea ar reieși că forțele reprezintă ceva exterior corpurilor Dar cel de-al treilea principiu precizează clar că forțele exprimă chiar interacțiunea reciprocă dintre corpuri Enunțul acestui principiu este: La orice forță corespunde o reacțiune egală și direct opusă, adică acțiunile mutuale a două corpuri oarecare sînt totdeauna egale și direct opuse în acest al treilea principiu, pe care de obicei îl învățăm la școală în grabă și fără să ne gîndim prea mult asupra lui, rezidă întreg conținutul fizicii moderne înce-pînd cu Newton și pînă în prezent Forța încetează a mai fi cauza misterioasă, exterioară corpurilor pe care le mișcă, ci ea trebuie înțeleasă ca expresia interacțiunii re 40 ciproce dintre corpuri Dar ce natură au aceste interacțiuni? Se obișnuiește să se afirme că Newton își imagina că singurele interacțiuni dintre corpuri sînt cele gravifice O astfel de opinie este însă cu totul greșită Să nu uităm că Newton nu a fost numai fizician, ci în același timp era și un pasionat alchimist Deși nu a publicat nici o lucrare de alchimie, dar concepția lui despre lume ține seama de întregul complex de interacțiuni care pot exista între corpuri Și, ceea ce este foarte important de subliniat, intuiește că la diverse nivele de organizare a materiei pot exista tipuri de interacțiuni diferite Dar să deschidem ultimele pagini ale celei de-a doua ediții a Opticii lui Newton, publicată în 1717, cînd autorul ei avea 74 de ani în această ediție, tratatul de optică propriu-zis se încheie cu un număr de ,,Queries“, adică întrebări, cuprinzînd o seamă de reflexii asupra fizicii în general Aici putem citi: ,,într-adevăr, este binecunoscut faptul că corpurile acționează unul asupra altuia prin atracțiile gravitației, magnetismului și electricității Aceste exemple fac probabilă existența multor alte forțe de atracție afară de acestea" Newton presupune că cu cît particulele de materie sînt mai mici, forțele de interacțiune care asigură stabilitatea sistemului sînt mai puternice Este ceea ce ne-a pus în prezent în evidență microfizica modernă care atestă că forțele intermoleculare sînt mult mai slabe decît cele interatomice, acestea sînt mai slabe decît cele care se exercită în atom între electroni și nucleu, iar la rîndul lor acestea sînt mai slabe decît forțele care asigură stabilitatea nucleului Tot aici Newton lansează o ipoteză foarte îndrăzneață pe care chimia cuantică nu o va justifica decît în secolul nostru Și anume, este vorba de raza mică de acțiune a forțelor care asigură legăturile chimice El spune despre aceste forțe că „la distanțe mici efectuează operațiile chimice menționate mai sus și nu acționează departe de particule cu vreun efect sensibil" Am insistat asupra convingerii lui Newton despre marea diversitate de interacțiuni, deoarece prea adesea interpretarea strict mecanicistă se aruncă pe umerii marelui fizician, deși prin tratarea mecanică el înțelegea mai degrabă doar utilizarea aceleiași metodologii pe care a aplicat-o studiului mecanicii în acest sens trebuie să înțelegem și următoarele cuvinte din prefața principiilor mate- 41 matice ale filozofiei naturale, în care își exprimă dorința „ ca toate celelalte fenomene ale naturii să se deducă din principiile mecanicii prin același fel de raționament, căci am multe motive să cred că toate acelea pot depinde de forțe oarecare din care particulele corpurilor, din cauze necunoscute încă, sau sînt împinse unele spre altele și se adună în figuri regulate sau se resping și se îndepărtează reciproc; despre care forțe necunoscute filozofii în zadar au întrebat pînă acum natura1* Și încheie, cu modestia care caracterizează oamenii într-adevăr mari: „Sper însă că principiile stabilite aici vor aduce oarecare lumină fie acestui mod de a filozofa, fie altuia mai adevărat44 Sfîrșitul acestei fraze este într-adevăr tulburător La încheierea unei opere științifice, în care secole după aceea omenirea vede ultimul cuvînt al gîndirii fizice, autorul acestei opere privește mult mai departe, cu încredere, spre un viitor care va ști să creeze un mod de a filozofa mai adevărat Dialectica acestor ultime două cuvinte merită să fie reținută Armonia Cosmosului într-o singură formulă Dinamica newtoniană a constituit replica finală adresată concepției scolastice Și pentru ca această replică să fie necruțătoare trebuie să arate că întregul Univers ascultă de aceeași lege fundamentală, fie că este vorba de astre sau de cel mai neînsemnat dintre obiecte Această lege este legea gravitației universale, care afirmă că între absolut toate corpurile din Univers se exercită interacțiuni atractive Forța de atracție este invers proporțională cu pătratul distanței dintre corpuri în același timp această forță este proporțională cu produsul maselor grele ale celor două corpuri Masa grea este o caracteristică a fiecărui corp și în concepția lui Newton această mărime trebuie să fie proporțională cu masa inerțială care apare în principiul al doilea al dinamicii (vezi relația (3)) Matematic legea lui Newton se scrie 42 unde к este o constantă universală, adică dependentă numai de sistemul de unități Folosind kilogramul ca unitate de măsură atît pentru masa grea, cît și pentru masa inerțială și măsurînd distanța în metri, iar forța în newtoni, constanta universală a gravitației ia valoarea k= 6,67XIO-11 Nm2/kg2 Proporționalitatea masei grele cu masa inerțială rezultă din experiență Newton a verificat această proporționalitate lăsînd să cadă într-un tub vidat diverse corpuri și constatînd că într-un punct dat, toate corpurile cad cu o aceeași accelerație g Considerînd două corpuri de masă grea m'g, respectiv m", și de masă inerțială т'{, respectiv m'/, greutatea corpurilor poate fi exprimată fie aplicînd legea gravitației, fie aplicînd principiul al doilea al dinamicii: unde M este masa Pămîntului, iar r distanța de la punctul considerat pînă la centrul Pămîntului împărțind relațiile de mai sus membru cu membru obținem 4 mî — = — =const , mg m adică tocmai proporționalitatea dintre masa grea și masa inerțială Precizia cu care se determină această proporționalitate cu ajutorul tubului lui Newton este destul de mică, dar în 1964 fizicianul american Dicke a reușit să verifice această proporționalitate cu o precizie experimentală de IO-11 în teoria relativității generalizate, Einstein postulează ca un principiu fundamental echivalența dintre masa grea și masa inerțială în toată rigoarea, legea gravitației scrisă sub forma (4) dă corect forța de atracție dintre două corpuri, atît de îndepărtate, încît dimensiunile lor să fie neglijabile în raport cu distanța care le separă, adică cele două corpuri să poată fi idealizate ca niște puncte materiale Newton și-a pus întrebarea care este însă expresia forței de atracție între un mic corp și Pămînt, cînd distanța dintre aces 43 tea este suficient de mică pentru ca să nu se mai poată neglija raza Pămîntului Problema nu se putea rezolva prin mijloace matematice cunoscute pe atunci Dar Newton, care nu a fost numai un mare fizician, ci și un mare matematician, tocmai inventa în acea vreme un nou mod de calcul și anume calculul infinitezimal Folosind acest mod de calcul a putut să demonstreze că o coajă sferică de densitate constantă exercită în exterior o forță identică cu aceea pe care ar exercita-o un punct material cu o masă grea identică cu cea a cojii care ar fi plasat chiar în centrul acesteia întregul glob pământesc putînd fi considerat, cu bună aproximație, ca fiind format dintr-o suprapunere de multe coji sferice concentrice, fiecare coajă avînd o densitate practic uniformă, înseamnă că forța exercitată de Pămînt este aceeași cu forța exercitată de un punct material așezat în centrul acestuia cu o masă egală cu masa întregului Pămînt Cu această descoperire, interacțiunea dintre astre se reduce la interacțiunea dintre puncte materiale grele Odată stabilită legea gravitației, aceasta trebuie confruntată cu realitatea, în concepția lui Newton nici o lege neavînd valoare dacă nu concordă cu observația, sau cu experiența Și primul examen trecut cu succes l-a constituit compararea acestei teorii cu observațiile asupra mișcării Lunii Pe atunci se cunoștea distanța de la centrul Pămîntului la Lună, R=382 200 000 m și perioada de rotație a Lunii în jurul Pămîntului, T=2 360 580 s Dar, pe de altă parte, accelerația centripetă care menține Luna pe orbita sa practic circulară este a„= —=«2Й== unde ы=2~/Т este viteza unghiulară de rotație a Lunii, înlocuind valorile numerice în relația de mai sus rezultă a„=2,7X10 3 ms~2 La aceeași valoare se ajunge însă și dacă se folosește legea newtoniană a gravitației Intr-adevăr scriind că greutatea unui corp de masă m dată de această lege este egală cu produsul dintre masa și accelerația normală, rezultă pentru un corp situat în apropiere de suprafața Pămîntului fcM m =mg’ 44 M fiind masa Pămîntului, iar Ro—6 370 000 m raza acestuia Rezultă =9=9,81 m/s2 (5) **(> Pe de altă parte, un raționament analog ne dă pentru accelerația Lunii în cîmpul gravific al Pămîntului R fiind, așa cum s-a spus, distanța de la centrul Pămîntului la Lună Din (5) și (6) rezultă 6 370 OOP 382 200 000 7?2 an=o — =9,81 ==2,7-10-3 m/s2, adică valoarea dedusă din observații astronomice Dar succesul deplin al mecanicii newtoniene a fost datorat regăsirii pe cale deductivă a legilor deduse de Kepler din observațiile efectuate asupra planetelor Pentru a nu încărca acest text cu prea multe calcule matematice, ne vom mulțumi doar să deducem din legea lui Newton legea a Ш-a a lui Kepler După Newton, orbita planetei este stabilă cînd forța de atracție gravitațională este exact compensată de forța centrifugă Și cum aceasta din urmă este egală cu produsul dintre masa Mp a planetei și accelerația normală aP=ti>2Rp, rezultă, în aproximația formei circulare a orbitei к =MP =2ti/T rezultă — =const , adică proporționalitatea dintre pătratul perioadei și cubul razei medii a orbitei, adică tocmai legea a П-a a lui Kepler Legea newtoniană a gravitației este o lege tipică de interacțiune instantanee la distanță Aceasta înseamnă că orice modificare ar suferi masele corpului care interacțio- 45 nează, sau poziția lor relativă, mărimea forței se modifică instantaneu Această concepție a dominat întreaga fizică pînă la Faraday, devenind o trăsătură fundamentală a mecanicii clasice Și totuși ar fi greșit să presupunem că Newton era pătruns de această concepție ca de un adevăr de nezdruncinat Dimpotrivă, într-o scrisoare el însuși mărturisește: „(ideea) că gravitația trebuie să fie esen-țialmente inerentă și proprie materiei, așa încît un corp să poată acționa asupra altuia la distanță, prin spațiul vid, fără mijlocirea a ceva prin care să poată fi transmisă acțiunea și forța de la unul la celălalt (sublinierea noastră) este după opinia mea o absurditate atît de mare, încît eu cred că nici nu ar putea să-i treacă prin minte vreunui om, care are suficientă capacitate de a gîndi filozofic" Modelul lumii pe care îl oferă mecanica clasică newtoniană este simplu, clar, pe înțelesul oricui Lumea astrelor poate fi foarte bine aproximată ca un uriaș sistem de puncte materiale a căror mișcare, pe traiectorii strict determinate, este guvernată de principiile mecanicii și de legea gravitației universale Fiecare punct material este înzestrat cu o masă, invariabilă, responsabilă atît de inerția, cît și de interacțiunile gravifice în lumea „sublunară", ca să folosim expresia aristoteliană, adesea nu mai putem idealiza corpurile ca niște simple puncte materiale Dar acest lucru nu este supărător, căci fiecare corp, de formă și dimensiuni date, poate fi imaginat ca fiind alcătuit din-tr-un număr foarte mare de părticele materiale asimilabile, practic vorbind, unor puncte materiale Calculul integral, inventat de Newton și Leibniz, permite să scriem interacțiunile dintre aceste părticele materiale Bineînțeles, între aceste părticele, ca și între corpurile de pe Pă-mînt constituite din astfel de părticele, forțele de gravitație sînt cu totul neglijabile, ca urmare a valorii extrem de mici a constanței gravifice Excepție face atracția gravitațională exercitată de Pămînt care este întotdeauna sensibilă, ca urmare a masei uriașe a acestuia Nu sînt însă neglijabile forțele exercitate de diverse dispozitive care pot acționa asupra corpurilor, cum ar fi forța de destindere a unui arc, forța explozivă a prafului de pușcă, chiar forța de tracțiune animală, precum și forțele 46 electrice sau magnetice De asemenea sînt cunoscute și forțele de frecare în acest chip, tabloul lumii consistă dintr-un mecanism perfect asamblat format dintr-un număr imens de puncte materiale, viteza și traiectoria fiecărui punct fiind univoc hotărîtă de ansamblul forțelor care acționează, independent, asupra acestor puncte Concepția newtoniană se extinde asupra mediilor continue, fie solide elastice, fie fluide Lui Newton i se datorează legea frecării straturilor într-un fluid real, iar contemporanul său, Robert Нооке descoperă legea fundamentală a elasticității Deși această lege a fost descoperită încă din 1660, Нооке nu o publică decît 16 ani mai tîrziu și nici atunci nu o enunță în mod explicit ci, așa cum era moda pe atunci, sub forma următoarei anagrame: ceiiinosssttuv Soluția anagramei este enunțul legii în limba latină: ut tensio sic vis, adică întinderea (deformarea) este proporțională cu forța Să folosim din plin matematica în raport cu toate imaginile anterioare asupra lumii, modelul newtonian prezenta marele avantaj de a putea furniza predicții cantitative asupra evoluției unui sistem, dacă se cunosc masele punctelor materiale care îl alcătuiesc și forțele care acționează Regăsirea pe cale deductivă a legilor lui Kepler constituie un început promițător Acest avantaj al modelului clasic a fost larg speculat de matematicienii francezi, care au reușit să închege o teorie coerentă a mișcării sistemelor de puncte cu aplicații dintre cele mai spectaculare în astronomie Pasul hotărîtor a fost făcut de către Lagrange, care a înțeles foarte clar că evoluția unui sistem este o succesiune de stări, în fiecare moment starea fiind definită de un număr dat de parametri independenți Procedeul de detectare a parametrilor independenți este următorul Poziția fiecărui punct material liber este dată de cele 3 coordonate x, y, z, astfel că poziția unui sistem de N puncte libere, sau cum se mai spune configurația sistemului de puncte libere va fi dată de ЗА date independente Dacă însă există anumite restricții asupra mișcării acestor puncte, cele 3N coordonate 47 nu vor mai fi independente, ci între ele vor exista anumite relații de legătură De exemplu, dacă un punct material este obligat să se miște pe un plan dat, coordonatele x, y, z vor satisface ecuația respectivului plan Aceasta însă înseamnă că din cele trei coordonate doar două sînt independente, cea de-a treia rezultînd din rezolvarea ecuației planului Dacă un punct este obligat să se miște pe o curbă plană dată, de exemplu pe un cerc, atunci există două relații de legătură Presupunînd că cercul se află situat într-un plan perpendicular pe axa z, cele două relații de legătură vor fi x2+y2-=a2, z=z0 Va fi deci suficient să dăm o singură dată independentă și vom putea fixa univoc configurația punctului Din acest exemplu rezultă imediat că numărul parametrilor independenți ai unui sistem de N puncte materiale cu 1 legături este f—3N—l Pentru a detecta parametrul independent care specifică poziția punctului material, în exemplul de mai sus, ținem seama că pe cercul de rază a pe care se mișcă acesta x=a cos cp, i/=o sin cp Este deci suficient să se dea valoarea unghiului cp pentru a fixa fără ambiguitate poziția punctului O astfel de dată independentă, care nu este neapărat o coordonată lineară, se numește coordonată generalizată Configurația unui sistem de N puncte cu l legături, va fi dată de o mulțime de f=3N—l coordonate generalizate 9i, 92, ■ ■qk, ■ ■ ■, qf (7) O a doua mulțime de parametri independenți caracteristici stării punctelor materiale îl constituie vitezele generalizate Pentru a defini aceste mărimi observăm mai întîi că fiecare coordonată este dependentă de cele f coordonate generalizate De exemplu, coordonatele x=, yl} z, ale punctului (i) vor fi (9i, , qf), Vi=yi(qiqf), z^z^q^ qf) Componentele vitezei vor fi derivatele acestor coordonate în raport cu timpul v^—dxt/dt, Vjy=dyi/dt, V{Z=dzJdt Folosind notația lui Newton ;în care derivata totală în raport cu timpul se simbolizează printr-un punct pus deasupra mărimii care se derivează, componentele vitezei punctului 48 (i) vor fi xit yi, zt Și ținînd seama de expresiile de mai sus ale coordonatelor obținem1 к одц k 3qk к Sqk Noua mulțime de f parametri 9i, q2, • •, qk, • • qf (8) este mulțimea vitezelor generalizate Mulțimea parametrilor independenți constînd dim coordonatele generalizate și vitezele generalizate formează parametrii de stare, care specifică starea dinamică a sistemului de puncte Reamintim că, indiferent deystare, fiecare punct se caracterizează și prin masa sa Cu ajutorul acestor parametri se pot construi funcții de stare dinamică ale sistemului de puncte Remarcabilă între aceste funcții este funcția de stare a lui Lagrange, denumită pe scurt lagrangeiană, care satisface f ecuații diferențiale identice, adică tot atîtea ecuații cîte date independente sînt necesare pentru fixarea configurației Ecuațiile sînt asemănătoare cu principiul al doilea al lui Newton, avînd forma Pk=Qk- (9) Qk este forța generalizată asociată coordonatei generalizate qk și este legată de lagrangeiană prin relația Qk= г~ , ■ ■ ,qk, ■ ■ ,qt In locul lagrangeianei L, Hamilton introduce o altă funcție, dependentă de impulsurile generalizate și coordonatele generalizate, legată de funcția lui Lagrange prin relația {?*}> 52 Această funcție se numește în prezent hamiltoniană Se arată că evoluția sistemului de puncte este dată de următorul sistem de 2f ecuații de ordinul întîi Pk=-^ ke{l, 2, k J} с?» denumite ecuațiile canonice ale lui Hamilton Simetria, și în consecință eleganța acestor ecuații, este de-a dreptul impresionantă și ele justifică afirmația lui Dirac că legile fizice au eleganță matematică înainte de a încheia discuția asupra ecuațiilor lui Hamilton, trebuie să amintim o proprietate remarcabilă a hamiltonienei în cazul unui sistem izolat, sau situat în-tr-un cîmp de forțe constant în timp, această funcție ră-mîne constantă, dacă valoarea ei se calculează raportînd mișcarea sistemului la un referențial inerțial Prin această proprietate funcția lui Hamilton se identifică, în cazul sistemelor strict mecanice, cu una din funcțiile de stare cele mai importante din termodinamică și anume cu energia Fatalismul mecanicist Observația sistematică a mișcării astrelor pune în evidență, fără posibilități de tăgadă, legități extrem de precise care guvernează această mișcare, conducînd nemijlocit la acceptarea unui determinism foarte rigid, de neînduplecat O astfel de concepție deterministă a fost dezvoltată pînă la fatalism în străvechiul Babilon Deoarece în rețeaua universală de conexiuni cauzale nu exista nici un eveniment care să nu fie legat deterministic de toate celelalte, era firesc ca mișcarea astrelor să aibă un rol hotărî-tor în desfășurarea evenimentelor din lumea sublunară, astrologia constituindu-se în acest fel ca o „știință44 menită să stabilească în modul cel mai obiectiv astfel de relații presupuse cauzale Astăzi pretențiile astrologilor de a putea prognoza viitorul ni se par puerile, iar știința modernă are destule dovezi pentru a fi convinși pe de o parte de limitele universalității conexiunilor cauzale, iar pe de altă parte de inconsistența unui determinism rigid Și totuși, în zorii secolului al XIX-lea chiar, mecanicismul dezvoltase o concepție deterministă destul de apropiată de cea babiloniană, bineînțeles fără astrologie Acea 53 stă idee era îmbrăcată într-un anumit veșmînt matematic, fapt care îi conferea și o oarecare solemnitate Dar să îl lăsăm pe marchizul Laplace, creatorul determinismului mecanicist să își expună concepția: „Trebuie să considerăm starea prezentă a Universului, ca efectul stării sale anterioare și drept cauză a stării care va urma O inteligență care la un moment dat ar cunoaște toate forțele care acționează în natură și situația respectivă a lucrurilor care o compun, dacă, pe de altă parte ea ar fi destul de vastă pentru a supune analizei aceste date, ar îmbrățișa în aceeași formulă mișcările celor mai mari corpuri din Univers și pe cele ale celui mai ușor atom; nimic nu ar fi nesigur pentru ea și viitorul, ca și trecutul, ar fi prezent în fața ochilor săi“ Vom vedea în alte capitole că și teoria relativității, dar mai ales mecanica cuantică vor arăta caracterul foarte juvenil al acestei concepții și ce aspect trebuie să îmbrace determinismul ajuns la maturitate In încheiere, vom arăta în cîteva cuvinte cum se justifică matematic determinismul laplaceian în cadrul formalismului lui Hamilton Fie un sistem de puncte materiale a cărui stare este descrisă de 2f variabile canonice pk, respectiv qk Aceste variabile satisfac cele 2f ecuații canonice de ordinul întîi Dacă se cunosc interacțiunile, hamiltoniana este determinată, astfel că cele 2f ecuații se pot integra, soluțiile acestui sistem depinzînd așa cum se arată în analiza matematică, de 2f constante: Pk=Pk (t, Си C2l); qfc=qfc Czf) (13) în particular, la momentul inițial variabilele canonice ale sistemului au expresiile Р°к=Р°к(Съ С21)-, Explicitînd acum (în ipoteza că acest lucru este posibil) valorile celor 2f constante și introducîndu-le în expresiile variabilelor pk și qk rezultă Pk=Pk (t, {p£}> {?£}) ; qk=qk (t,{Pk}’ {9°})' (14) Mulțimea variabilelor canonice {p°} U { qk } definește starea la momentul inițial t=0, iar mulțimea variabilelor canonice starea la momentul ulterior t Așadar, relația (14) exprimă clar determinarea stării efect la mo 54 mentul t, de către starea cauză de la momentul t=O Acest calcul nu ne arată însă numai mecanismul determinismului laplaceian, dar și limitele acestuia Mai întîi, toate ecuațiile mecanicii descriu procese reversibile; dar este știut că practic toate procesele macroscopice sînt ireversibile în al doilea rînd, există presupunerea că putem cunoaște atît impulsurile cît și coordonatele q° , în starea inițială Dar mecanica cuantică arată că este cu neputință să determinăm foarte precis atît impulsurile cît și coordonatele unui sistem cuantic Așa încît determinismul i iplaceian devine de-a dreptul inaplicabil Ar fi fost și foarte trist ca toată lumea să se învîrteas-că aidoma rotițelor unui automat Dacă prezentarea formală matematică a modelului mecanic este foarte frumoasă și elegantă, în schimb imaginea lumii înfățișată de acest model este de-a dreptul urîtă Lipsește culoarea, lipsește căldura, lipsește viața, lipsește neprevăzutul O lume de corpuri care se mișcă orbește și implacabil comandate de forțe oarbe și implacabile Din fericire însă lumea este mult mai complexă în capitolele care urmează vom vedea cum prin modelele actuale, care țin seama de un număr mai mare de fapte experimentale și în cadrul unei înțelegeri materialist-dialectice mult mai profunde a concepției deterministe, tabloul lumii devine tot mai frumos apropiindu-se din ce în ce mai mult de realitate Lecția lui Newton în contrast cu deșertăciunea determinismului mecanicist al lui Laplace, expresie a convingerii metafizice că știința își rezolvă problemele odată pentru totdeauna, creatorul concepției mecanice, Isaac Newton, înțelege cu multă profunzime dialectică perfecționarea modelului lumii odată cu dezvoltarea științei în minunatele pagini care încheie cea de-a doua ediție în limba engleză a Opticii, inegalabilul gînditor spune următoarele cuvinte1: „în filozofia naturală, la fel ca în matematică, investigarea 1 Autorul acestei cărți a mai reprodus acest citat și într-o lucrare anterioară El are însă convingerea că adîncimea acestor idei care își mențin peste veacuri și prospețimea și eficiența merită să fie reamintite 55 lucrurilor dificile prin metoda analitică trebuie să preceadă metoda sintetică Analiza constă în a face experiențe și observații și a trage din ele, prin inducție, concluzii generale și a nu admite nici o obiecție asupra concluziilor decît dacă sînt luate din experiență sau alte adevăruri sigure Ipotezele nu trebuie luate în considerare în filozofia experimentală Cu toate că argumentele scoase prin inducție din experiențe și observații nu sînt demonstrații ale concluziilor generale, totuși este metoda cea mai bună de argumentare pe care o admite natura lucrurilor și poate fi considerată cu atît mai riguroasă cu cît inducția este mai generală Iar dacă din fenomene nu rezultă nici o excepție, concluzia poate fi enunțată în general Dacă însă cu timpul se ivește vreo excepție din experiențe, enunțarea se poate face cu excepțiile care intervin Prin acest mod de analiză putem proceda de la compus la simplu, de la mișcare la forțele care o produc și, în general, de la efecte la cauzele lor, iar de la cauzele particulare la cele mai generale pînă ce argumentația devine cea mai generală Aceasta este metoda analitică, iar cea sintetică constă în a admite cauzele descoperite și stabilite ca principii și cu ajutorul lor a explica fenomenele ce provin din ele și a demonstra explicațiile" Acest mod de construcție și continuă perfecționare a modelelor, pe măsură ce experimentele surprind noi laturi și noi aspecte, a fost adoptat de atunci de către cei mai mulți dintre fizicieni, constituind un instrument eficient de progres pentru cunoașterea lumii Și, deși, așa cum se va arăta în ultimul capitol al acestei lucrări epistemologii, adică specialiștii în teoria cunoașterii, se mai agită încă pentru a clarifica aspectele subtile și de rigurozitate ale acestui instrument, el rămîne mai departe o baliză sigură care indică treptele apropierii de adevăr 56 MAEIREA și decadența CALORICULUI Fizicienii inventează fluide în timp ce mecanicienii cufundați în calcule încercau desăvîrșirea modelului mecanic al lumii, mai mult prin eforturi de rafinare a limbajului matematic decît prin îmbogățirea conținutului fizic, experimentatorii, urrmnd tendințele indicate de Newton, constatau câ materia este cu mult mai bogată decît ne-o zugrăvește dinamica, iar evoluția ei prezintă o nebănuită diversitate calitativă, deplasarea mecanică fiind doar una din variatele fațete ale acestei evoluții Progresele tehnice și economice obținute în secolele al XVII-lea și al XVIII-lea îmboldeau fizicienii să iscodească metodic felurite fenomene fizice pe care antichitatea de-abia le semnalase, folosind dibăcia meșteșugărească, precum și unele tehnici experimentale care începuseră să se înfiripe încă din evul mediu și acum se dezvoltau zi de zi Metoda analitică și cea sintetică recomandată de Newton și consecventa verificare prin experiment a concluziilor au ridicat aceste încercări la rangul de cercetare științifică Astfel se nasc noile capitole ale fizicii: studiul fenomenelor magnetice și electrice, studiul fenomenelor termice și studiul fenomenelor luminoase Efortul de înțelegere a acestor fenomene va duce la un nou tablou al lumii, diferit de cel mecanic Dar noul model nu se poate frichega din nimic, ci, așa cum se întîmplă întotdeauna, va împrumuta elemente apar-ținînd vechiului model, pe care însă le va ajusta, sau chiar modifica, astfel îneît să se potrivească cu noile fenomene studiate Mărimile caracteristice acestor fenomene vor fi alese adeseori prin asemănare cu fenomenele mecanice; de aici rezultă că uneori ele vor fi bine alese, dar alte ori — cum s-a întîmplat cu așa-numitele „mase“ magnetice — experiența va arăta că imitația nu a fost inspirată Este 57 interesant că atît timp cît a fost la preț modelul mecanic, acesta absolutizînd conceptul de substanță, toate efectele noi studiate — termice, electrice, magnetice, optice — au fost condiționate de existența unor noi „ substanțe" care au căpătat denumirile de caloric, electricitate, magnetism, eter luminos etc Observarea transferului unor proprietăți de la un corp la altul, a condus la imaginea curgerii acestor „substanțe", ca niște fluide, corpurile neavînd alt rol decît acela de receptacule ale caloricului, electricității etc Din păcate, balanțele nu arătau însă niciodată nici cea mai mică modificare a masei corpurilor oricît de mare ar fi fost „cantitatea de electricitate", sau „cantitatea de căldură", cum se spunea pe atunci, cuprinsă în acele corpuri De aici, părerea că aceste fluide ar fi imponderabile Faptul că anumite mărimi, cum ar fi, de exemplu, sarcina electrică se conservă, era înțeleasă în acele vremuri ca o dovadă în plus a substanțialității acestor fluide care se conservau ca și substanța ponderabilă Astăzi, aceste „fluide" ne apar ca niște modele foarte rudimentare Totuși, în vorbirea tehnică și chiar și în cea științifică au mai rămas încă multe expresii care ne amintesc despre aceste modele Și astăzi unii vorbesc despre corpuri „bune conducătoare de electricitate", sau de „pompe de căldură", expresii care ne reamintesc modelul fluidelor Aceste expresii nu sînt periculoase atît timp cît le acordăm doar un sens alegoric Mai mult, uneori aduc o notă pitorească exprimării științifice prea aride, iar celor mai greoi în procesele de abstractizare, le aduc un ajutor în intuirea fenomenelor Dar cînd folosirea lor ne întoarce efectiv la manipularea unor modele de mult depășite, care cuprind prea puține laturi concordante cu realitatea, utilizarea lor devine de-a dreptul periculoasă, putîndu-ne conduce la concluzii greșite Dar asupra acestor rătăciri vom mai reveni cînd vom discuta consecințele conceperii energiei ca un astfel de fluid Povața simțurilor și măsurarea temperaturii întotdeauna, filozofii care s-au aplecat asupra studiului materiei au subliniat cu tărie rolul senzațiilor în procesul cunoașterii Lucretius spune Dar află tu că întîi și întîi din simțuri Născutu-s-a ideea adevărului 58 Aceeași opinie o împărtășește și Leonardo da Vinci, o dezvoltă John Locke și o fundamentează clasicii materialismului dialectic Dimitrie Cantemir spunea în Istoria le-roglijică, în frumoasa limbă românească a secolului al XVIII-lea că „toată știința din povața simțurilor se află“ Mai tîrziu, în secolul al ХІХ-lea, unii filozofi au ajuns chiar să afirme că toată cunoașterea se reduce la senzații, ignorînd astfel obiectivitatea materiei și orientîndu-se spre idealism Nimeni nu se îndoiește, printre fizicieni, că la baza cunoașterii se află informația culeasă de simțuri fie direct, fie prin intermediul aparatelor de măsură Dar iarăși, este foarte adevărat, că numai senzațiile, în afara experimentului sistematic și fără sprijinul raționamentului științific, pot fi uneori un prost sfătuitor al celor care doresc să cunoască realitatea obiectivă Astfel, analiza senzațiilor de cald și de rece, a condus cu greutate la înțelegerea fenomenelor termice într-adevăr, informația dată de simțuri urmărește strict adaptarea și satisfacerea necesităților biologice ale individului sinchisindu-se prea puțin de ambițiile epistemologice omenești Organismul uman este atît de sensibil nu numai la amploarea variațiilor de temperatură, dar și la semnul acestor variații, încît senzația de cald este total diferită de cea de rece, deși ambele ne înștiințează despre același lucru și anume despre schimbarea temperaturii Chiar și în secolul al XVII-lea, Pierre Gassendi, unul din atomiștii de frunte ai acelui secol vorbea despre „atomi de căldură“ și despre „atomi de frig“ Lăsînd la o parte faptul că interpretarea atomistă a căldurii este incorectă, este semnificativ că într-o vreme în care se năștea un Newton, conceptul de temperatură era încă departe de a fi clarificat De altfel, temperatura este exemplul tipic de mărime fizică a cărei măsurare a precedat înțelegerea ei Primele termoscoape, adică aparate care indicau doar existența variațiilor de temperatură, au fost construite încă în perioada elenistică de către Philon și perfecționate de către Heron, marele experimentator al antichității La începutul secolului al XVII-lea Giambatista Porta reactualizează și popularizează dispozitivul lui Heron, iar un deceniu mai tîrziu Santorio folosește primul termometrul pentru măsurarea febrei Interesant este aparatul imaginat de intelectualul primar al Magdeburg-ului, Otto von Guericke Acest aparat consistă dintr-un balon cu un 59 gît lung în care poate luneca un cilindru foarte bine pă-suit de care este legată printr-o sfoară petrecută peste doi scripeți, o contragreutate, constînd dintr-un omuleț cu mina întinsă spre „rigla gradată“ încălzind aerul din balon, cilindrul se ridică, iar omulețul coboară arătînd cu mîna o altă gradație Dimpotrivă, dacă aerul se răcește, omulețul urcă A urmat apoi o serie de perfecționări ale dispozitivelor de măsurat temperatura, cum ar fi închiderea tubului termometrului, făcută de ducele Ferdinand de Toscano, vidarea spațiului dintre meniscul coloanei de mercur și capătul tubului, realizată de învățații Academiei din Florența, sau propunerea etalonării prin două puncte fixe (Dalance), pînă cînd danezul Fahrenheit, sfătuit de Olaf Roemer1 a construit termometrul de tip actual în sfîrșit, Gelsius introduce gradul centigrad, no-tînd cu 100° temperatura de topire a gheții și cu 0° cea de fierbere a apei Elevul său, Stroner, inversează această scară, notînd, ca și în prezent, cu 0° temperatura de topire a gheții și cu 100°C cea de fierbere a apei (în condiții normale) Așa cum se va vedea mai departe, de-abia către finele secolului al XIX-lea începe să se clarifice însă semnificația temperaturii și aceasta să devină o mărime măsurabilă, nu numai reperabilă într-adevăr, în oricare din scările empirice nu se efectua o măsurare în adevăratul înțeles al cuvîntului, ci doar se asocia fiecărei clase de echivalență de stări în relație de echilibru un număr real, pe baza unei convenții Numai după ce s-a înțeles semnificația termodinamică și apoi cea statistică a temperaturii, s-a putut trece la măsurarea propriu-zisă a acestei mărimi Este interesant că prima descriere a unui termometru în literatura românească se datorează multilateralului Gh Asachi, părintele învățământului în limba română din Moldova Dispozitivul este denumit pitoresc „caldomăsor", termen care însă nu s-a păstrat Joseph Black inventează caloricul Dificultățile întîlnite în clarificarea noțiunii de temperatură se datorează în primul rînd drumului lung și greu 1 Astronomul danez Roemer este primul care a efectuat o măsurare a vitezei luminii 60 parcurs spre înțelegerea fenomenelor termice Distincția dintre ceea ce astăzi numim temperatură, respectiv căldură, deși întrucîtva intuită în antichitate, a devenit subiect de discuție de-abia în evul mediu, cînd învățații au început să se întrebe asupra amestecurilor de lichide la temperaturi diferite A însemnat un mare progres introducerea în 1760, de Joseph Black, a conceptului de „caloric", distinct de cel de temperatură Prin caloric, denumit de alții termofor sau termogen se înțelege un fluid imponderabil, indestructibil dar și increabil, un fel de substanță-calitate Adăugind unui corp caloric, temperatura acestuia crește Dimpotrivă luîndu-i unui corp caloric temperatura va scădea Punînd corpuri diferite, mai calde, sau mai reci, laolaltă, corpurile schimbă caloric între ele, dar cantitatea de caloric totală rămîne aceeași în această interpretare cantități egale din diverse substanțe, conțin la o aceeași temperatură, cantități diferite de caloric în concepția secolului al XVIII-lea, caracterul substanțial al acestui fluid, definit destul de naiv ca „materie călduroasă", se vădea prin afirmații de tipul: apa se obține fie din ghiață și caloric, fie din vapori de apă cărora li s-a scos o parte din caloric Cu toate acestea, dacă facem abstracție de unele aspecte naive, modelul caloricului permite o interpretare corectă a fenomenelor, atît timp acestea se reduc doar la contacte termice, fără efectuare de lucru mecanic în plus, modelul este foarte intuitiv, permițînd explicarea simplă mai ales a proceselor de schimb de căldură Nu e de mirare că mulți termeni introduși în acord cu acest model, cum ar fi „cantitate" de căldură, surse de căldură, căldură latentă, capacitate calorică, pompe de căldură, transport de căldură etc sînt și astăzi în vigoare Iar mulți ingineri, economiști, ziariști sau funcționari administrativi, folosesc încă și azi modelul caloricului, schimbîndu-i doar numele, în „energie termică" Inventarea de către Lavoisier a calorimetrului, a arătat că pe lîngă conservarea materiei (confundată pe atunci cu mărimea fizică denumită masă) se poate pune în evidență și conservarea caloricului (de fapt a mărimii fizice denumită azi energie internă) Din acest punct de vedere modelul caloricului se alătura necontradictoriu modelului mecanic Dar iată, a venit un moment în care noul model își manifestă propria in 61 dividualitate în prima decadă a secolului al ХІХ-lea, în care dezvoltarea forțelor și mijloacelor de producție va aduce un nemaiîntîlnit progres al științelor, baronul Jean-Joseph Fourier impresionează lumea savanților prin lucrările sale asupra transferului de căldură în aceste lucrări este vorba de cu totul altceva decît de deplasarea corpurilor studiată de modelul lui Galilei-Newton Căldura, e drept, se mai consideră încă un fluid, dar „mișcarea41 sa, dacă mai este justificat acest termen, nu se mai caracterizează nici prin impulsuri și coordonate și nici prin traiectorii în lucrarea sa, „Theorie analytique de la chaleur“, Fourier spune că oricare ar fi extinderea teoriilor mecanice, este evident că acestea nu se aplică fenomenelor termice Legea lui Fourier, care stabilește proporționalitatea fluxului de căldură cu gradientul1 temperaturii, pare că aparține unei alte lumi decît principiile newtoniene ale mecanicii Așa cum remarcă atît de frumos Prigogine în interesanta sa carte Noua alianță1 2, reînviind terminologia Stagiritului, în timp ce mecanica clasică descrie lumea astrelor, legea lui Fourier se aplică în lumea sublunară în realitate nu are nici o importanță faptul că fenomenele se petrec într-o regiune sau alta a Cosmosului aristotelian, ci esențială este deosebirea dintre clasa fenomenelor studiate Fenomenele strict mecanice, explicate de modelul mecanic sînt reversibile Dimpotrivă, transferul de căldură fiind un proces tipic ireversibil, este firesc să se conformeze altor legități Este interesant că Laplace a criticat teoria lui Fourier care negînd mecanicismul, implicit nega și tot eșafodajul logic al concepției laplaceiane despre lume, inclusiv premisele determinismului rigid Inserția conceptului de ireversibilitate în gîndirea științifică va da mult de furcă fizicienilor și de-abia după aproape un secol și jumătate se va fundamenta fizica proceselor ireversibile, domeniu în care lucrările școlii lui Prigogine vor juca un rol deosebit de important 1 Dacă ST este variația temperaturii pe o distanță 8n, măsurată de-a lungul direcției după care această variație este maximă, raportul ST/Sn se numește gradientul temperaturii 2 Ilya Prigogine și Isabelle Stengers, Noua alianță, Editura politică, colecția „Idei Contemporane" (1984) Traducere din limba franceză 62 începe drama Construit din elemente ale modelului mecanic, dar pre-zentînd unele timide abateri de la regulile acestuia, modelul caloricului și-a căpătat tot mai multă independență, conviețuind totuși multă vreme în bună pace cu cel mecanic Drama a început de-abia cînd practica a pus cu ho-tărîre problema relației dintre lucrul efectuat de forțele mecanice și modificările termice ale sistemelor asupra cărora se aplică aceste forțe Atît timp cît practica nu impusese clarificarea acestei relații, era suficient să se afirme că efectuarea lucrului mecanic produce încălzirea sistemelor și atît într-adevăr încă în societățile primitive se știe că prin frecarea violentă a două bucăți de lemn acestea se încălzesc putîndu-se chiar aprinde în antichitate, Lucretius afirma în cartea a VI-а a poemului De rerum natura: așa cum în urma mișcării Toate le vezi încălzite, ba plumbul din praștie-adesea Se și topește cu zborul prelung învîrtindu-se-n juru-i Și această interesantă observație, care prevestește primul principiu al termodinamicii, el o folosește pentru a da o explicație extrem de puerilă originii fulgerelor consi-derîndu-le drept rezultatul încălzirii aerului prin mișcarea vînturilor foarte violente Toate aceste observații, ca și altele analoage făcute de diverși fizicieni de-a lungul multor veacuri, nu sesizau însă esențialul și anume existența unei echivalențe între lucrul efectuat și căldura rezultată Iar acceptarea „fluidului" caloric de către cei mai mulți fizicieni a fost mai degrabă o frînă în descoperirea acestei echivalențe Prima sfidare a caloricului se datorează lui Benjamin Thompson, viitorul conte Rumford, membru al prestigioasei Societăți Regale din Anglia Foarte priceput în ingineria militară — a fost și ministru de război al Bavariei — a observat că țevile de tun se încălzesc în timpul alezării, împrejurare care l-a făcut să se întrebe cum se „creează" în acest caz „fluidul increabil" caloric El a surprins limitele acestui model și a înțeles că lucrul mecanic macroscopic determină o mișcare a particulelor constituente ale corpului Acesta ne apare cu atît mai cald cu cît mișcarea particulelor este mai vie Iar esențialul a 63 fost descoperit tot de un nespecialist, medicul german Ju-lius Robert Mayer Mecanicienii foloseau de multă vreme o mărime denumită forță vie, egală eu mv2/2, adică cu ceea ce astăzi denumim energie cinetică Filozoful, matematicianul, fizicianul și diplomatul G W Leibniz insistase asupra legăturii dintre forța vie și acțiunea forțelor (lucru mecanic) De altfel, nu e greu de arătat că mv2\ m d(v2) dw du ds ди du - | — — mv — —m — — —m — =f 2 / 2 du ds ds dl ds dZ și în consecință iar pentru un proces finit adică lucrul efectuat este egal cu creșterea „forței vii44 Mayer a extins această concluzie admițînd că efectuarea lucrului mecanic are drept rezultat o căldură echivalentă Afirmînd că „nu există nici un fel de materie imaterială44 a propus izgonirea din interpretarea fenomenelor termice a fluidului imponderabil caloric și a și reușit acest lucru, sau, mai bine zis, după mai multe decenii fizicienii s-au convins cît de multă dreptate a avut Mayer Ideea echivalenței dintre lucrul mecanic și căldură a formulat-o bazat pe următorul raționament: Lucrul efectuat de o cantitate de gaz cu masa egală cu unitatea este Л=£=рДѴ și ținînd seamă că după legea dilatării gazelor în volum Ѵ=Ѵ0(1 + аЛѲ)=>ДѴ=аѴ0ДѲ Presupunînd că temperatura se ridică doar cu un grad (Дѳ=і), Д*2=р Voa (2) Pe de altă parte, dacă masa este egală cu unitatea, iar Cp—cv, diferența între cp, căldura masică sub presiune constantă, respectiv cv, căldura masică sub volum constant, atunci lucrul mecanic datorat dilatării este, în ipoteza că e vorba de un gaz perfect, iar ДѲ=>1 aJ=J(cp—cj (3) 64 Constantin Miculescu Din (2) și (3) rezultă Dacă există echivalență între lucrul efectuat și creșterea a ceea ce astăzi numim energie internă, raportul J trebuie să fie o constantă universală, adică dependentă numai de unitățile de măsură folosite Proba experimentală incontestabilă a fost adusă de către James Prescott Joule, care a determinat coeficientul J, denumit echivalentul mecanic al caloriei1 și a constatat: independența acestuia de condițiile de experimentare Valoarea obținută de Joule era suficient de neprecisă Una dintre determinările cele mai exacte a fost efectuată de către fizicianul român Miculescu în teza sa de doctorat susținută în 1891 la Paris, în prezent, întrucît atît lucrul mecanic cît și energia internă se măsoară cu aceeași unitate, denumită Joule, evident J=l 1 Prin calorie se înțelegea unitatea de energie (căldură etc ) egală cu căldura care trebuie transferată unei cantități de apă cu masa 1 g, pentru a-i ridica temperatura de la 14,5°C la 15,5°C 05 Toate aceste cercetări au pus în evidență următoarele: (I) Căldura nu mai poate fi concepută ca un fluid in-creabil și indestructibil, căci poate să fie creată din nimic efectuînd lucru mecanic asupra sistemului, după cum poa-teși să fie distrusă, lăsînd sistemul să efectueze lucru mecanic (II) Deoarece o aceeași schimbare a stării sistemului poate fi obținută fie efectuînd lucru mecanic, fie transfe-rînd căldură, între aceste mărimi existînd un raport de echivalență universală J, înseamnă că trebuie să existe „ceva“ care să se poate „transforma14 fie în lucru, fie în căldură, rămînînd însă, în esență constant în ce constă însă acest ,,ceva“, iată o întrebare într-adevăr dificilă (II) Mecanica demonstrase, așa cum de altfel s-a arătat mai sus (vezi relația (1)), eă există și în procesele mecanice un „ceva“, așa-numită forță vie, mv2/2, ale cărei variații sînt de asemenea echivalente cu lucrul mecanic efectuat (respectiv primit) de sistem (IV) Relația (1), poate fi reinterpretată, admițînd că există o mărime U oare exprimă posibilitatea sistemului de a efectua lucrul mecanic, astfel încît scăderea acestuia să fie egală cu Din primul și ultimul membru rezultă 6=Ui + 22ÎÎ =I7,+ =constant In starea inițială, dacă este vorba de un corp care pornește din repaus, ^=0 și deci 0), arătîndu-se astfel limpede că nu se poate produce lucru mecanic din nimic Toate acestea clarifică foarte bine semnificația energiei Din păcate, noțiunea de căldură continuă să rămînă destul de nesatisfăcător definită, tot ce se spune despre această mărime rezumîndu-se la afirmația că este o caracteristică a procesului de contact termic Această dificultate a fost ocolită de Max Born în modul următor Se consideră într-o primă etapă o multitudine de procese, fie reversibile, fie ireversibile suferite de un sistem izolat adiabatic între o stare de echilibru inițială dată și o stare finală de echilibru dată, aceleași pentru toate procesele Prin generalizarea unui număr mare de experiențe, se enunță independența de stările intermediare, deci de tipul procesului adiabatic al lucrului efectuat intre cele două stări date De aici rezultă existența unei funcții de stare, energia sistemului, a cărei variație este egală cu lucrul efectuat In a doua etapă, se renunță la izolarea adiabatică, 70 sistemul găsindu-se în contact termic cu alte sisteme Se constată că, în funcție de proces, lucrul efectuat asupra sistemului este mai mare sau mai mic decît variația 0, deși nu a avut loc schimb de căldură Aceasta este o caracteristică a proceselor ireversibile adia ba tice: deși nu se schimbă căldura, entropia crește Există deci două moduri de varia 75 ție a entropiei: o creștere d;S>0, datorită ireversibilității și o creștere dQ/T^O, datorită schimburilor de căldură, în general așadar variația entropiei este dS=diS+y! (14) Aceasta este expresia matematică a principiului al II-lea al termodinamicii și, după cum se vede, nu prezintă nici ea nimic monstruos De ce mai planează încă, în acest caz asupra bietei entropii faima de a fi o mărime absconsă, misterioasă, ininteligibilă? Vina o poartă tot rădăcinile concepției mecaniciste care încă nu au fost înlăturate Mecaniciștii personificau mărimile de stare prin fluide Așa au făcut cu căldura, personificată în caloric, cu sarcina electrică personificată în fluidul „electricitate44 etc Dar iată că în cazul entropiei o astfel de personificare nu mai e posibilă Ce fel de fluid ar fi acela care ar tot crește mereu fără să se oprească? Nu entropia este de neînțeles, ci tendința de a personifica mărimile de stare prin fluide este depășită în încheierea acestei discuții mai reamintim un tribut plătit vechilor modele Clausius căutase o formulare cît mai lapidară a principiilor termodinamicii Și a găsit-o într-adevăr în următoarele două enunțuri: 1 Energia lumii este constantă 2 Entropia lumii crește mereu Formulările sînt frumoase, dar ne întrebăm cu drept cuvînt: ne este oare permis să extrapolăm principiile termodinamice la întregul Univers? Noi am stabilit aceste afirmații pentru lumea noastră în care trăim, lumea sublunară, cum îi spunea cu delicateță Aristotel, sau, dacă vreți ,,pe-o lume mică, de se măsoară cu cotul44 cum ironiza Eminescu Dar într-un Univers infinit, energia este infinită și în acest caz termenul de „constantă44 nu mai are sens Clausius a făcut o eroare similară și în legătură cu cel de-al doilea principiu, afirmînd că entropia tinde către un maxim, care va semnifica atingerea stării de echilibru termic al întregului Univers Tot Eminescu, în aceeași Scrisoare I exprimă această idee denumită „moartea termică a Universului44 — fără să și-o însușească — în următoarele versuri demne de un urmaș al lui Lucretius: Soarele, ce azi e mîndru, el îl vede trist și roș Cum se-nchide ca o rană printre nori întunecoși, 76 Cum planeții toți îngheață și s-asvîrl rebeli în spaț, Ei, din frînele luminii și ai soarelui scăpați; Iar catapeteasma lumii în adînc s-au înnegrit, Ca și frunzele de toamnă toate stelele-au pierit; Timpul mort și-ntinde trupul și devine vecinicie, Căci nimic nu se întîmplă în întinderea pustie, Și în noaptea neființii totul cade, totul tace, Căci în sine împăcată reîncep-eterna pace Eminescu nu combate fățiș această opinie, dar din felul cum privește cu vădită ironie „bătrînul dascăl“ și pretenția acestuia că „Universul fără margini e în degetul său mic“, cît și sumbra perspectivă a cufundării în uitare a teoriilor acestui dascăl, se înțelege că nu împărtășește această nepermisă extrapolare a celui de-al doilea principiu al termodinamicii la infinitatea Universului Fizica secolului al XX-lea a arătat că tot așa cum nu putem aplica legile mecanicii macroscopice atomilor și electronilor, nu putem aplica nici termodinamica, Universului fără margini * Caloricul și-a făcut datoria, caloricul poate să plece! acesta este ultimul cuvînt al termodinamicii, disciplină a structurilor inerente tuturor sistemelor macroscopice finite, disciplină strict fenomenologică, dezbărată de modele de constituție a materiei Termodinamica despre care Einstein spunea că: „ este singura teorie fizică cu conținut universal, de care sînt convins că, în limitele aplicabilității noțiunilor ei de bază, nu va fi niciodată răsturna tă“ DIN MECANICISM S-A ÎNTRUPAT „ELECTRICITATEA" Istorie și istorioare Cu mai bine de 25 de secole în urmă, filozoful milesian Tales lăsa moștenire mileniilor viitoare interpretarea a două știri: prima spunea că o țesătoare ar fi observat că o bucată de chihlimbar, electron cum i se spunea în grecește, atrage obiecte foarte ușoare, probabil după ce au fost frecate cu o bucată de lînă, deși povestea nu ne dă detalii asupra tratamentului aplicat; cea de-a doua, că există o piatră care are proprietatea tot atît de interesantă, de a atrage obiecte de fier După Tales, aceasta s-ar datora faptului că atît chihlimbarul, cît și piatra magnetică au un suflet care atrage alte obiecte în perioada ele-nistă, Alexandru din Afrodisia relatează că și prin încălzire chihlimbarul capătă însușirea de a atrage mici corpuri (proces denumit în prezent piroelectrizare) Mai aflăm, că Scribonius Larga trata migrenele aplicînd peștele „cocoș de mare“ care avea posibilitatea de a produce descărcări electrice Bineînțeles, nimeni nu bănuia vreo legătură între electrizarea chihlimbarului și descărcarea electrică datorată cocoșului de mare și, cu atît mai puțin între aceste fenomene și fulgerele din vreme de furtună Și cu acestea se încheie tot ce știm despre fenomenele electrice studiate în antichitate Despre fenomenele magnetice, poate mai spectaculare, povestesc mai mulți filozofi și scriitori din Grecia antică, bunăoară Platon, Empe-docle, Euripide Platon semnalează și fenomenul de mag-netizare indusă a unei bucăți de fier, care fiind așezată în preajma unei pietre magnetice capătă de asemenea proprietăți magnetice Și, după cum relatează Han Fei Țen, în China antică erau cunoscute proprietățile magneților în Roma imperială, Lucretius dă și o explicație a acestor proprietăți, foarte încîlcită și cu totul fantezistă, 78 extinsă pe mai bine de o sută de versuri Mai întîi caută să-1 convingă pe cititor, prin numeroase imagini și exemple, că toate corpurile emit în jurul lor atomi (în terminologia lui Lucretius aceștia sînt numiți semințe), iar mai departe, argumentează teza că toate corpurile sînt poroase Această teză a structurii lacunare a substanței, dovedită experimental de-abia de fizica actuală, este fundamentală în concepția atomiștilor antici în fine, după aceste preliminări foarte corecte urmează explicația pro-priu-zisă, din nefericire complet greșită, a modului cum „piatra" magnetică, atrage niște inele de fier: „Limpede ni se arată de ce spre magnet tinde fierul Este nevoie întîi să pornească din piatră semințe Multe șuvoi și lovind să dea aerul tot la o parte Care se află cumva așezat între fier și-ntre piatră Astfel cînd spațiul întins, însă gol, se deschide la mijloc Numaidecît ale fierului prime semințe-mpreună Cad lunecînd înspre gol, dar la fel și inelul urmează însuși, și el, și cu corpu-i întreg spre magnet se îndreaptă" Apoi afirmă că în inelul de fier — spre deosebire de piatra magnetică atomii sînt foarte strîns legați între ei, sau cum spune poetul „între ele-ncurcate se țin măiestrit, lănțuite" dovadă tenacitatea fierului Datorită acestei împrejurări: ,, nu-i cu putință, cum spus-am Dintre semințe de fier în spre gol să pornească o parte, Fără ca însuși inelul întreg totodat’ să-1 urmeze" Dar Lucretius își dă seama că numai datorată acestui fapt nu ar fi prea probabil ca obiectele grele de fier să se poată deplasa și adaugă încă o cauză: aerul din spațiul magnet-inel este rarefiat, în timp ce aerul în spatele inelului: „Mînă, 1-împinge-nainte ca vîntul o navă" Plinius, care într-o operă monumentală a adunat și cunoștințe serioase din antichitate, dar și relatări total neștiințifice, afirmă că în India ar exista doi munți dintre care unul atrage fierul, iar celălalt îl respinge Evident, acești munți nu există Alte istorioare fantastice spun că diamantul inhibă acțiunea magneților care nu mai pot să-și exercite forța de atracție, sau că în Corsica există un mineral pe care, dacă îl atingi cu mîna, aceasta se lipește 79 pur și simplu de el O altă istorioară, care circula în antichitate, spunea că magneții nu atrag decît în cursul zilei, forța magnetică încetînd odată cu lăsatul serii Deși această afirmație putea fi controlată experimental cu ușurință, nimeni nu se gîndea pe atunci să o facă, deoarece verificarea experimentală nu era în acele vremuri un criteriu al adevărului Mai curios este însă faptul că la finele secolului trecut, deci după ce teoria macroscopică a cîm-pului magnetic era încheiată și după inventarea telegrafului și a mașinilor electrice, un distins neurolog, membru al unor academii de prestigiu și pomenit în enciclopedii, susținea că hipnotizarea reușește foarte bine dacă se aplică un magnet la cîțiva centimetri de subiectul pe care dorim să îl adormim Un fluid, două fluide poate chiar mai multe Două milenii încheiate, cunoștințele asupra fenomenelor electrice nu au avansat aproape de loc față de cele cunoscute de către Tales în ceea ce privește fenomenele magnetice, europenii folosesc busola de-abia în secolul al XIII-lea preluînd-o probabil de la chinezi care îi cunoșteau proprietățile din secolul I sau al II-lea Pierre de Maricourt — supranumit Peregrinus — în lucrarea sa De magnete, face un studiu mai sistematic asupra fenomenelor de acest fel, descriind comportarea magneților sferici, găsirea metodei de identificare a polilor magnetici, menținerea dipolarității magneților rupți, cît și construcția și funcționarea busolei plutitoare, sau a acului magnetic Dacă mai amintim că Giambattista dela Porta vorbește despre liniile de forță magnetice și despre rema-nența magnetizării oțelului, iar venețianul Pietro Sarpi constată că prin încălzirea la roșu fierul magnetizat inițial își pierde această proprietate, s-ar părea că am cam epuizat toate contribuțiile aduse în acest domeniu timp de mai bine de șasesprezece secole Dezvoltarea atît de lentă a studiului fenomenelor electrice și magnetice în comparație cu alte domenii ale fizicii, cum ar fi mecanica sau chiar și optica geometrică, este explicabilă, deoarece fondul anterior de cunoștințe, din care s-ar fi putut alcătui un model al acestor fenomene, era prea puțin potrivit 80 pentru închegarea unei astfel de imagini a unor fenomene total diferite de ceea ce fusese studiat de fizica Antichității, a Evului mediu și chiar a Renașterii La cumpăna secolelor al XVI-lea și al XVII-lea, în timp ce Kepler și Galilei fundamentau mecanica, în înțelesul modern al cuvîntului, în Anglia, William Gilbert punea bazele acelei ramuri ale fizicii pe care astăzi o numim electrodinamică, toți trei utilizînd consecvent, drept mijloc de interogare a naturii, metoda empirico-in-ductivă Gilbert supune analizei prin experiment, cunoștințele despre magneți și despre corpuri electrizate, des-ființînd legendele privitoare la existența unor munți magnetici la cei doi poli, sau cea a unei forțe emanate de steaua polară, legende prin care se caută să se ex;plice cîmpul magnetic terestru In acest scop, el construiește mici magneți sferici, deci practic de aceeași formă cu Terra, pe care îi numește „terrela" și cu care dovedește comportarea magnetică a globului pămîntesc Rămînînd încă tributar concepției antice a emanațiilor magnetice, întrezărește totuși conceptul de linie de forță Constată si el că „fierul adus de către foc la incandescență, zdruncinat de căldura vie, capătă o formă (citește structură) confuză și perturbată în așa fel încît nu mai este atras de magnet, pierzîndu-și forța sa de atracție" Este impresionantă această intuiție care i-a permis explicarea tranziției substanțelor feromagnetice în paramagnetice peste o temperatură anumită (astăzi denumită punctul Curie) prin distrugerea structurii Vor trece peste trei sute de ani pînă cînd fizica solidului va descoperi structura în domenii a materialelor feromagnetice și va justifica observația lui Gilbert, arătînd experimental distrugerea domeniilor la atingerea temperaturii de tranziție Pătruns de o aceeași rigoare științifică, Gilbert atacă și studiul electrizării Mai întîi constată că electrizarea, departe de a fi o proprietate cu totul particulară a chihlimbarului, are, dimpotrivă, un caracter foarte general, multe pietre prețioase cum ar fi diamantul, safirul, opalul, smaragdul, ametistul, rubinul și cuarțul electrizîndu-se prin frecare Dar această proprietate se întîlnește și la materiale mai ieftine cum ar fi sulful, ceara de sigiliu, rășina și altele Gilbert imaginează și un model al fenomenelor electrice Corpurile electrizate ar emite în jurul lor un fel de emanații care determină atracția electrostatică Newton, deși folosește și 6 — Cascada modelelor în fizică 81 el expresia „abur electric", privește cu neîncredere modelul emanațiilor și se întreabă „în ce fel un corp electric emite prin frecare o exhalație atît de rară și atît de subtilă și totuși atît de puternică încît prin emisia ei să nu cauzeze nici o micșorare sensibilă a greutății corpului electric și să se răspîndească printr-o sferă al cărui diametru este de peste două picioare1 și totuși să fie capabilă să miște și să ridice o foiță de cupru la o distanță de mai bine de un picior de corpul electrizat1 2" Este destul de ciudat faptul că în toate experiențele sale Gilbert nu a observat că între două corpuri electrizate se exercită acțiuni de atracție sau de respingere De-abia un sfert de veac după moartea lui Gilbert, călugărul Nicolo Cabeo descoperă, în 1629, respingerea electrostatică Cît despre atracția dintre corpurile electrizate, aceasta a fost descoperită mult mai tîrziu de către Charles du Fay Robert Boyle și Otto von Guericke sînt în competiție și în ceea ce privește electrodinamica, primul constatînd că atracția dintre corpurile magnetizate are loc și în vid, iar cel de-al doilea că și atracția dintre corpurile electrizate are loc, de asemenea, în vid Secolul al XVIII-lea este secolul fluidelor imponderabile, ipcreabile și indestructibile Molima fluidelor îi contaminează și pe electrodinamicieni și astfel se naște un nou model, de inspirație tipic mecanicistă: electricitatea Corpurile electrizate se numesc „încărcate cu electricitate"; mediile conductoare sînt „bune conducătoare de electricitate", cele izolatoare „rele conducătoare de electricitate" iar starea corpurilor încărcate e dată de „cantitatea de electricitate" de pe acestea Așa-numita butelie de Leyda, descoperită de Ewald von Kleist din Pomerania și cam în același timp și de olandezul Pieter van Musschen-broek, avînd proprietatea de a-și crește mult sarcina electrică, este denumit condensator de electricitate Franklin admite existența unui singur fluid electric, căruia îi atribuie o structură atomistă, fiind alcătuit din particule extrem de fine care pot să se infiltreze foarte ușor chiar și în metalele cele mai dense De altfel, după Franklin, substanțele obișnuite sînt pentru fluidul electric ca un fel 1 1 picior = 0,3048 m 2 Isaac Newton, Optica, p 222 (traducere din limba engleză de V Marian), Editura Academiei R S R (1970) 82 de burete care poate să îl absoarbă Experiențe îngrijite efectuate de Stephen Gray dezvăluiau însă aspecte mai profunde ale curgerii „electricității" El constatase că unele substanțe sînt izolante, iar altele conductoare, și că există diverse trepte de conducție pentru diferite substanțe Charles Francois du Fay face observația, pe atunci senzațională, că există două specii de electrizare pe care el le-a denumit „sticloasă" și „rășinoasă", deoarece sticla se încarcă cu „electricitate" de prima specie, iar rășina cu „electricitate de a doua specie" Două corpuri încărcate cu „electricitate de aceeași specie" se resping, iar oele încărcate cu „electricitate de specii contrare" se atrag Aceste observații l-au condus pe Symmer și apoi pe Bergman la elaborarea modelului celor două fluide pe care în 1778 Lichtenberg le-a denumit fluidul pozitiv (electricitatea sticloasă), respectiv negativ (electricitatea rășinoasă) Și, fiindcă îndeobște corpurile sînt neutre din punctul de vedere electric, s-a introdus și un al treilea fluid, care a căpătat numele de fluid neutru, rezultat prin reunirea în părți egale a celor două fluide în conformitate cu acest model, electrizarea corpurilor, de exemplu prin frecare, consistă în separarea celor două „electricități" din fluidul neutru, explicîndu-se astfel de ce în urma acestui proces ambele corpuri sînt încărcate cu fluide de semne contrare Dimpotrivă, dacă producem bunăoară o scînteie între un corp încărcat cu fluid pozitiv și un corp încărcat cu fluid negativ, se reconstituie fluidul neutru Și totuși, în ciuda acestui model relativ simplu și apropiat de realitate, jumătate de veac mai tîrziu se vorbea despre diverse tipuri de electricitate presupuse calitativ diferite: electricitatea obținută prin frecare, electricitatea obținută prin încălzire (piroelectricitatea), prin compresiune (piezoelectrici-tatea), electricitatea obținută prin elemente galvanice, electricitatea animală etc De-abia în 1833, marele experimentator englez Michael Faraday dovedește experimental că toate aceste „sortimente" de electricitate reprezintă exact același lucru Modelul fluidelor a fost încercat bineînțeles și în magnetism Aici însă, întrucît fiecare magnet are doi poli cu comportări contrare, modelul s-a cam poticnit încă în secolul al XVI-lea, înainte de Gilbert, s-a presupus existența a două fluide, jumătate dintr-un magnet cuprinzînd unul din fluide, iar cealaltă jumătate celălalt fluid Expe- 6* 83 Michael Faraday riența magneților rupți, efectuată de Gilbert, a arătat imposibilitatea separării celor doi poli, punînd astfel în încurcătură modelul S-a încercat, cam fără succes, să se admită o concentrare a fluidelor magnetice în cei doi poli, cantitatea de fluid fiind uneori denumită masă magnetică Coulomb, despre care se va vorbi mai pe larg în paragraful următor, a introdus conceptul de elemente magnetice Acestea sînt un fel de pori extrem de mici, nedetectabili experimental, plini cu un fluid magnetic care prezintă doi poli Atît timp cît materialul nu este magnetizat, axele acestor elemente sînt așezate la întîmplare Prin magneti-zare, elementele magnetice se orientează de-a lungul unei aceleiași direcții cu polii contrari față în față în acest model se întrevede ideea modernă a moleculelor cu moment magnetic permanent care formează materialele pa-ramagnetice Ceea ce a zdruncinat cel mai mult modelul fluidelor magnetice, a fost însă descoperirea, în 1821, de Oersted a interacțiunii reciproce dintre un magnet permanent și un circuit parcurs de curent și mai ales stabilirea de către 84 Haas Christian Oersted Ampere a echivalenței dintre un magnet permanent și un circuit parcurs de un curent electric în modelul lui Ampere — care constituie o primă, dar prețioasă sugestie pentru modelul cuantic al fenomenelor magnetice — se consideră că fiecare moleculă este parcursă de curenți circulari microscopici, așa-numiți curenți moleculari, echivalenți cu niște magneți microscopici în corpurile mag-netizate, acești curenți moleculari sînt aliniați, astfel că întregul corp capătă un moment magnetic Descoperirea inducției electromagnetice de către Faraday, punînd în și mai strînsă legătură fenomenele electrice și cele magnetice șubrezește și mai mult poziția fluidului magnetic, în favoarea celor electrice Și cu toate acestea, chiar la jumătatea secolului trecut, W Weber discutînd interpretarea proprietăților mediilor diamagnetice, găsește încă necesar să critice ca inaplicabil modelul fluidelor magnetice Cu 85 acest prilej, Weber dă o variantă a modelului curenților moleculari ai lui Ampere, presupunînd că fluidul electric care determină astfel de curenți se pune în mișcare doar în prezența unui cîmp magnetic excitator exterior Cititorul s-ar putea întreba pentru ce modelul fluidelor electrice a fost acceptat pînă în secolul al XX-lea, în timp ce modelul fluidelor magnetice a fost respins mult mai timpuriu? Răspunsul este simplu: pentru că este mult mai apropiat de realitate In concepția actuală, curentul electric, al cărui nume este atît de strîns legat de fluidul electric, se dovedește a nu fi altceva decît un flux! de purtători materiali de sarcină electrică, aceștia putînd fi ori electroni, sau anioni, constituind ceea ce se numea fluidul negativ, ori cationi, sau goluri (în semiconductori), constituind ceea ce se numea fluidul pozitiv De altfel, Maxwell a reușit să dea o interpretare foarte corectă fenomenelor electrocinetice staționare, folosind modelul hi-drodinamic al curentului electric Mai mult, relațiile matematice ale acestui model au constituit la rîndul lor „modelul matematic“ cu ajutorul căruia Maxwell a explicat atît fenomenele electrice, cît și cele magnetice Nu am putea încheia acest paragraf fără să spunem cîteva cuvinte despre cîmpul magnetic terestru — magnetismul pămîntesc cum era numit în secolele trecute — a cărui origine a frămîntat mințile a numeroși fizicieni Dacă, așa cum s-a mai spus, încă Gilbert a spulberat istorioara existenței unor munți magnetici situați la cei doi poli ai globului, în schimb a dăinuit multă vreme ipoteza lui Steinhăuser, care presupunea existența de-a lungul axei polilor magnetici a unui uriaș magnet, căruia îi dăduse numele de Apollo Ampere a presupus că interiorul Pămîntului este străbătut de curenți circulari care determină cîmpul magnetic terestru, dar acest model nu a fost dezvoltat științific decît spre mijlocul secolului al XX-lea, în cadrul magnetohidrodinamicii fundate de către Alfvdn Un Hammurabi al electromagnetismului Charles Augustin de Coulomb, inginer, ofițer de geniu și mare fizician, fost inspector general al școalelor pe timpul lui Napoleon, este considerat drept cel care a enunțat cel dintîi legile cantitative ale electromagnetismului, tot 86 așa cum regele babilonian Hammurabi este considerat autorul primului cod juridic din lume Dar istoricii, care niciodată nu vor osteni în a reduce gloriile la dimensiunile lor adevărate, ne-au arătat mai întîi că alți regi babilonieni, cum ar fi Lipit-Iștar și Bilalama, care l-au precedat pe vestitul legislator au redactat și ei colecții de legi și că în realitate cel mai vechi cod a fost întocmit în Summer de către regele Ur-Nammu acum patru milenii, deci cu trei secole înaintea lui Hammurabi Și tot istoricii ne vor arăta că și Coulomb trebuie să-și împartă gloria împreună cu alți fizicieni, care au cercetat în cea de-a doua jumătate a secolului al XVIII-lea interacțiunile electrice și cele magnetice în acel veac, modelul mecanicist domina cu deosebită vigoare fizica, așa încît nu este de mirare că prin mai multe minți să fi străfulgerat ideea descreșterii cu pătratul distanței a interacțiunilor dintre corpurile impregnate cu fluid electric, respectiv magnetic Ideea asemănării legii interacțiunii dintre corpurile magnetizate cu legea atracției universale, în ceea ce privește scăderea acestor forțe cu pătratul distanței, se pare că a avut-o mai întîi Daniel Bernoulli și a fost semnalată de către Michell (1750), Tobias Mayer (1760) și Lambert (1766) Aceeași lege, dar privitoare la interacțiunile electrice a fost enunțată mai întîi de către Priestley (1767) și patru ani mai tîrziu de către Cavendish într-un memoriu care însă nu a parvenit lumii științifice decît tocmai peste un veac Dar meritul principal de a fi justificat experimental aceste legi și de a le fi introdus efectiv în circuitul informațional al lumii științifice, îi aparține pe deplin lui Coulomb Acest fizician a adus contribuții și în mecanică, fiind primul care a studiat sistematic torsiunea firelor cu ajutorul unui aparat denumit balanța de torsiune, sau, cum i se spune foarte pitoresc în prima enciclopedie română, apărută în 1900 la Sibiu sub îngrijirea lukEmil Diacono-vitz, cumpăna de torsiune în acest aparat, cuplul forțelor electrice, respectiv magnetice, exercitate între două corpuri electrizate, respectiv magnetizate, este măsurat prin compensare cu un cuplu datorat torsiunii unui fir de argint Cu acest prilej, Coulomb a definit două mărimi im portante: momentul electric și momentul magnetic Similitudinea formală a legii gravitației newtoniene și a legilor 87 date de Coulomb pentru interacțiunile electrice respectiv magnetice este remarcabilă: m}tn2 q-,q2 p Fe rav=K‘ti r 2 ’ ?el—Ke r 2 > Г ma"—K‘m r 2 й и '12 12 12 Atît sarcinile electrice qt și q2, cît și cele magnetice Pj și p2 (în existența acestora din urmă nici Coulomb nu se prea încredea) se introduc doar formal, prin analogie cu legea lui Newton, definirea acestor mărimi, metodele de măsurare și unitățile lor de măsură fiind introduse mult mai tîrziu de către Cari Friedrich Gauss, creatorul primului sistem coerent de unități de măsură în electromagnetism Strînsa analogie dintre cele trei forțe de mai sus i-a permis lui Denis Poisson să extindă teoria potențialului la fenomenele electrostatice și magnetostatice, cale urmată mai apoi de către Green și folosită și în zilele noastre în acest chip, modelul mecanic cucerește întreg electromagnetismul în capitolul următor, vom asista la apoteoza acestui model, constînd în teoria lui Maxwell asupra cîm-pului electromagnetic Dar, ca întotdeauna, apoteoza poartă în ea însăși, fără să știe, germenii implacabili ai mor-ții Căci această teorie în aparență foarte mecanică, a eterului foarte mecanicist, este doar crisalida din care își va lua zborul electrodinamica relativistă, care va nega întreaga faună fabuloasă a mecanicismului, desființînd prin-tr-o simplă bătaie din aripi modelul eterului Puncte de vedere asupra vederii, în antichitate în secolul al II-lea, Alexandru din Afrodisia făcînd un inventar al punctelor de vedere din Grecia antică asupra vederii și luminii distinge patru teorii consacrate fenomenelor luminoase Cea mai larg acceptată este teoria razelor vizuale, dezvoltată printre primii de Pitagora (sau de pitagoreici) și de Antolycos în conformitate cu această teorie, din ochiul omenesc pornesc razele luminoase, ca niște antene care pipăie obiectele, transmițînd informația spre conștiința noastră Printre alte dovezi ale acestei interpretări se aducea și existența razelor care pornesc noaptea din ochii unor animale, de exemplu pisicile 88 Modelul razelor care țîșnesc din ochi și pipăie obiectele ni se pare astăzi copilăresc, dar primele cunoștințe certe despre fenomenele luminoase s-au bazat tocmai pe studiul razelor de lumină Acest concept a permis să se studieze reflexia, refracția, imaginile în oglinzi, iar în Evul mediu și imaginile obținute cu ajutorul lentilelor Opticile geometrice redactate de către Heron, Theon, Eu-clid sau Ptolemeu sînt o dovadă a fertilității acestui model Heron, reușește să demonstreze, în cadrul acestui model legea reflexiei folosind principiul drumului minim parcurs de raza luminoasă Acest principiu va fi reformulat de-abia în secolul al XVII-lea de către Pierre de Fermat Totuși, concordanța cu realitatea a modelului antic al razelor pornite din ochi este întîmplătoare, datorîndu-se reciprocității dintre obiect și imagine, astfel că în orice construcție a opticii geometrice nu contează decît direcția razelor de lumină, sensul acestora fiind irelevant Acest mecanism al privirii prin razele emise de ochi, pomenit încă în Iliada lui Homer, a fost folosit pînă în secolul al XVII-lea, fiind întîlnit chiar și la Galilei De altfel și în vechile cărți de optică se întîlnesc figuri în care dintr-un ochi omenesc izvorăsc raze spre obiectul privit Vom trece rapid peste teoria stoicilor (Chrysoppe, Sphairos) asupra „respirației vizuale" a organului central al corpului omenesc, care, trecînd prin pupilă produce o presiune a aerului care se transmite pînă la obiect, dar ne vom opri puțin asupra ideilor lui Platon Acesta ne spune în Timeu, că lumina, constînd din elementul foc este formată dintr-un șuvoi de tetraedri, care se deplasează cu viteză foarte mare, dar finită Dar să-1 lăsăm chiar pe Platon să ne povestească mecanismul vederii: „Și zeii au făcut astfel încît focul înrudit cu lumina zilei, aflat în interiorul nostru, să se reverse purificat prin ochi, pe care zeii i-au îngustat anume la mijloc, astfel ca aceștia să rețină partea cea mai grosolană a focului și să-1 lase să treacă numai sub formă pură Și iată, că atunci cînd lumina zilei înconjoară șuvoiul vederii, atunci ceea ce este asemănător venind înspre un alt lucru asemănător, se unește cu acesta și formează în direcția dreaptă a pupilelor, împreună cu substanța înrudită un singur corp — în oricare loc în care ceea ce iese din interior se întîlnește 89 cu ceea ce vine din afară Și îndată ce totul împreună, prin asemănare formează un singur corp, atunci fie că atinge el ceva, fie că este atins de ceva, acțiunea acelor obiecte el o propagă prin tot corpul, pînă la suflet și produce acea senzație pe care o numim vedere" Mai departe, Platon justifică pentru ce nu vedem în întuneric Pentru că focul ochiului nu mai întîlnește ceva care să îi semene și atunci se stinge Spre deosebire de Platon, Aristotel consideră lumina ca un efect dinamic al mediului transparent, care se propagă instantaneu la distanță Și totuși, cînd urmează să rezolve exemple de optică geometrică, homericul model al razelor care țîșnesc din ochi îi este cel mai comod Un alt model al luminii, diametrul opus, este cel al atomiștilor antici: Leucip, Democrit din Abdera, Epicur și Lucretius în esență, se admite că din corpuri se detașează atomi, care sub forma unei pelicule foarte fine păstrează atît forma, cît și coloritul obiectului de care se deșii pese Aceste copii, simulacre ale obiectelor, ajungînd în ochi, dau senzația vizuală Iată cum explică Lucretius acest proces, în cartea a IV-a din De rerum natura: Spun că trimite un corp de la fața lui mai din afară, Neîndoielnic, imagini, figuri, străvezii fără seamăn Le vom numi, ca să zic așa, pieliți ori scoarțe, de-ți place, Căci cu obiectul, din care desprinse, în voie, prin aer, Rătăcitoare-s, întocmai sînt ele la chip și la formă Pentru a justifica această detașare de atomi din obiect, Lucretius recurge la tot felul de analogii, unele mai firești, altele mai forțate, cum ar fi desprinderea fumului din lemne, lepădarea pielii vara de către șerpi și altele, în fața acestor exemple, Lucretius se întreabă de ce nu s-ar desprinde în definitiv și simulacrele de pe diversele obiecte, adăugind: Cînd mai cu seamă se află la fața atîtora lucruri Multe corpșoare ce pot să-și păstreze-al lor șir, cînd svîrlite-s Și să rămînă-nainte întocmai cu-a lucrului formă Privitor la trecerea acestor simulacre prin corpurile 90 transparente și absorbția lor în corpurile opace, poetul spune: cînd dă peste corpuri ce-s rare, Trece așa ca prin sticlă, dar dînd peste corpuri mai aspre, Stîncă ori lemn bunăoară, se-ntîmplă că ea se desface, Ne mai putînd de acum să ne deie imagini de lucruri Ceea ce trebuie reținut, este faptul că aceste particule care venind spre noi reconstituie în ochi forma și coloritul obiectelor, se deplasează în aer cu viteză foarte mare dar finită Referindu-se la drumul parcurs de la stele pînă la noi spune: Vezi, așadară, acum în ce scurte răstimpuri de vreme Orice imagine vine-aici din cereștile țărmuri? Această teorie încearcă să explice și pentru ce ochii nu pot vedea obiectele foarte îndepărtate Pentru că aerul frî-nează și deteriorează aceste simulacre, în timp ce sosesc spre noi Am dat o extindere mai largă prezentării acestui model, întrucît evidențiază, deși într-o formă destul de îndepărtată de realitate, un fapt incontestabil și anume materialitatea luminii înțeleasă ca un sistem fizic cu o realitate independentă Din acest punct de vedere, modelul atomiștilor antici este superior modelului eterului luminos, care va fi descris în cele ce urmează, deși acesta din urmă a permis un mare număr de interpretări cantitative concordante cu experiența Dar, să fim atenți, simpla consistență cu experiența a valorilor numerice nu este suficientă pentru a acorda totala încredere unui model fizic între Newton și Huygens Un sfert de mileniu a durat disputa între modelul lui Newton și modelul lui Huygens asupra luminii Și, în sfîrșit, la încheierea secolului al ХІХ-lea, cînd teoria newtoniană pierduse și ultimii adepți, faptele au pus necruțător în evidență inconsistența teoriei lui Huygens privitoare la propagarea undelor luminoase în eter S-a întîm-plat exact așa cum spune un amar proverb arab: iar cînd casa este gata, vine și moartea Istoria acestei dispute este 91 Christian Huygens deosebit de interesantă și merită a fi povestită pe îndelete, cu atît mai mult cu cît finalul ei a însemnat, nici mai mult nici mai puțin, decît intrarea pe scena fizicii, în montarea aceluiași regizor, Albert Einstein, a teoriei relativității și a concepției fotonice asupra luminii în modelul lui Newton, se admite că lumina este un sistem fizic, constînd din corpuscule foarte mici emise de sursele luminoase Aceste corpuscule se deplasează cu viteză foarte mare, dar finită, presupunere obligatorie deoarece astronomul danez Olaf Roemer reușise să determine viteza luminii din observații asupra sateliților planetei Jupiter Newton încerca să explice, în cadrul acestui model, inflexiunea luminii, cum se numea pe atunci difracția, prin interacțiunea dintre materialul în care sînt practicate deschiderile și corpusculele luminoase Reflecția luminii se explică ușor, aceste corpuscule ricoșînd pe fața oglinzii asemenea unor bile pe un perete Pentru explicarea refracției, Newton admite existența atracției exercitate asupra corpusculelor de lumină de către mediul în care avea loc acest fenomen De aici, concluzia, incorectă, că viteza corpusculelor este mai mare în mediile dense, 92 decît în aer, sau vid în Optica lui Newton se găsește și o interpretare, destul de chinuită, a proceselor de interferență care au loc în experiența cu inelele care îi poartă numele în fond însă, modelul newtonian al corpusculelor luminoase s-a arătat incapabil de a da o teorie cantitativă a fenomenelor luminoase, întrucît corpusculelor le lipsea principial posibilitatea corelării vreuneia din mărimile lor fizice cu frecvența, mărime a cărei specificare este obligatorie pentru a putea caracteriza lumina Concepția ondulatorie asupra luminii, întîlnită la Fran-cesco Maria Grimaldi, primul care a observat difracția luminii și mai apoi la Robert Нооке, este dezvoltată de către Huygens și apoi de către Euler pe baza analogiei dintre sunet și lumină între aceste două fenomene există totuși o deosebire esențială în timp ce propagarea sunetelor și în general a perturbațiilor mecanice implică în mod necesar existența unui mediu substanțial, lumina se propagă și în vid, dovada peremptorie fiind recepția pe Pămînt a luminii emise de stele, care parcurge vidul intersideral Pentru evitarea acestei dificultăți, s-a făcut o ipoteză^ incredibilă pentru modul nostru actual de gîn-dire, dar destul de conform cu mentalitatea secolelor al XVII-lea și al XVIII-lea Și anume, s-a propus existența unui mediu denumit eter, care s-ar găsi pretutindeni, în porii din interiorul substanțelor, cît și în vidul nemărginit în care sînt cufundate corpurile cerești Acest mediu, presupus foarte subtil, trebuia să constituie suportul material al propagării luminii sub forma ■ unor unde aidoma undelor mecanice Cum și Huygens și Euler știau că în fluide nu se propagă decît unde longitudinale, s-a presupus că lumina consistă de asemenea din unde de acest fel Modelul eterului, atribuie acestuia caracterul material, lumina fiind în schimb redusă doar la o perturbați'? care se propagă în acest mediu Replica lui Newton față de modelul eterului este foarte vehementă Declară fără înconjur: „ nu știu ce este acest eter", împrejurare care nu îl oprește însă să îi nege existența: „Un fluid dens nu poate fi de nici un folos pentru explicarea fenomenelor naturii, mișcările planetelor și ale cometelor fiind mai bine explicate fără el El nu servește decît să deranjeze și să întîrzie mișcările acelor corpuri mari" Iar mai departe, tot în cartea sa, Optica, adaugă: „Dacă îl respingem se înlătură și ipoteza că 9 3 lumina constă dintr-o presiune sau mișcare propagată printr-un astfel de mediu" Și, fapt neobișnuit pentru Newton, care nu admitea altă autoritate decît pe aceea a experimentelor și a demonstrațiilor matematice, de data aceasta face apel la „autoritatea a celor mai celebri filozofi ai Greciei și ai Feniciei, care au pus vaccum-ul, atomii și greutatea atomilor, drept primele principii ale filozofiei lor" Modelul luminii ca undă care se propagă în eter a obținut lent dar sigur incontestabile succese, dar, din nefericire, fiecărui succes al teoriei ondulatorii îi era asociat cîte o dificultate suplimentară în înțelegerea comportării mediului ipotetic denumit eter De exemplu, Huygens folosind principiul care îi poartă numele a putut da o explicație foarte satisfăcătoare în cadrul teoriei ondulatorii nu numai reflexiei și refracției undelor, dar și fenomenelor, pe atunci recent descoperite, de birefringență, prezentate de spatul de Islanda Comportarea eterului, în schimb, în interiorul mediilor anizotrope, devenea dificilă, iar ipoteza existenței a două specii de eter care vibrează în astfel de medii s-a dovedit a fi destul de șubredă Spre marea lui satisfacție, Newton, referindu-se la Huygens, exclamă „Dar cînd a examinat refracția în două bucăți succesive ale acelui cristal și le-a aflat așa cum le-am menționat mai sus, el a recunoscut că nu e în stare să le explice" Aici este vorba despre birefringență succesivă a luminii în două cristale de spat de Islanda Newton presupune că inițial razele de lumină și în consecință și corpusculele din care sînt constituite au o formă paralelipipedică, două laturi opuse fiind înzestrate cu o proprietate de care depinde refracția extraordinară, pe cînd alte două laturi nu sînt înzestrate cu această proprietate Modelul newtonian asupra luminii a avut, mai ales în secolele al XVII-lea și al XVIII-lea, numeroși adepți, printre care și pe Laplace și Poisson, adeziune ușor de înțeles, modelul corpuscular încadrîndu-se de minune în concepția mecanicii și mecanicismului acestora Teoria on-dulatorie și-a găsit în schimb un apărător nu numai în Thomas Young, dar mai ales în fenomenul de interferență studiat temeinic de către acesta, fenomen imposibil de explicat mulțumitor în cadrul teoriei emisiunii corpuscu-lelor newtoniene Dimpotrivă, Malus, apărător ferm al acestei teorii, a fost convins în 1809, cînd a descoperit 94 fenomenul de polarizare a luminii, că are în față argumentul hotărîtor în favoarea teoriei corpusculare în concepția sa, corpusculele sînt asimetrice fiind înzestrate cu doi poli în lumina naturală, corpusculele sînt orientate haotic, dar prin anumite procedee — reflexie, refracție, sau birefringență — corpusculele se orientează paralel, adică se polarizează, analog dipolilor magnetici într-un cîmp magnetic Aceasta este și originea termenului de polarizare a luminii Alți partizani ai teoriei corpusculare newtoniene vor rămîne Brewster și mai ales Biot care pînă în 1862, anul morții sale, va rămîne fidel acestui model Thomas Young a reușit însă încadrarea magistrală a fenomenelor de polarizare a luminii în teoria ondulatorie, prin introducerea ipotezei transversalității undelor luminoase, ipoteză comunicată mai întîi fizicianului francez Arago, într-o scrisoare adresată în 1817 Această interpretare a fost îmbrățișată de către Fresnel Acest fizician francez, care a adus contribuții esențiale la studiul teoretic și experimental al interferenței luminii și care a dat prima interpretare ondulatorie a difracției, considera lumina drept oscilația particulelor de eter pe o direcție perpendiculară pe direcția de propagare El era partizanul părerii că modulul de elasticitate E al eterului este același în toate mediile, în schimb densitatea p a acestuia variază- de la un mediu la altul, fapt care are drept urmare variația vitezei luminii v—(E/\p)'/2, de la un mediu la altul în baza acestor ipoteze, Fresnel a elaborat o teorie completă a reflexiei și refracției undelor, care ține seama și de variația stării de polarizare în cursul acestui fenomen Menționăm că Neumann apăra un punct de vedere opus: densitatea eterului este peste tot aceeași, în schimb modulul de elasticitate variază de la mediu la mediu în sfîrșit, dezvoltarea, în același timp a teoriei difracției de către Schwerd, Helmholtz și Kirckhoff a asigurat victoria definitivă a interpretării luminii ca fenomen ondulatoriu Dar nu și victoria modelului eterului ca mediu de propagare a undelor luminoase Dificultatea cea mai neplăcută constă în faptul că marea viteză de propagare a luminii, 300 000 000 m/s, impunea eterului proprietăți mecanice neobișnuite De exemplu, dacă eterul ar avea modulul de elasticitate de același ordin de mărime cu al oțelului (^«ÎO11 N/m2), pentru a se putea asigura propa 95 garea undelor transversale cu viteza luminii, densitatea acestuia ar trebui să fie de circa un miliard de ori mai mică decît densitatea apei Este greu de imaginat un astfel de mediu Totuși, nu lipsa de intuitivitate a modelului eterului a dus la abandonarea acestuia, căci oamenii de știință aveau o gîndire destul de evoluată ca să se poată elibera de cerința intuitivității Ci altele au fost dificultățile, de data aceasta fără ieșire, pe care le vom afla în paragrafele următoare Nu însă înainte de a mai semnala un fapt, aparent în favoarea concepției mecaniciste Spre mijlocul secolului al ХІХ-lea, Hamilton, ale cărui celebre ecuații le-am cunoscut într-un capitol anterior, reușește o apropiere între principiul care îi poartă numele — și care afirmă că fenomenele reale se desfășoară astfel încît acțiunea1 să fie minimă — și principiul lui Fermat, care afirmă că lumina alege întotdeauna drumul optic (drumul geometric înmulțit cu indicele de refracție) minim Această analogie opto-mecanică nu va fi însă niciodată folosită în favoarea concepției mecaniciste Ci, dimpotrivă, va servi lui Schrodinger pentru a stabili ecuația dinamică a particulelor cuantice, al cărei conținut este cea mai dură sfidare la adresa mecanicismului Un fluid bun la toate In timp ce opticienii se zbăteau să înzestreze eterul cu tot felul de proprietăți bizare, în scopul utilizării sale pentru propagarea luminii, Michael Faraday, probabil cel mai profund observator al naturii care s-a născut pe această planetă, intuia inconsistența ipotezei interacțiunilor instantanee la distanță și făurea modelul interacțiunilor prin contiguitate, adică din aproape în aproape și cu viteză finită, model dezvoltat după aceea de către Maxwell în teoria cîmpului electromagnetic și apoi de către Einstein, în teoria relativității Dar în prima parte a secolului al ХІХ-lea, hegemonia fluidelor se exercita încă mult prea tiranic în concepțiile fizicienilor, pentru ca Faraday și Maxwell să poată accepta transmiterea unor astfel de interacțiuni fără existența unui mediu material, înzestrat cu proprietăți mecanice Cu atît mai mult, cu 1 Acțiunea este integrala S= JLdt, unde L este lagrangeiana 96 cît un astfel de mediu era pus grațios la dispoziție de către opticieni: eterul luminos Oricine presară pilitură de fier pe o foaie de hîrtie sub care se află un magnet permanent și deplasează ușor acest magnet, nu poate să nu fie pur și simplu fascinat de realitatea liniilor de cîmp, care, aidoma unor fire elastice, se deformează o dată cu mișcarea magnetului Experiența, de altfel, se poate efectua și cu corpuri electrizate, liniile de cîmp electric fiind vizualizate, de astă datță, presărînd pe foaia de hîrtie pulbere de gips Faraday, fascinat și el, fără îndoială de imaginea teribil de concretă a liniilor de cîmp, avea convingerea că aceste linii au o natură substanțială, prin ele transmi-țîndu-se interacțiunile electrice și magnetice dintre corpuri Foarte prudent în formularea ipotezelor, modelul unui eter fluid nu îl satisface, deoarece un astfel de mediu nu ar putea transmite undele transversale, singurele capabile de a explica polarizarea luminii, de aceea preferă să vorbească numai despre liniile de forță E greu de cuprins în cîteva rînduri „într-o pagină neroadă“, cum ar spune Eminescu, aportul lui Faraday, la dezvoltarea înțelegerii electrodinamicii Remarcăm, totuși, în primul rînd învestmîntarea cu înțeles fizic a conceptului de cîmp ca agent de transmitere cu viteză finită a interacțiunilor electromagnetice Dîndu-și seama de uriașa semnificație a acestei concepții pentru toată fizica — șase decenii mai tîrziu vor constitui piatra unghiulară pe care se va sprijini teoria relativității — Faraday depune în 1846, în plic sigilat, la Royal Society1 un memoriu menit să dovedească viitorimii paternitatea acestei idei Tot lui Faraday i se datorează înțelegerea profundă a interdependenței dintre fenomenele electrice și cele magnetice, precum și a distincției dintre cîmpurile potențiale create de surse de cîmpuri și cele solenoidale, constînd din vîrtejuri de-a lungul unei curbe închise Ideile profund revoluționare ale experimentatorului Faraday au găsit rezonanță în mintea unui teoretician, James Clerk Maxwell, cel mai de seamă gînditor al fizicii secolului al ХІХ-lea în acea vreme, electrodinamica tradițională, mînuind un formalism matematic rafinat, nu 1 Societatea Regală, cea mai înaltă instituție academică din Marea Britanie 97 James Clerk Maxwell depășise încă paradigmele mecanicismului, concepînd în continuare interacțiunile electrice și magnetice ca interacțiuni instantanee la distanță Dar Maxwell refuză această orientare, deoarece, așa cum el însuși mărturisește în prefața Tratatului de electricitate și magnetism, a avut șansa de a studia Cercetările experimentale asupra electricității ale lui Faraday, înainte de a citi vreuna din lucrările teoretice asupra electromagnetismului în legătură cu aceste cercetări, Maxwell face o remarcă, pînă acum nemaiîntîlnită, referitoare la raționamentul matematic: ,, modul său de a concepe fenomenele era de asemenea matematic, deși nu se prezenta sub forma convențională a simbolurilor matematice*' Subliniind că acolo unde electromagnetismul tradițional nu vedea decît centre de forță acționînd la distanță, Faraday introduce un mediu si caută acțiunile reale care se exercită în acest mediu, Maxwell își propune să transpună ideile marelui experimentator în tiparele matematicii Este foarte instructiv să redăm, după Maxwell, relația dintre raționamentul matematic și semnificația fizică, relație pe care o discută într-un capitol privitor la funcțiile sferice: „fizicianul care 98 trebuie să urmărească un calcul matematic îl va înțelege, cu atît mai bine, cu cît toate fazele intermediare ale acestui calcul vor fi susceptibile de o interpretare fizică" Dar să ne întoarcem la concepția asupra electrodinamicii dezvoltată în magistralul său tratat Declarînd în mod manifest adeziunea sa la o concepție dinamică, adică mecanicistă asupra fenomenelor electromagnetice, Maxwell preia conceptul de eter de la opticieni, înzestrîndu-1 cu proprietăți elastice, pentru a-1 face potrivit dezvoltării concepțiilor lui Faraday Ei afirmă fără înconjur „în fiecare punct al mediului domnește o tensiune elastică" Structura propriu-zisă a eterului a făcut obiectul a două modelări Prima, enunțată în 1861, foarte mecanicistă consideră eterul alcătuit dintr-o mulțime de celule microscopice, fluide și independente Sub acțiunea unui cîmp magnetic, aceste celule se rotesc Transmisia rotației, de la o celulă la alta, se efectuează printr-un proces destul de complex Și anume, el presupune că „electricitatea" s-ar găsi sub forma unor biluțe foarte mici așezate între celulele fluide, fiind legate elastic de acestea în izolanți și în vid, aceste legături elastice sînt foarte puternice, biluțele neputînd efectua decît deplasări limitate Dimpotrivă, în conductori, biluțele de electricitate se pot deplasa cu multă ușurință, constituind curentul electric Maxwell, care era și un experimentator iscusit, a fost fără îndoială inițial ispitit de ingeniozitatea acestui model, un fel de jucărie, care funcționa foarte amuzant și în care electricitatea juca rol de lubrifiant Dar teoreticianul care îl dubla pe experimentator, a abandonat repede jucăria, în tratatul său modelul eterului reducîndu-se la un mediu continuu, fără o structură explicită, în care se exercită tensiuni elastice Din vechiul model a rămas doar numele vectorului deplasare, astăzi denumit inducția elec-■■ > trică D și conceptul de „moleculă de electricitate" asupra căruia vom reveni în capitolul următor, cînd vom trece în revistă modelele atomiste în noua sa tratare, Maxwell menține concepția dinamică — împărțirea însăși a tratatului său analoagă celei folosite de mecanicieni — lucrarea fiind structurată în următoarele secțiuni: electrostatică, electro-cinetică și magnetism și electromagnetism adică electro-dinamică Dar pe cînd în lucrările lui Fres-nel și a celorlalți opticieni apar explicit modulul de elas- 99 ticitate și densitatea eterului, în noua concepție a lui Maxwell starea acestuia este specificată de mărimi tipice electrice și magnetice: vectorii (polari) inducția electrică > —> D și intensitatea cîmpului electric E și vectorii (axiali) ——> inducția magnetică В și intensitatea cîmpului magnetic H Din concepția mecanicistă, de data aceasta Maxwell va prelua mașinăria formală a mecanicii analitice El definește energia potențială ca energia electrostatică, localizată în fiecare punct al mediului sub forma unei energii de deformare avînd densitatea — eE2, densitatea energiei cinetice avînd o formă analogă, dar dependentă de intensitatea cîmpului magnetic: ~ pH2 Lagrangeiana cîmpului electromagnetic se va construi, conform regulilor mecanicii clasice, ca diferența dintre energia cinetică și cea potențială Mult mai interesante decît modul cum sînt folosite metodele mecanicii analitice sînt rezultatele finale, concretizate în cele patru ecuații de structură ale cîmpului electromagnetic Evitînd expresiile matematice, vom spune în cuvinte conținutul acestui sistem de ecuații cu derivate parțiale: I în fiecare punct și în fiecare moment, vîrtejurile cîmpului magnetic sînt date de curentul electric total II Sarcinile electrice sînt sursele cîmpului de inducție electrică III în fiecare punct și în fiecare moment vîrtejurile cîmpului electric sînt date de viteză de variație a inducției magnetice IV Cîmpul de inducție magnetică este lipsit de surse Aici, prin curent electric total, trebuie să înțelegem suma dintre curentul obișnuit de conducție și așa-numitul curent de deplasare care apare numai cînd cîmpul electric este variabil în timp și este egal cu viteza de variație a cîmpului de inducție electrică Ecuațiile (I) și (III) exprimă intercondiționarea reciprocă dintre latura electrică și cea magnetică a cîmpului electromagnetic, expresia formală a acestor legi consfințind intuiția lui Faraday asupra unității realității electromagnetice Nu este greu de imaginat, pe baza acestor ecuații, un model al procesului de propagare a interacțiunilor electromagnetice: un curent oscilant originar pro- 100 duce vîrtejuri oscilante ale cîmpului magnetic, care la rîndul său dă naștere, fiind variabil în timp, unor vîrtejuri ale cîmpului electric și așa mai departe Fizicianul american Henry a și construit un dispozitiv format din cinci circuite înlănțuite Dacă prin primul trece un curent variabil în timp, acesta produce un cîmp magnetic variabil în timp care induce un curent variabil în timp într-un al doilea circuit și așa mai departe putînd obține în acest fel curenți de inducție pînă la ordinul al cincilea Experimentul lui Henry ne-ar putea sugera propagarea în spațiu a cîmpului electromagnetic sub formă de unde Acest lucru îl afirmă însă cu certitudine ecuațiile lui Maxwell, bineînțeles scrise sub formă matematică Intr-adevăr, efectuînd cîteva operații curente în analiza vectorială, din aceste ecuații rezultă că atît intensitatea cîm-—> —> pului electric E, cît și intensitatea cîmpului magnetic H, satisfac chiar ecuația cu derivate parțiale pe care o satisfac undele elastice și cele optice Rezolvînd această ecuație, rezultă că atît cîmpul electric, cît și cel magnetic se propagă sub formă de unde transversale, cu o viteză egală cu viteza luminii Așadar, se poate arăta, pe cale pur deductivă, că în eterul maxwellian se propagă unde aidoma celor luminoase Maxwell socoate că am da dovadă de lipsă de înțelepciune dacă ori de cîte ori am descoperi că un grup de mărimi fizice satisfac ecuația undelor, am introduce în spațiu cîte un mediu în care să aibă loc propagarea acelor unde Dimpotrivă, el preferă să considere toate aceste unde de o aceeași natură Și astfel, salvînd ipoteza eterului, care de acum înainte devine un fluid bun la toate, proclamă natura electromagnetică a luminii Pentru cititorul modern al tratatului lui Maxwell, ipoteza eterului pare superfluă, ațintindu-și privirea mai degrabă asupra mărimilor de stare ale cîmpului și asupra ecuațiilor, a căror actualitate îl captivează Lectura, de altfel îi este ușurată, fiindcă școala zilelor noastre i-a furnizat un „background14, adică un fond de cunoștințe, suficient pentru a putea înțelege bogăția ideilor acestei cărți Cu totul altfel priveau însă contemporanii săi această lucrare La treizeci de ani de la apariția tratatului, lordul Kelvin spunea cu glas îmbătrînit că „așa-numită teorie electromagnetică a luminii nu ne-a ajutat de loc pînă acum" Cine citește tratatul în traducerea în limba franceză, nu poate 101 să nu rămînă surprins cît de tăios, severul și conservatorul Cornu critică în nenumărate note de subsol fiecare idee mai avîntată a lui Maxwell Nici în Germania, teoria lui Maxwell nu s-a răspîndit peste tot prea repede Fizicianul Sommerfeld care a urmat o bucată de vreme cursurile la Universitatea din Konigsberg, prestigios centru de fizică matematică unde printre alții s-au format Kirchhoff, Minkowski, Wien, Hilbert, Bessel și Wiechert, spune că, la 15 ani de la apariția lucrării lui Maxwell, electrodina-mica se preda încă după moda veche, privită prin tabloul newtonian al interacțiunilor la distanță, tablou stufos, incoerent și în nici un caz armonios în schimb, teoria cîm-pului electromagnetic a fost entuziast îmbrățișată de către Helmholtz și efectiv dusă mai departe de doi dintre cei mai străluciți elevi ai lui: H Hertz și H A Lorentz Hertz este cel care ca teoretician a dat forma actuală teoriei cîmpului electromagnetic al corpurilor în repaus și a inițiat teoria radiației electromagnetice, iar ca experimentator a fost primul care a construit un generator electromagnetic de unde și a studiat propagarea acestora Lorentz prin teza sa de doctorat a dat interpretarea electromagnetică a fenomenelor de reflexie-refracție a luminii, regăsind pe această cale rezultatele obținute de către Fresnel Intre Hertz și Lorentz Ultimii ani ai secolului al ХІХ-lea nu au adus, privitor la structura eterului, decît cel mult dezamăgire Octogenarul lord Kelvin declara că în mai bine de jumătate de secol nu a reușit să afle mai nimic despre eter, în afara celor știute, iar Larmor se mulțumea să admită doar evidența unei structuri ascunse a eterului Dar, cu toate acestea, fizicienii continuau să creadă în această necunoscută, care îi punea acum în fața unor noi semne de întrebare Tînărul elev al lui Helmholtz, extraordinar de dotatul Heinrich Hertz, dar de o sănătate șubredă, care i-a grăbit sfîrșitul încă în a patra decadă a vieții sale, și-a propus extinderea electrodinamicii maxwelliene a corpurilor în repaus, pentru cazul corpurilor în mișcare Și, întrucît adusese el însuși dovada experimentală a existenței un- 102 Heinrich Hertz delor electromagnetice, optica devenea acum un simplu capitol al electrodinamicii, astfel că extinderea urmărită de către Hertz includea automat și optica mediilor în mișcare Problema reactualiza cele două puncte de vedere: cel galileian, al relativității mișcării și al imposibilității punerii în evidență a mișcărilor relative rectilinii și uniforme și cel newtonian, al existenței unui referențial absolut, singurul demn a fi folosit pentru studiul mișcărilor Hertz optează pentru extinderea principiului relativității și în electrodinamică și în acest scop reformulează ecuațiile lui Maxwell, astfel încît acestea asemenea ecuațiilor mecanice să fie invariante în raport cu transformarea Galilei Mai mult, invarianța noilor ecuații ale electrodinamicii, denumite astăzi ecuațiile Maxwell-Hertz, trebuia să fie respectată și în cazul mai general, cînd se trece de la un referențial la un altul care are o mișcare accelerată față de primul Sau, altfel spus, fenomenele electrodinamice sau optice la care participă un sistem arbitrar de corpuri, în repaus sau în mișcare, nu sînt întru nimic alterate dacă sistemul suferă și o mișcare oarecare în ansamblul său în consecință, este cu neputință să 103 Hertnann Helmboltz se pună în evidență printr-o experiență electromagnetică sau optică mișcarea corpurilor față de eter Acest lucru însă nu este posibil decît dacă eterul este complet antrenat de corpuri în mișcarea lor In conformitate cu cele de mai sus, înseamnă că pentru un observator solidar cu un fluid, propagarea unei unde electromagnetice în acesta este identică, indiferent dacă fluidul este în repaus sau în mișcare în raport cu sursa undei Această concluzie a teoriei lui Hertz a fost supusă verificării experimentale de către Fizeau Rezultatul experienței, în care fluidul în mișcare consta dintr-un curent de apă care curgea cu o viteză de 7 m/s a fost dezastruos pentru teoria lui Hertz, deoarece a arătat că eterul este antrenat numai parțial, coeficientul de antrenare fiind funcție de indicele de refracție n: Mărimea acestui coeficient de antrenare fusese de altfel prezisă anterior de către Fresnel Fresnel își imagina că 104 Н А, Lorentz о parte а eterului imobilă există peste tot, cu aceleași proprietăți mecanice atît în vid, cît și în diversele medii Separat însă, în medii se mai găsește și o fracțiune excedentară de eter, astfel că densitatea acestuia diferă de la un mediu la altul, ceea ce justifică variabilitatea indicilor de refracție Această fracțiune atașată substanței este antrenată de corpuri în mișcarea lor Dacă în loc de apă s-ar folosi un gaz, a cărui presiune ar fi continuu micșorată, odată cu scăderea presiunii, indicele de refracție ar tinde către unitate, iar coeficientul de antrenare ar tinde către zero, sau cu alte cuvinte la presiuni mici antrenarea eterului nu ar avea loc de fel, deși conform teoriei lui Hertz, antrenarea trebuie să fie totală, indiferent de presiunea gazului Teoria celuilalt elev al lui Helmholtz, pe nume H A Lorentz, despre care Einstein spunea că este cel mai inteligent fizician pe care l-a cunoscut, se situa pe o poziție contrară Bazată pe concepția atomistă, teoria lui Lorentz, despre care vom vorbi mai pe larg în capitolul următor, admitea că substanța este alcătuită dintr-un sistem de particule încărcate electric, ale căror sarcini se 105 compensează reciproc în mediile conductoare, acești purtători se pot deplasa liber, constituind curentul electric, înțeles astfel, în toate cazurile ca un curent de convecție, a cărui densitate de curent este proporțională cu viteza purtătorilor Lorentz, situat pe pozițiile newtoniene, admitea existența unui referențial absolut, față de care se măsura deplasarea atît a corpurilor macroscopice, cît și a purtătorilor a căror mișcare ordonată constituia curentul electric Acest referențial absolut era presupus inerțial și solidar cu eterul care în acest chip rămînea imobil față de corpurile în mișcare în conformitate cu această teorie, deplasarea corpurilor față de eter ar trebui să fie însoțită de un „vînt de eter“ Pe de altă parte, ținînd seama de legea lui Galilei de compunere a vitezelor, dacă o sursă care se mișcă față de eter cu viteza v, emite în sensul deplasării sale o undă electromagnetică a cărei viteză de propagare față de sursă este c, atunci viteza de propagare a undei față de eter va fi c+v După Lorentz, există așadar posibilitatea de a determina pe cale optică deplasarea absolută a unui sistem fizic Un calcul mai detaliat al lui Lorentz arată că singurele experimente care pot pune în evidență o astfel de mișcare sînt cele care permit determinarea unor variații ale mărimii v2/c- față de unitate Experiențe foarte îngrijite au fost efectuate în 1887 de către Michelson și Morley care au cercetat efectul „vîn-tului de eter“ datorat mișcării orbitale a Pămîntului Cum viteza Pămîntului este de 30 km/s, urmează că v2/c2— 10~s Metoda interferențială folosită a fost totuși atît de sensibilă încît a putut arăta că viteza vîntului de eter este în orice caz mai mică decît 7 km/s Măsurători și mai precise efectuate de către Ilingworth (1927) și G Joos (1930) au sporit precizia măsurătorilor, arătînd că limita erorii trebuie coborîtă la o valoare inferioară la 1 km/s Recent, folosindu-se drept sursă luminoasă un laser și această precizie a fost îmbunătățită, astfel că se poate afirma că aproape un secol de experimente, efectuate în diverse moduri, au arătat cu siguranță inexistența vîntului de eter și deci, independența vitezei de propagare c, de viteza sursei Deosebit de spectaculoasă este experiența efectuată de Sadeh în 1963, care a realizat măsurarea vitezei de propagare a radiației у emise la anihilarea pozitronilor în condiții în care aceștia se deplasau cu o viteză egală 106 cu c/2 Dacă ar fi fost valabilă ipoteza eterului imobil și legea galileiană de compunere a vitezelor, atunci radiația Y emisă în sensul deplasării pozitronului ar fi avut o viteză sensibil superioară lui c, pe cînd cea emisă în sens opus, o viteză sensibil inferioară lui c Experiența a arătat însă, că ambele radiații se propagă cu aceeași viteză, egală cu c, indiferent de sensul propagării în raport cu sensul deplasării pozitronilor La aflarea rezultatului experimentului lui Michelson și Morley situația modelului eterului devenise de-a dreptul dramatică Acum nu mai era vorba de a se admite o proprietate sau alta a acestui mediu, sau chiar și o structură sau alta, ci la mijloc era ceva mult mai grav Experiențele contraziceau ambele ipoteze ele însele contradictorii, astfel că atît dezamăgirea lordului Kelvin, cît și recunoașterea de către Larmor a imposibilității elaborării unui model explicit al eterului — sentimente amare pomenite la începutul acestui paragraf — erau întru totul îndreptățite Era clar că soluția nu putea fi găsită în cadrul paradigmelor statornicite prin opera lui Huygens și a lui Fresnel Cel care a descoperit-o, a fost un tînăr pe atunci foarte nonconformist în modul de a înțelege fizica și care departe de a-și însuși tradiția preferă să ia în răspăr toate fundamentele acestei discipline începînd cu contribuțiile lui Galilei și ale lui Newton Un adolescent aleargă după o rază de lumină Oare a existat vreodată un adolescent care să nu alerge după o rază de lumină? Izvorîtă dintr-un imbold generos spre o acțiune deosebită, din dorul de cunoaștere, sau din privirea făpturii îndrăgite Adolescentul nostru, încerca însă la propriu să alerge, sau măcar să își imagineze că aleargă, cu viteza luminii în vid c, chiar de-a lungul unei raze de lumină Intuiția sa refuză să creadă că în acest caz unda luminoasă ar putea să varieze în spațiu, rămî-nînd totuși imobilă în timp Adolescentul care își punea astfel de întrebări în plimbările solitare prin împrejurimile orășelului elvețian Aarau, prezent pe prima pagină a tuturor enciclopediilor, nu era altul decît elevul Einstein Albert, care peste decenii va fi și el de asemenea prezent în paginile tuturor enciclopediilor Iată și răspunsul pe 107 care l-a formulat în deosebit de interesanta sa carte Evoluția fizicii scrisă la 17 ani după ce i s-a decernat premiul Nobel, răspuns inspirat din una din ideile fundamentale ale teoriei relativității restrînse, pe care o crease cu mai bine de trei decenii în urmă: „Viteza luminii este întotdeauna aceeași în toate S C -urile, (adică în sistemele de coordonate ale referențialelor, n n ) indiferent dacă sursa emițătoare se mișcă și indiferent cum se mișcă " Mai departe, Einstein dă cîteva idei de experimente care pun clar în evidență că eterul nu este antrenat de mișcarea corpurilor Vom reda doar pe cea mai simplă: fie o rază de lumină care trece în imediata vecinătate a marginii unei roți supusă unei rotații cu o viteză unghiulară foarte mare Dacă eterul ar fi antrenat atunci viteza luminii măsurată în timp ce roata se învîrtește ar trebui să difere de cea măsurată cînd roata se află în repaus Experiența însă arată că întotdeauna viteza luminii este aceeași, deci respinge ideea antrenării eterului Dar, aici ipoteza eterului imobil nu poate fi acceptată, căci experiența lui Mi-chelson și Morley a arătat imposibilitatea de a se pune în evidență dependența fenomenelor optice de mișcarea relativă a Pămîntului față de eter Cum spune textual Einstein: „rezultatul acestei experiențe a însemnat condamnarea la moarte a teoriei mării liniștite de eter pe care ar străbate-o materia (în terminologia actuală substanța, n n ) în mișcarea ei “ La drept vorbind, fiindcă nici ipoteza antrenării eterului nu a căpătat girul experienței, înseamnă că însăși admiterea existenței eterului, acest fluid nespus de buclucaș a devenit un nonsens Mai aproape de adevăr în această vizită prin muzeul modelelor pe care fizicienii le-au elaborat în vederea formării unui tablou al lumii, ne-am îndreptat, uneori prin ocolișuri cu pași mărunți, dar din ce în ce mai siguri, spre o imagine cît mai apropiată de realitate în acest capitol, nu ne-am aruncat privirile decît către acele modele care ignorau sistematic o descriere atomistă explicită a structurii materiei, fiind limitate la o descriere strict fenomenologică Am aflat cum fizicienii, după ce au inventat felurite fluide, au fost forțați de experimente să le înzestreze cu variate proprietăți, 108 unele mai cuminți, altele pur și simplu extravagante, ca în cazul eterului Și am mai învățat cum, rînd pe rînd, ca urmare a confruntării dintre interogarea experimentală și reflexia teoretică, aceste modele au fost rînd pe rînd abandonate Gîndirea integratoare promovată de termodinamică, pe de o parte și de teoria relativității pe de altă parte, au permis ca odată cu izgonirea eterului — ultimul vestigiu mecanicist — să se zugrăvească o nouă imagine a lumii Deși, odată cu elaborarea teoriei relativității, modelul modern al lumii nu a suferit modificări esențiale — decît cel mult s-a lărgit cadrul problemelor îmbrățișate prin includerea termodinamicii ireversibile — totuși curățirea acestui model de resturile mecaniciste care mai subsistau încă, cel mai adesea în modul de exprimare a ideilor, dar uneori și în conținutul lor, a fost o sarcină care s-a încheiat de-abia în secolul al XX-lea Un rol de loc neglijabil în înțelegerea acestui tablou l-a jucat recunoașterea din ce în ce mai largă a superiorității metodei dialectice și introducerea modului dialectic de gîndire în fizică Mai jos vom încerca să dăm o descriere cît mai succintă a aspectelor esențiale ale tabloului fenomenologic al lumii, așa cum ne apare acesta acum, la sfîrșit de veac La baza concepției actuale se află două categorii: materia și continuumul spațiu-timp Aceste două categorii distincte se găsesc într-o foarte strînsă interdependență, ființînd în continuumul spațiu-timp, a cărui structură este determinată de materie Materia se află în auto-miș-care, izvorul acesteia rezidind în interacțiuni De aici rezultă existența a două forme de materie: substanța din care sînt alcătuite corpurile și cîmpurile de interacțiune dintre corpuri Continuumul spațiu-timp este varietatea 4-dimensională a evenimentelor, fiecare eveniment fiind dat de mulțimea variabilelor {x, y, z, t} Fizica privește așadar evoluția în spațiu și timp a corpurilor alcătuite din substanță, ca urmare a interacțiunilor exercitate prin cîmpuri Evoluția sistemelor fizice consistă dintr-un ansamblu de procese, fiecare proces nefiind altceva decît o succesiune de stări Conceptele de stare și proces sînt fundamentale în fizica actuală, în aceeași măsură în care gîndirea mecanicistă fluidele și forțele jucau rolul principal în fiecare punct, reperat de un vector de poziție, starea substanței este specificată de următorii parametri lo- 109 caii: densitatea masică, mărime cu dublu aspect inerțial și gravific, densitatea de impuls, temperatura, densitatea de sarcină (în izolanți), sau densitatea de curent (în conductoare), polarizarea electrică și magnetizarea în ceea ce privește interacțiunile, din punctul de vedere macrosco-pic distingem două specii: cele electromagnetice și cele gravifice Cîmpul electromagnetic este caracterizat prin două perechi de mărimi Intensitatea E a cîmpului elec —> trie și inducția magnetică B, specifică local cîmpul prin interacțiunile pe care le produc, în timp ce inducția electrică D și intensitatea H a cîmpului magnetic specifică-local cîmpul prin sarcinile, respectiv densitățile de curent care îl produc Interacțiunile gravifice sînt caracterizate local prin potențialul gravific Așadar, în tabloul modern al lumii cîmpul electromagnetic nu mai implică existența eterului pentru a se putea propaga, ci constituie în sine o realitate obiectivă independentă, deci o formă de materie caracterizată, la fel cu substanța, prin mărimi de stare O idee nouă, introdusă de teoria relativității, despre care vom vorbi ceva mai jos, consistă în postularea caracterului de contiguitate al tuturor interacțiunilor Cu alte cuvinte, acestea nu se propagă instantaneu la distanță, ci numai din aproape în aproape și cu o viteză finită, care sub nici un cuvînt nu poate depăși o anumită valoare plafon Rezultă de aici că și interacțiunile gravifice se propagă prin contiguitate, prin forma de materie cîmp gravific Cea de-a doua categorie, continuumul spațiu-timp, se clarifică de asemenea în cadrul teoriei relativității ein-steiniene Această teorie, afirmînd deschis convenționa-litatea alegerii referențialului în raport cu care se studiază mișcarea, urmărește să stabilească mai întîi relațiile de transformare de la un referențial la altul și apoi să dezvăluie mărimile și legile care rămîn invariante în raport cu aceste transformări într-o primă etapă, așa-numita relativitate restrînsă, se studiază relațiile de transformare de la un referențial la un alt referențial de asemenea inerțial La baza acestei teorii se află următoarele principii: (i) Viteza maximă de propagare a interacțiunilor este viteza plafon c, egală cu viteza de fază a luminii în vid 110 Albert Einstein și este independentă de referențialul ales și de direcția de măsurare (ii) întregul sistem al legilor fizicii trebuie să rămînă invariant în raport cu un același grup de transformări Din primul principiu rezultă imposibilitatea sincronizării absolute a ceasornicelor solidare cu referențiale în translație uniformă unele față de celelalte Intr-adevăr, o astfel de sincronizare absolută nu ar fi posibilă decît prin intermediul unor semnale care s-ar propaga instantaneu la distanță De aici urmează că la trecerea de la un referențial la altul nu se modifică numai coordonatele x, y, z, dar și timpul Din cel de-al doilea principiu, denumit al relativității einsteiniene rezultă echivalența tuturor referențialelor inerțiale, ceea ce implică atît reciprocitatea, cît și linearitatea relațiilor de transformare Din aceste condiții, de reciprocitate și de linearitate, cît și din inva-rianța vitezei plafon c se obțin relațiile de trecere de la un referențial К (x, y, z, t), la un alt referențial K' (x', y', z’, t'), denumite relațiile de transformare ale lui Lorentz în cazul simplu, dar foarte elocvent al translației unui referențial К cu viteza V față de un alt referențial 111 К', de-a lungul axei x se obține forma particulară de mai jos, denumită transformarea Lorentz specială1 t' + —*' x= —— > y—y', z—z', -(1) Una din consecințele transformării Lorentz speciale este teorema lui Einstein de compunere a vitezelor, care se obține ușor diferențiind (1) și calculînd vx=dx/dt, vv— =dyjdt, vx=dz/dt în cazul cel mai simplu, cînd v'x=v' această teoremă se scrie (2> l+(V»7c2) Așa cum se poate convinge ușor cititorul, v nu depășește valoarea c, nici cînd v'=c Cu alte cuvinte, viteza plafon rămîne aceeași în oricare referențial Astfel, înlocuind teorema galileiană de compunere a vitezelor cu (2), experiența lui Michelson devine pe deplin explicabilă De asemenea, un calcul ceva mai complicat, justifică factorul x al lui Fresnel, presupus de „antrenare a eterului4*', fără a se mai face însă această ipoteză Dar superioritatea transformării Lorentz constă în faptul că ecuațiile cîmpului electromagnetic date de Maxwell ca și ecuația undelor sînt invariante față de această transformare, în timp ce în raport cu transformarea Galilei invarianța nu se respectă încă o consecință importantă consistă în aceea că lungimea unui obiect măsurată dintr-un referențial mobil în raport cu obiectul măsurat este inferioară lungimii măsurate dintr-un referențial față de care obiectul se află în repaus (referențial propriu) Dimpotrivă, durata unui 'Transformările x= a(r'+Vt')> respectiv x'-a(x—Vt), cu a = a(n’)> satisfac condițiile de reciprocitate și linearitate Dacă la to=t'e=0, cînd cele două referențiale se suprapun se emite un semnal luminos, acesta va fi recepționat intr-un punct M de abscisă x=ct, față de K, respectiv x'=ct', față de K' Substituind x și x' în relațiile de transformare, se obține ct=a(c+V)t' ct'— = a(c—V)t înmulțind aceste relații membru cu membru și elimi-nînd tt' rezultă a= -1/2 și de aici transformarea Lorentz specială (1) 112 fenomen măsurată dintr-un referențial mobil față de sistemul în care se petrece fenomenul este mai mare decît durata proprie, adică cea măsurată din referențialul propriu în schimb, dacă vom considera evenimentele {x, y, z, t} și {x+dx, y + dy, z-f-dz, t-|-dt} expresia denumită interval ds2—c2dt2—dx2—dy2—dx2 (3) rămîne invariantă, în raport cu oricare referențial inerțial Este interesant că intervalul nu reprezintă altceva decît distanța dintre două puncte situate în spațiul 4-di-mensional de coordonate xr=x, x2=y, x3—z, x4=ict Din transformările lui Lorentz (1) și din expresia (3) a intervalului apare clar, că fenomenele nu se desfășoară în spațiu și timp, ci într-un spațiu 4-dimensional de coordonate Х{ (ie{l, 2, 3, 4} ) Acesta este continuumul spațiu-timp în teoria relativității restrînse, acest continuum este fără curbură, deoarece, așa cum se poate deduce din (3), drumul cel mai scurt între două puncte este linia dreaptă, deoarece ecuațiile lui Maxwell sînt invariante față de transformarea Lorentz, electrodinamica nu este sensibil afectată de trecerea de Ia concepția nerelati-vistă, la cea relativistă Nici ecuațiile lui Lagrange și deci nici ecuațiile lui Hamilton sau principiul acțiunii minime nu sînt afectate de teoria relativității, ci doar, funcțiilor de stare mecanică, ale lui Lagrange și Hamilton, trebuie să li se dea o formă invariantă Lorentz Și principiul al II-lea al lui Newton își păstrează aceeași formă j=dp/dt, —► -> dar în cazul relativist în expresia impulsului p=mv, masa încetează de a mai fi constantă, ci devine o funcție de v2j Di„ —— - / p2\l/2 I 1 к с/ (4) m0 fiind masa proprie, adică măsurată dintr-un referențial în raport cu care corpul se află în repaus O altă consecință interesantă a teoriei relativității restrînse o constituie proporționalitatea dintre masa m și o altă mărime de stare, energia corpului, exprimată prin celebra relație a lui Einstein S-mc'- (5> 113 La încheierea discuției despre transformarea Lorentz, trebuie să remarcăm că deși aceasta poartă numele marelui fizician Lorentz, nu el este cel care a introdus-o în fizică încă în celebra Encyclopedie ou Dictionnaire rai-sonne des Sciences, des arts et des metiers1 Lagrange și d’Alembert semnalează faptul că spațiul și timpul formează un spațiu cu patru dimensiuni In 1887, W Voigt propune relațiile de transformare lineare x-= xi ({xj})’ unde i, j='l, 2, 3, 4, iar în 1900 Larmor scrie relațiile (1) Patru ani mai tîrziu, Poincare arată invarianța ecuațiilor lui Maxwell față de aceste transformări, dîndu-le numele, pe care îl poartă și astăzi, în cinstea fizicianului olandez Lorentz A doua etapă în eliminarea convenționalului alegerii unui anumit referențial îl constituie teoria relativității generalizate care își propune să dea legilor fizicii o astfel de formă, încît acestea să rămînă invariante la trecerea de la un referențial arbitrar, la un alt referențial arbitrar, eliberînd astfel teoria de obligația folosirii referențialelor inerțiale Este esențial că în cadrul relativității generalizate s-a dezvoltat o teorie a gravitației care generalizează gravitația newtoniană, punînd-o în acord cu concepția interacțiunilor prin contiguitate Principiul echivalenței, fundamental în această teorie, postulează că în fiecare punct mișcarea într-un punct gravific față de un referențial inerțial, este echivalentă cu o mișcare liberă în raport cu un referențial accelerat judicios ales Pe de altă parte, se demonstrează că mișcarea în raport cu un referențial accelerat modifică expresia (3) a intervalului, înlocuind-o prin expresia mai complicată ds2=J317xudxx , X, ц=1, 2, 3, 4, (6) unde sînt funcții de cele patru coordonate în geometrie, se arată că (6) este metrica unui spațiu 4-dimen-sional curb într-un astfel de spațiu, drumul cel mai scurt între două puncte nu mai este linia dreaptă, ci o linie curbă, denumită geodezică Semnalăm că într-una dintre 1 Enciclopedie sau Dicționar rațional de științe, arte și meserii, vastă lucrare apărută între 1751 și 1772 sub redacția lui d’Alembert și Diderot cu colaborarea lui Voltaire, Montesquieu, Rousseau etc în scopul răspîndirii progreselor științei și gîndirii 114 primele cărți de geometrie, apărută în limba română, cînd terminologia științifică nu era încă definitivată, geodezicele erau denumite, foarte pitoresc, prea-scurtele Așadar prezența maselor gravifice determină curbarea continuumului spațiu-timp, corpurile în acest cîmp ne mai deplasîndu-se de-a lungul unor drepte, ci de-a lungul prea-scurtelor Concluziile teoriei relativității au surprins prin faptul că reprezentau o adevărată sfidare a simțului comun, adică a experienței noastre biologice de zi cu zi Sfidare cu atît mai neplăcută, cu cît se baza pe o logică impecabilă Detractorii teoriei au așteptat zadarnic, an de an, să se ivească vreo experiență care să o contrazică Totuși, toate experiențele nu au făcut decît să confirme justețea acestei teorii Mai ales studiul fenomenelor nucleare și al particulelor fundamentale nu poate fi efectuat corect decît ținînd seama de teoria relativității restrînse Iar în ceea ce privește astronomia modernă și cosmologia, teoria gravitației bazată pe relativitatea generalizată a adus clarificarea unui număr impresionant de probleme Fenomenele datorate gravitației sînt doar cîteva din multitudinea fenomenelor care se desfășoară în Univers O examinare mult mai amplă și mai rafinată a desfășurării fenomenelor în general se datorează termodinamicii Acest capitol și zbuciumul care a fost necesar pentru a debarasa înțelegerea fizică de fantomele mecaniciste a fost descris însă în ultimele paragrafe ale capitolului precedent, așa încît nu vom mai reveni Una din capodoperele dramaturgului Eugen O’Neil se numește Din jale, se întrupează Electra, iar personajul principal al trilogiei, Lavinia Mannon, după 13 acte de frămîntări — care amintesc pe fiica lui Agamemnon, răz-bunătoarea morții tatălui său — își încheie existența într-o tristețe profundă exclamînd: „Voi trăi singură — numai cu morții Le voi păstra tainele Voi lăsa stafiile să mă urmărească pînă ce goana se va sfîrși “ Electromagnetismul s-a întrupat din mecanicism Dar a știut să îl repudieze la timp, înlăturînd rînd pe rînd, fluidele electrice, fluidul magnetic, eterul Și tocmai cînd desno-dămîntul părea mai dificil de întrevăzut, a apărut teoria relativității, ca un deics ex machina gonind stafiile și re-aducînd optimismul în înțelegerea tabloului fenomenologic al lumii UN MODEL STKABATE MILENIILE Universul? O mulțime numărabilă! Poate pare paradoxal, dar se pare că una dintre cele mai de seamă descoperiri a grecilor antici a fost descoperirea vidului Astăzi — cînd pompele de vid foarte perfecționate permit obținerea unor stări de extremă rarefiere a substanței, iar stațiile interplanetare călătoresc în spațiul intersideral, în care atomii se întîlnesc în concentrații minime — conceptul de vid este deplin justificat Dar în antichitate, era nevoie de o mare cutezanță științifică pentru a putea admite existența nimicului, a non-ființei Această cutezanță este specifică unuia dintre modele cele mai durabile dintre cîte au fost imaginate și căruia i-au fost necesare aproape două milenii și jumătate pentru a obține confirmarea experimentală certă: este vorba despre modelul atomist al materiei Indiferent de varianta la care ne referim, și este evident că în 25 de veacuri au apărut nenumărate variante ale acestui model, la baza lui stau următoarele elemente: (I) Vidul constituie o realitate (II) Materia este de asemenea o realitate, unitară in-creabilă și indestructibilă (III) Divizibilitatea materiei este limitată, ultimele elemente fiind indivizibile, ceea ce îi conferă acesteia caracterul de discontinuitate în ceea ce privește ultima cerință, diversele variante atribuie diferite denumiri elementelor ultime indivizibile Grecii antici le numeau atomi și această denumire au folosit-o și chimiștii și fizicienii pînă în secolul al XX-lea, dar întîlnim la Straton și Heron și denumirea de somata (cor-pusculi) Lucretius le numește semințe prime, iar în secolul nostru multă vreme aceste elemente ultime au fost denumite particule elementare De-abia în ultimele de 116 cenii, concepția asupra acestora a fost fundamental revizuită, renunțîndu-se, sub presiunea faptelor experimentale, la părerea inalterabilității principiale a elementelor ultime Mai mult, însuși principiul existenței unor elemente constitutive „ultime11 ale materiei urmează a fi supus unei drastice analize Dar despre aceste aspecte vom discuta de-abia în penultimul capitol Printre precursorii atomismului în Grecia antică este adesea considerat Empedocle Platon emite ideea că pământul, apa, aerul, focul ar fi formate din particule, iar acestea, la rîndul lor ar fi constituite din elemente caracteristice inițiale Totuși Platon nu admite existența vidului Adevărații creatori ai atomismului grecesc sînt însă Leucip și elevul său Democrit Despre opiniile atomiste ale lui Leucip știm destul de puțin și doar din relatările altor filozofi El considera că în lume se află o infinitate de atomi, în continuă mișcare, efectuată în vid, formele pe care le puteau îmbrăca atomii fiind de asemenea în 'număr infinit Indivizibilitatea atomilor (în limba greacă atom înseamnă chiar indivizibil) era datorată micimii acestor ultimi constituanți ai substanței Atomii erau presupuși imuabili, diversitatea lumii rezultînd din organizarea întâmplătoare a atomilor în diferite agregate Despre Democrit știm ceva mai multe S-a născut în Abdera, acum 24 de veacuri și înainte de a se stabili în Atena și de a-și elabora sistemul filozofic, a călătorit prin Babilon, Persia și Egipt în limbaj modern am spune că era un spirit enciclopedic: fizician, muzician și tehnician, dar și filolog și estetician, într-un cuvînt un adevărat filozof Viziunea lui Democrit asupra lumii a constituit prototipul tuturor interpretărilor mecaniciste în lume există atomi și vid Atomii, lipsiți de calități, și, așa cum relatează Diogene Laertios în cartea sa Despre viețile și doctrinele filozofilor sînt purtați în întregul Univers, într-un vîrtej prin care iau naștere toate lucrurile compuse: focul, apa, aerul și pămîntul, căci chiar și acestea sînt conglomerări de anumiți atomi" Merită să remarcăm că și „Soarele și Luna sînt compuși din astfel de corpusculi netezi și rotunzi" Mai mult, Democrit emite opinia, că pînă și rațiunea și sufletul au structură atomistă, opinie care în zilele noastre ne face să zîmbim După Democrit, indivizibilitatea atomilor se datorează marei lor durități Este interesant că fizica experimentală modernă, ne arată 117 Democrit că nucleele sînt mai stabile decît atomii (în sensul actual al cuvîntului) iar nucleonii mai stabili decît nucleele Cu alte cuvinte, pe măsură ce înaintăm spre particulele „ultime", stabilitatea lor crește astfel încît la limită am ajunge într-adevăr la particule indivizibile Totuși, o astfel de trecere la limită este hazardată, așa încît deși calea urmată de Democrit nu este greșită, s-ar putea totuși ca punctul ei terminus să fie altul decît cel presupus Concepția atomistă a lui Democrit se extinde și asupra luminii, dar în timp ce la Platon obiectele microscopice care o constituiau erau tetraedre goale, corpusculele de lumină ale lui Democrit sînt pline în sfîrșit, în ceea ce privește cerul, în timp ce în concepția tradițională stelele nu erau altceva decît găuri practicate în sfera cerească solidă, în noua concepție astrele sînt corpuri care călătoresc în vid Cu o generație mai tînăr, Epicur din Samos dezvoltă modelul atomist, surprinzînd însă necesitatea distincției calitative între nivelul macroscopic și cel microscopic Mai întîi, în ceea ce privește metoda prin care se dezvăluie adevărul Macroscopic, este adevărat ceea ce percepem cu simțurile noastre, în timp ce, microscopic, este adevărat ceea ce percepem prin gîndire în afară de aceasta, Epicur 113 distinge o mișcare macroscopică a corpurilor observabilă senzorial și o mișcare inobservabilă microscopică Această mișcare microscopică este formată din numeroase mișcări elementare, cineme, care se efectuează în intervalul dintre două ciocniri consecutive Aceste mișcări se efectuează toate cu o aceeași viteză, care este în același timp și viteza plafon în concepția lui Epicur, viteza maximă nu putea fi decît viteza gîndului Deși procesul de mediere statistică va fi întrezărit mult mai tîrziu, Epicur privește mișcarea macroscopică, efectuată cu viteze foarte variate, ca rezultînd din compunerea cinemelor, cu aceeași viteză, dar diferit orientate Manualul de atomistică antică îl constituie însă excepționalul poem didactic al lui Titus Lucretius Carus intitulat De rerum natura Cititorii români beneficiază de o minunată traducere, sub numele Poemul Naturii1, datorată lui D Murărașu, traducere din care am preluat și noi citatele inserate în cartea de față în acest poem se regăsește gîndirea lui Epicur, exprimată însă prin pana unui genial poet, primul și ultimul căruia îi reușește fără greș și în mod admirabil expunerea unui tratat științific nu numai în canoanele formale ale metrului antic, dar șt în plastica și culoarea specifică poeziei încă din prima carte a lucrării, Lucretius insistă pe larg asupra existenței vidului: Loc deci există ce-i gol și de nimeni atins: este vidul Dacă acesta n-ar fi, nici un corp n-ar putea să se miște Apoi subliniază omogenitatea spațiului, adică echivalența tuturor punctelor, argumentînd — după cum s-a menționat într-unul din capitolele anterioare — că întinderea infinită a Universului exclude existența unui centru privilegiat Interesantă este și opinia lui Lucretius asupra timpului pe care îl consideră legat de materie: Nu ființează de asemeni nici timpul prin el, ci din lucruri Simțul încheie aceea ce fost-a în vreme apusă, Ce se petrece acum, sau urmează apoi să se facă Timpul, deci, mărturisi-vei că nu-1 simți ca timp prin el însuși Neatîrnat de un corp în mișcare, ori molcom repaus 1 Titus Lucretius Carus, Poemul Naturii Traducere, prefață și note de D Murărașu, Bibi pt toți, Edit Minerva, București (1981) 119 Consecvent schemei epicureicilor, al doilea element, după vid, este materia constituită din atomi increabili și indestructibili Beneficiind de pregnanța limbii latine, in-creabilitatea materiei este exprimată lapidar în formula, devenită celebră: e c nihilo nihil, adică nimic din nimic nu se face Reciproc, conservativitatea materiei este enunțată în versurile: încă s-adaogi că firea din nou le desface pe toate în elementele lor, că nimic întru tot nu se pierde Lumea consistînd din atomi și vid, substanța are caracter lacunar, idee exprimată astfel: Apoi, oricît se socoate că-s unele lucruri solide, Singur vedea-vei că ele-năuntru-s străpunse de goluri Atomii sînt înzestrați cu formă, au o poziție bine definită în spațiu, și — un element nou — posedă greutate Pentru a explica structura corpurilor solide, Lucretius vorbește despre „țesutul de atomi“, al corpurilor și de legăturile din acest țesut El presupune că atomii corpurilor dure sînt prevăzuți cu cîrlige prin care se realizează legăturile interatomice: Toate, apoi, ce ne par îndesate și învîrtoșate Este nevoie să fie mai mult din atomi cu cîrlige Care-n grămadă se țin ca prin crengi се-ar fi strîns împletite Dimpotrivă, lichidele sînt formate din atomi netezi și rotunzi, ceea ce explică fluiditatea lor, iar fumul, norii, sau flăcările sînt alcătuite din atomii cel mai bine șlefuiți Lucretius acordă mare importanță și mișcării continue a atomilor, numiți și primele corpuri: Fără-ndoială, odihna, deci nu este îngăduită Primelor corpuri în vidul ce-adînc, fără țărmuri se-ntinde, Ci, de mișcări felurite sînt necontenit zbuciumate Duritatea mineralelor, ca și tenacitatea fierului sînt explicate prin aceea că „primele corpuri14 se îndepărtează foarte puțin unele de altele în timpul ciocnirilor, „împle-ticindu-se chiar prin figurile întortocheate44 în același 120 timp însă, admite și existența unor atomi izolați în spațiul intersideral: Apoi în marele vid sînt pribege mulțimi de semințe Sînt deosebit de frumoase versurile în care încearcă să explice mișcarea firicelelor de praf în aer, prin ciocnirile produse de atomii aerului asupra acestora Iată cum este zugrăvită mișcarea pulberilor: Uită-te cînd, răsfirate, revarsă ale Soarelui raze Vie lumină oriunde în întunecimile casei, Cum corpușoare puzderii s-amestecă-n feluri și chipuri Joacă în însăși lumina lucioaselor snopuri de raze, Cum, războindu-se veșnic, în învălmășite companii Dau la năvale și lupte și fără o clipă de tihnă în despărțiri și uniri necurmat sînt de zbucium cuprinse Și iată și explicația: Cred nimerit de aceea să fii cu băgare de seamă La corpușoarele care se văd frămîntate în raze, Căci un asemenea zbucium ți-nvață ușor existența Tainicei și nesimțitei mișcări a materiei însăși După aceea, arată cum din mișcarea întîmplătoare a atomilor prin „lovituri nevăzute", firișoarele se mișcă jucîn-du-se în mănunchiul de raze Această mișcare este ana-loagă cu ceea ce astăzi denumim mișcare browniană în gaze O astfel de mișcare, a fost observată în lichide, în 1827, de naturalistul Brown, dar teoria statistică nu a fost schițată decît în 1904 de Smoluchowsky și elaborată în forma ei definitivă de-abia în anul următor de Albert Einstein Merită să subliniem că în concepția sa asupra mișcării atomilor, Lucretius sesizează și el necesitatea distingerii calitative a acesteia, de mișcările corpurilor macroscopice Este vorba despre acel clinamen specific mișcării la scară atomică și care consistă în abaterea aleatorie de la traiectoria clasică: Cînd, dup-o linie dreaptă, prin vid cad semințele prime, Prin greutatea lor însăși, în loc și în vreme pe care Nu le-aș putea hotărî, se abat puțintel de la cale, Totuși de-ajuns ca să spui că mișcarea le este schimbată 121 Cea mai tulburătoare intuiție a lui Lucretius o întîl-nim însă în modelarea sunetelor ca un ansamblu de particule: Deci, mai întîi, se aude și sunet și zgomot, cînd ele Alunecînd în urechi, prin corpșoare atinsu-ne-au simțul; Căci e nevoie să spunem că au o trupească ființă Voce și sunet, fiindcă-s în stare să zguduie simțul Materialitatea sunetelor — au o „trupească ființă44 — este pusă în evidență prin reflectarea lor în senzații Acest model corpuscular al sunetelor va fi reînviat de-abia în secolul al XX-lea, studiul oscilațiilor rețelelor cristaline beneficiind masiv de conceptul de fonon, adică de cuasi-particula de sunet Mai amuzantă este însă explicația pe care Lucretius o dă iritării gîtului persoanelor care se răstesc Vorba aspră este formată din atomi care sînt și ei aspri, de aceea aceștia rănesc gîtul la trecerea lor Dimpotrivă, vorbele dulci fiind formate din atomi netezi, nu irită gîtul Cine nu este convins de această teorie, este sfătuit să încerce timp de o lună de zile, să vorbească cît mai politicos, fără să strige, iar după aceea va constata că Lucretius are dreptate * în această scurtă relatare, am încercat să subliniem mai ales ceea ce era pozitiv în concepția atomistă clasică și am trecut repede, făcîndu-ne că nu le vedem, peste aspectele naive și explicațiile puerile, date de filozofii antici Cu Lucretius, se încheie contribuțiile serioase ale antichității la modelul atomist Șaisprezece secole de aici înainte, practic nu va mai apare nici o idee semnificativă în legătură cu acest model Istoria științei reține numele lui Rhaban, maurul care în secolul al IX-lea își reamintea de opera lui Lucretius, sau al lui Guillaume din Conche, din secolul al XII-lea care încearcă să scoată din nou la lumină concepția atomistă a lui Epicur, renunțînd însă la indestructibilitatea atomilor și deci la eternitatea lor Lui Pierre Gassendi, fizica îi rămîne îndatorată mai ales pentru că a introdus cuvîntul de moleculă, alintare a cuvîn-tului latin moles, care înseamnă element de construcție din piatră Orice s-ar spune, atomismul rămîne totuși cea mai în- 122 l’ieire Gassendi drăzneață ipoteză a lumii antice și ale cărei idei esențiale stau și astăzi la baza înțelegerii lumii, concepută ca o mulțime numerabilă de atomi Chimiștii preiau ștafeta atomismului In 1688 apare o carte intitulată Chimistul sceptic, sau îndoieli și paradoxuri relative la elementele alchimiștilor Autorul acestei cărți, chimist în semnificația științifică a cuvîntului, care în acest secol începuse să se contureze destul de clar, nu este altul decît fizicianul Robert Boyle în dubla sa calitate de fizician și de chimist, Boyle apare în lucrările sale ca un adept convins al atomismului, stră-duindu-se să explice fenomenele prin structura discretă a materiei, constituită din atomi de diverse forme, în continuă mișcare Și Boyle obține și un prim succes, dînd o explicație, e drept calitativă, corectă, a presiunii gazelor, ca rezultat al ciocnirii atomilor (citește moleculelor) 123 Antoine Laurent Lavoisier de pereții recipientului în care se găsesc De altfel, în secolul al XVII-lea și alți fizicieni erau favorabili concepției corpusculare asupra materiei Newton era un partizan declarat al atomismului și, ceea ce pare oarecum ciudat, Huygens admitea o structură discretă a eterului, imagi-nîndu-1 alcătuit din particule microscopice Spre finele secolului al XVIII-lea, Lavoisier enunță legea conservării masei, interpretată ca o lege a conservării substanței, sau, folosind terminologia de pe atunci, a conservării materiei Explicația atomistă a apărut imediat: conservarea substanței este o consecință a conservării numărului de atomi considerați ca particule cu stabilitatea absolută Odată cu această explicație, ștafeta atomismului este preluată de către chimiști și de-abia spre finele secolului al ХІХ-lea fizicienii se vor interesa din nou de structura discretă a materiei 124 Alături de legea lui Lavoisier, factorii care au contribuit la transformarea ipotezei atomilor într-o adevărată teorie științifică au fost descoperirea existenței unui număr mare de elemente chimice, precum și enunțarea legilor fundamentale ale lui Proust și Dalton Privitor la creșterea numărului elementelor chimice cunoscute este suficient să menționăm că în timp ce în prima jumătate a secolului al XVIII-lea se cunoșteau mai puțin de 20 de elemente, în 1869 Mendeleev are la dispoziție 63 de elemente pentru a le ordona în sistemul său periodic, iar între 1870 și 1900 se mai descoperă încă aproape două duzini de noi elemente în prezent numărul elementelor descoperite sau confecționate în laborator se apropie de 110 în 1799, chimistul Joseph Louis Proust, descoperă un fapt experimental remarcabil Dacă se analizează eșantioane de diverse greutăți ale unui aceluiași compus, format din două elemente chimice, se constată că raportul maselor celor două elemente rămîne același indiferent de eșantion Aceasta este legea proporțiilor definite dată de Proust Explicația atomistă a acestei legi este evidentă Mult mai importante sînt însă lucrările lui Dalton, care au dat putință să li se acorde atomilor în mod indiscutabil dreptul de cetățenie în chimie în esență, Dalton admite că fiecare element chimic consistă din atomi identici, dar care diferă însă de la un element la altul Dacă două elemente pot forma împreună mai multe combinații, atunci masele unuia dintre elemente, care se combină cu o aceeași masă din celălalt element, se găsesc în raporturi de numere întregi și mici Aceasta este legea proporțiilor multiple, enunțată de către Dalton în 1808 Este important de subliniat că Dalton a formulat această lege pe considerente teoretice, verificările experimentale precise ale acestei legi fiind făcute cu mult mai tîrziu Cu drept cu-vînt, Lev Landau spune că Dalton este cel care a introdus atomii în știință Noul model al atomului, făurit de chimiști, este acum mult mai bine și mai corect precizat, decît cel al filozofilor Fiecare atom este specific unui anumit element și este înzestrat cu proprietățile chimice caracteristice elementului și cu o masă bine definită Atomii se pot combina între ei dînd naștere moleculelor, care constituie cărămizile din care este alcătuită substanța Atomilor li se' conferă o nouă proprietate: valența, prin aceasta înțele- 125 gînd numărul de legături simple dintre atomul considerat și ceilalți atomi cu care se află în combinație Trebuie să mărturisim însă că elaborarea modelului atomic al chi-miștilor nu s-a realizat dintr-o dată, ci dimpotrivă au trecut destui ani pînă cînd în 1858 chimistul sicilian Stanis-lao Cannizzaro a clarificat semnificațiile și a definitivat terminologia, privitoare la conceptele de atom, moleculă, atom-gram, sau valență Aceste precizări au constituit obiectul unui raport prezentat de el doi ani mai tîrziu, la Congresul Internațional al Chimiștilor, în urmă căruia au fost însușite de întreaga lume științifică O modelare interesantă, dar fără ecou în rîndul contemporanilor se datorează chimistului englez W Prout care, în 1815, bazat pe observația că masele relative ale diverșilor atomi în raport cu cea a hidrogenului sînt apropiate de numerele naturale, a emis ipoteza că toți atomii ar fi formați dintr-un element primordial a cărui masă atomică ar putea fi egală cu jumătatea sau chiar cu un sfert din masa atomică a hidrogenului Regăsim în acest model străvechea idee a lui Tales și a altor filozofi greci, care presupuneau existența unei substanțe unice, din care sînt constituite toate corpurile Un element pozitiv al modelului lui Prout este renunțarea la indivizibilitatea atomilor și admiterea existenței unei structuri a acestora Fizicienii își vor reaminti de acest model de-abia peste mai bine de un secol, cînd vor constata că nucleul atomului consistă din nucleoni, care în parte se găsesc în starea proton, adică sub formă de nuclee de hidrogen Întrucît chimiștii acaparau atomul, fizicienilor nu le mai rămînea altceva de făcut decît să se ocupe de moleculă Și într-adevăr, în 1811 Avogadro și apoi în 1814 Ampere, emit ipoteza că volume egale de gaze diferite conțin, în condiții identice de presiune și temperatură, același număr N de molecule Fiindcă în cartea de față ne preocupăm mai ales de evoluția modelelor fizicii, este bine să atragem atenția că Avogadro, încă tributar modelului caloricului a ajuns la formularea legii care îi poartă numele studiind repartiția caloricului la suprafața moleculelor Primul care a calculat valoarea lui Ol, a fost Loschmidt (1865), obținînd un rezultat de același ordin de mărime cu cel măsurat direct, într-un experiment rămas celebru, efectuat 43 de ani mai tîrziu de către fizicianul J Perrin Astăzi, valoarea acestui număr se consideră 126 Amedeo Avogadro —> unde E și В sînt intensitatea cîmpului electric și inducția —> magnetică, iar v este viteza particulei față de eterul imobil Teoria lui Lorentz, deși nu prea preciza despre ce particule este vorba — el le numea ioni, dar în cele mai multe cazuri era vorba despre electroni — a putut explica 1 încercarea unei teorii asupra fenomenelor electrice și optice în corpurile în mișcare 138 destul de mulțumitor un număr mare de fenomene electrice și magnetice, cu excepția comportării substanțelor feromagnetice Această teorie a fost dezvoltată de către J Larmor, care a introdus precesia orbitelor electronilor într-un cîmp magnetic și de către P Drude, care a dat o explicație electronică dispersiei luminii, inclusiv fenomenul de dispersie anomală Dar cel mai răsunător succes al teoriei lui Lorentz l-a constituit explicarea unui fenomen recent descoperit de fizicianul olandez Zeeman Efectul Zeeman consta în despicarea liniilor apectrale emise de o sursă situată într un cîmp magnetic staționar, despicarea fiind cu atît mai marcată cu cît cîmpul magnetic era mai intens Teoria lui Lorentz s-a arătat capabilă să explice complet — e drept în cazul cel mai simplu — acest efect La începutul secolului al XX-lea modelul electronului, conceput ca o particulă clasică, era bine conturat Avea o formă sferică cu raza bine definită (raza clasică a electronului ro=2,8 • 10 15m) și era înzestrat atît cu o masă mo=9,l-10~31 kg, cît și cu o sarcină negativă e=l,6-1019C Așadar, prezentările fiind făcute, putem spune: Bună dimineața, Electron! Un pedagog eminent și o descoperire epocală Dmitri Ivanovici Mendeleev, avea 35 de ani, era profesor de chimie la Universitatea din Petersburg1, dar era nemulțumit, căci în acea vreme chimia era o disciplină mult prea descriptivă, lipsind un fir conducător care să ordoneze expunerea proprietăților diverselor elemente cunoscute, al căror număr ajunsese la 63 Absența unui astfel de fir conducător îngreuna mult studiul chimiei anorganice, studenții fiind obligați să-și bazeze învățătura mai mult pe memorie decît pe raționament Conștiința lui de pedagog pe de o parte, dar și ingeniozitatea lui de cercetător, i-au sugerat următoarea metodă, pe cît de simplă pe atît de fructuoasă A scris pe niște cartonașe numele fiecărui element, dedesubt a trecut proprietățile fizice și chimice ale elementului și apoi a încercat să clasifice elementele după diverse criterii Primul criteriu a fost acel al masei atomice, al doilea al proprietăților chimice în Actualul Leningrad 139 Dmitri Ivanovici Mendeleev acest fel, a constatat periodicitatea proprietăților chimice ale elementelor clasificate în ordinea crescătoare a maselor atomice Prima formă a sistemului periodic a fost publicată la 1 martie 1869 și trimisă chimiștilor de seamă sub forma unei foi volante Meritul fundamental al lui Mendeleev a constat în aceea că a înțeles primordialitatea periodicității proprietăților, față de creșterea masei atomice, în lucrarea publicată în 1871, un număr de elemente clasificate după cerința respectării periodicității proprietăților nu se mai găsesc în ordinea crescătoare a maselor Mendeleev a propus revederea atentă a determinărilor maselor acestor elemente, avînd convingerea existenței unor erori experimentale Perfecționarea tehnicilor de determinare a maselor atomice a confirmat această observație a lui Mendeleev, aducîndu-se corecțiile respective Mai rămîneau patru perechi de elemente a căror așezare după 140 proprietățile chimice impune inversarea ordinii cerută de creșterea monotonă a masei atomice Aceste perechi sînt: argonul și potasiul, cobaltul și nichelul, telurul și iodul și protactiniu și toriu Aceste nepotriviri nu vor putea fi însă explicate decît după ce fizica nucleară va elabora un model de structură a nucleelor atomice Profunzimea intuiției științifice a lui Mendeleev apare cel mai clar în faptul că, acolo unde periodicitatea proprietăților chimice se întrerupea, el a lăsat căsuțe goale care urmau să fie ocupate de elemente care se vor descoperi ulterior El a prezis, cu destulă exactitate, proprietățile chimice ale acestor elemente Curînd după aceea s-au descoperit elementele scandiu, galiul și germaniul ale căror proprietăți au confirmat cu prisosință prezicerile lui Mendeleev Mult mai tîrziu, în secolul al XX-lea, Niels Bohr a emis ipoteza că elementul 79, încă nedescoperit, trebuie să aibă proprietăți asemănătoare zirconiului Și, într-adevăr, chimiștii au găsit acest element, denumit hafniu, în minereurile de zirconiu Și un detaliu semnificativ pentru epoca în care a apărut sistematizarea elementelor în fruntea acestui tablou, ca element cu numărul de ordine zero, Mendeleev a pus eterul întreaga semnificație a numărului de ordine Z al elementelor în tabloul periodic, nu a reieșit însă decît după crearea modelului atomic modern și al modelului nuclear protono-neutronic, care au arătat că Z departe de a fi un simplu număr în garderoba elementelor, este un parametru cuantic, caracteristic fiecărui nucleu, denumit număr atomic Acest parametru desemnează numărul de protoni din nucleu și deci și numărul de sarcini elementare ale nucleului, precum și numărul electronilor învelișului atomic în fruntea sistemului nu mai are ce să caute ca element zero eterul în schimb ar putea sta cu drepturi depline, așa cum a prezis Sir Ernest Rutherford, particula lipsită de sarcină denumită neutron, descoperită de Chad-wick în 1933 Să-I imităm pe Copernic La începutul secolului a XX-lea, ideea copernicană de a situa centrul Universului în centrul Soarelui nu mai avea partizani în lumea științifică Lorentz atașase refe 141 rențialul său imobil de sistemul de stele denumite încă „fixe44, în timp ce Einstein se străduia să dovedească egala îndreptățire a tuturor referențialelor, inclusiv a celui geo-centric și a celui heliocentric, ceea ce a și reușit, odată cu elaborarea teoriei relativității generalizate în schimb, exemplul lui Copernic a fost urmat de cei interesați în găsirea unui model de structură a atomului într-adevăr, minusculul electron care cîntărea de-abia o treime din a miliarda parte din a miliarda parte a greutății unui fir de praf, reușise să sfărîrne o prejudecată veche de două milenii și jumătate și anume indivizibilitatea atomului Experiențele au arătat, în mod incontestabil, că electronii sînt constituenți ai substanței, iar teoria lui Lorentz reușise să explice, pe baza acestei idei, aproape toate proprietățile materialelor studiate pînă atunci Pe de altă parte, atomii fiind neutri și cu o masă de mii de ori mai mare decît masa electronului, era obligatoriu să existe și purtători de sarcină pozitivă, cu o masă respectabilă, cu alte cuvinte, atomii să aibă o structură în teoria lui Weber, acești componenți ai atomilor erau denumiți „atomi ponderabili11 și „atomi de electricitate44, autorul teoriei neavînd curajul să admită împărțirea atomilor în constituenți în noul secol însă, savanții devenind mai îndrăzneți, au admis existența structurii atomilor, cu atît mai mult cu cît acum aveau un sprijin de nădejde în rezultatele experimentale Descoperirea fenomenelor de radioactivitate de către Henri Becquerel — cel de-al treilea urmaș al unei familii, care a dat Franței, din tată în fiu, patru mari fizicieni — a constituit argumentul final, pentru renunțarea la indivizibilitatea atomilor Odată admis acest lucru, fizicienii pornesc la elaborarea modelelor de structură a atomului, propunîndu-se numeroase variante, încă din 1893 Lenard constatase că electronii pot străbate cu ușurință o foaie subțire de aluminiu, care acoperă o „fereastră44, practicată într-un tub, în care se producea radiație catodică De aici rezultă îh mod firesc caracterul lacunar al substanței Altfel spus, în atom există mult spațiu liber, particulele constituente fiind extrem de mici în raport cu atomul, considerat ca un întreg Cîțiva ani mai tîrziu, Lenard chiar propune un model al substanței, constînd dintr-o puzderie de „dinamide44, identice, risipite în vid Acest model admitea că fiecărui electron îi este atașat un purtător de sarcină pozitivă, împreună consti 142 tuind o dinamidă, cu un volum cam de o mie de ori mai mic decît al atomului în afara presupunerii corecte a caracterului lacunar al atomului, modelul era destul de artificial și nu se baza pe nici un fapt experimental Diametral opus era modelul Thomson, propus în 1902 de către lordul Kelvin (fost W Thomson) și dezvoltat de către J J Thomson Acest model, denumit sugestiv, mai în glumă, mai în serios, modelul budincii cu stafide, presupunea atomul ca o sferă cu diametrul de circa IO-10 m, încărcată pozitiv, în care pluteau electronii încărcat! negativ, astfel încît să fie asigurată neutralitatea sistemului Deși acest model a fost foarte apreciat la vremea lui, totuși, așa cum vom vedea ceva mai jos, experiența nu l-a omologat de fel Dimpotrivă, modelele planetare, inspirate direct din concepția copernicană asupra sistemului solar, s-au arătat a fi mult mai apropiate de realitate Primul care imaginează atomul ca un sistem solar în miniatură, în centru găsindu-se purtătorul de sarcină pozitivă, iar în jurul său gravitînd electronii, a fost francezul Jean Perrin (1901), același fizician care dovedise semnul negativ al sarcinii electronului și care a rămas în istoria fizicii datorită determinărilor, foarte corecte, ale numărului lui Avogadro Totuși, acest model va purta numele lui Rutherford, care va dovedi experimental, asemănarea atomului cu sistemul solar înainte de a trece la aceste experimente, merită să amintim și de modelul lui Nagaoka, primul fizician japonez de talie internațională, care își închipuia atomul asemănător planetei Saturn Purtătorul pozitiv se află în centru, iar inelul era format din electroni care gravitau în jurul său Ca orice model, acesta se inspira, în ceea ce privește teoria sa, dintr-un model anterior și anume din cel elaborat de Maxwell pentru planeta Saturn Dar și modelul lui Nagaoka, la fel ca și predecesorul său astronomic, imaginat de Maxwell, astăzi este dat uitării Toate aceste modele aveau un defect principal Erau pur și simplu imaginate de fantezia unor fizicieni vestiți fără să fi fost însă confruntate cu experiența Dimpotrivă, modelul planetar al lui Rutherford era izvorît din contactul nemijlocit cu experiența, iar perfecțiunea lui a fost de asemenea dictată de rezultatele confruntării acestui model cu datele experimentale Ernest Rutherford, viitorul Lord Rutherford of Nelson, a fost conducătorul laboratorului Cavendish de pe lîngă Universitatea din Cam- 143 bridge Este important de menționat că primul conducător al acestui laborator nu a fost altul decît Maxwell și i-au urmat Lord Rayleigh, J J Thomson și apoi Rutherford Revenind la modelul atomic care îi poartă numele, remarcăm că ideea de bază a acestui mare savant a constat în sondarea atomului cu particule a Aceste particule, descoperite anterior chiar de el în radiațiile unor elemente radioactive, nu erau altceva decît nuclee de heliu, cu o sarcină pozitivă de două ori mai mare decît cea a electronului, dar cu o masă de aproape 7 500 ori mai mare decît a acestuia De aici, rezultă că în urma interacțiunii coulombiene cu electronii, particulele a vor trece practic nedeviate în schimb, purtătorii de sarcină pozitivă vor putea produce o deviație măsurabilă a particulelor a, mărimea unghiului de deviație furnizînd informații prețioase asupra purtătorilor de sarcină pozitivă Rutherford și colaboratorii săi au pus mai întîi la punct teoria împrăștierii coulombiene a unui flux de particule a pe purtătorii de sarcină pozitivă și apoi metoda de prelucrare statistică a datelor experimentale Apoi, s-a construit dispozitivul de observare a devierii particulelor într-o foiță de aur și, în sfîrșit, s-a efectuat și prelucrat un număr mare de date experimentale Multă vreme observațiile s-au făcut cu ochiul liber, metodă extenuantă pentru observator și bineînțeles și sursă de erori De-abia în 1924, în același laborator, Gei-ger și Miiller au construit primul contor de particule, devenit un instrument la fel de util pentru nucleariști, cît este și balanța pentru chimiști Rezultatele obținute, în-cepînd din 1911, sînt demne de enumerat Există un singur purtător de sarcină pozitivă în atom, cu raza de circa 10~14 m, a cărui masă este practic egală cu cea a întregului atom, astfel că densitatea acestui purtător atinge valoarea uriașă de IO17 kg/m3 Acest purtător, denumit ulterior tot de Rutherford nucleu, are o sarcină pozitivă Ze — unde Z este numărul atomic, iar e sarcina electronului — și constituie centrul de forțe de atracție coulombiană a electronilor încărcați negativ, care gravitează, în jurul lui aidoma planetelor în jurul Soarelui * Și totuși, analogia șchioapătă Electrostatic vorbind, sistemul nucleu-electroni în mișcare de revoluție era în 144 echilibru, tot așa cum se află în echilibru și sistemul planetar Dar o particulă încărcată în mișcare accelerată, după legile electrodinamicii trebuie să emită radiație electromagnetică, transferînd acesteia o parte din energie Din acest motiv, mișcarea nu mai are loc pe o elipsă, ci pe o spirală, în final urmînd ca electronul să se prăbușească pe nucleu Acest proces, foarte rapid, nu durează decît IO-8 s, după care atomul tip Rutherford încetează să mai existe O durată de viață cam scurtă pentru niște obiecte despre care am crezut două milenii și jumătate că sînt eterne și despre care practica ne învață că pot avea în multe cazuri o durată nedefinită Aceasta a fost o deficiență gravă a atomului imaginat de Rutherford * Emisia și absorbția radiației electromagnetice poate apare fie ca un proces de echilibru, fie ca un proces de neechilibru în ambele cazuri însă procesul de emisie are loc la nivel atomic, astfel că orice model atomic să poată explica procesele de emisie și absorbție a radiației Radiația de echilibru — la temperatură constantă ■— prezintă un spectru de frecvențe continuu, repartiția energiei în spectru depinzînd de temperatură Emisia și absorbția radiației în stările de echilibru termic este un proces inexplicabil pe baza fizicii statistice clasice Interpretarea legilor experimentale ale acestui fenomen a putut fi dată de Max Planck în 1900 numai introducînd o ipoteză revoluționară, radical diferită de spiritul fizicii clasice Această ipoteză, cunoscută sub numele de ipoteza cuantelor, presupune că emisia radiației este datorată unor oscilatori microscopici, care nu se pot găsi decît într-o mulțime selecționată de stări, a căror energie este un multiplu întreg al unei valori e legată de frecvența circulară со a oscilatorului prin relația Constanta universală ^=1,054 • IO-34 Js este în prezent denumită constanta lui Planck și este determinantă pentru ordinul de mărime al parametrilor microscopici Bazai pe această ipoteză, Planck a reușit să regăsească teoretic legea experimentală a repartiției energiei în radiația termică, în funcție de frecvență și de temperatură 145 Structura radiației emise în condiții de neechilibru este departe de a fi simplă In cazul substanțelor aduse în stare de vapori, spectrul radiației este parcă ceva, mai puțin complicat, constînd dintr-o mulțime de linii spectrale specifice elementelor Mai mult, se poate da, pînă la urmă, o formulă experimentală simplă care leagă numărul de undă vmn (adică valoarea reciprocă a lungimii de undă) de diferența a două mărimi, denumiți termeni spectrali cu o structură similară, depinzînd fiecare de cîte un număr întreg m, respectiv n »mn=T(m)—T(n), (m, n, elN*) Această lege stabilită de către Ritz, denumită uneori și principiul combinării, este o lege experimentală exactă Și această lege este inexplicabilă în fizica clasică Instabilitatea sistemului nucleu-electroni, imposibilitatea detectării unei mulțimi numerabile de stări selecționate, și insuccesul încercărilor de a explica principiul lui Ritz, iată trei semne de întrebare privitoare la atomul planetar al lui Rutherford dar și pe alți astronomi Fără îndoială că modelul lui Rutherford trebuia perfecționat, dar să nu credem că astronomia se epuizase, ca sursă de inspirație Dimpotrivă Tînărul fizician danez Niels Bohr, acum lucrînd în laboratorul lui Rutherford, urmărea să obțină o astfel de modificare a modelului planetar încît să i se poată asigura stabilitatea și totodată să permită explicarea emisiei liniilor spectrale Sugestia i-a venit din partea unei reguli din astronomie descoperită de astronomul Johann Daniel Titius încă în 1772 și aplicată apoi de un alt astronom, de asemenea german, Johann Elert Bode Această regulă empirică, denumită regula Titius-Bode, permite calculul distanțelor de la Soare la diversele planete cu ajutorul formulei r=a + b 2”, unde a și b sînt două constante Punînd n=—oo se obține distanța Soare-Mercur; punînd n=0, cea pînă la Venus; 146 pentru n=l distanța dintre Soare și Pămînt, iar dînd apoi valorile 2, 3, 4 etc se obțin distanțele pînă la celelalte planete Nici pînă astăzi nu s-a putut da o interpretare acestei reguli în schimb, regula lui Titus-Bode i-a sugerat lui Bohr ideea că nici electronii nu se mișcă pe orbite arbitrare, ci numai pe o mulțime numărabilă de orbite selecționate Pînă aici ipoteza lui Bohr nu a fost decît o simplă analogie Acum însă intervine străfulgerarea de geniu, care nu se teme să rupă cu ideile tradiționale Deoarece, așa cum scrie chiar el în primul său articol, în care își prezintă modelul, publicat la 5 aprilie 1913 în prestigioasa revistă „Philosophical Magazine44, are convingerea că „electrodinamica clasică nu este suficientă pentru a descrie sisteme cu dimensiuni atomice44 în teoria lui Bohr, se renunță la electrodinamica clasică, afirmîndu-se că mișcarea electronilor pe orbitele selecționate are caracter staționar, în astfel de stări neavînd loc nici emisia, nici absorbția radiației Și Bohr stabilește, pentru atomul de hidrogen, format dintr-un proton și un electron, următoa 10* 147 rea formulă care dă razele orbitelor staționare1 cînd acestea au forma circulară: unde eo =е1 2/4тге0, în care e este sarcina electronului, s0 permitivitatea vidului, m0 masa electronului, iar n, un număr natural, care specifică rangul orbitei în particular, pentru n=l, se obține raza primei orbite a lui Bohr egală cu 0,529-Ю-10 m Pe fiecare orbită staționară, energia cinetică are expresia2 mv„ /2—el ]2rn, iar energia potențială este —во /г», astfel că energia totală se scrie, ținînd seama de forma de mai sus a lui rn en mn en 1 W«) (6) Prin relația de mai sus energia este legată de ipoteza cuantelor introdusă de Planck, deoarece exprimă existența mulțimii selecționate de stări permise, pentru electron, în atomul de hidrogen Dar trăsătura profund înoitoare a teoriei lui Bohr consistă în mecanismul propus pentru explicarea emisiei, respectiv absorbția radiației După Bohr, ca urmare a interacțiunii dintre radiație și atom, electronul acestuia sare de pe o orbită cu energie mai mică pe o orbită excitată, adică avînd o energie mai mare Electronul nu rămîne însă în starea excitată decît un interval de timp extrem de scurt, după care se întoarce pe orbita inițială, emițînd radiația Bohr își însușește ipoteza fotonilor introdusă de către Einstein (vezi capitolul următor), admițînd că radiația electromagnetică este formată din 1 Se impune momentului cinetic al electronului condiția cuantică mvnrn=n^ unde n e|N* Pe de altă parte staționaritatea orbitei se realizează cînd forța coulombiană de atracție între proton și electron e q /г2 , este compensată de forța centrifugă mv^ /rn, adică mu2 rn=eo (condiția clasică) Ridicînd condiția cuantică la pătrat și împărțind rezultatul la condiția clasică, membru cu membru, găsim razele orbitelor staționare 2 Această expresie a energiei cinetice rezultă împărțind condiția clasică cu 2rn 148 particule, denumite ulterior fotoni, a căror energie £/ este legată de frecvența (circulară) o a radiației prin relația: ef=Aco Variația energiei electronului, la trecerea de la starea excitată la starea inițială, este egală cu energia fotonului emis 4/1 1 o o l 1 1 C-f- =^тп =|Wm>i/27rc, expresia: ~ moeo / 1 1 \ /1 1 \ 4^3 (— =T(m)-T(n), adică se regăsește relația experimentală a lui Ritz, a cărei semnificație se identifică chiar cu principiul conservării energiei Succesul acestei teorii, atît de puțin pretențioase în ceea ce privește aparatul matematic folosit, a fost asigurat de excepționala concordanță a valorii constantei R, dedusă teoretic din relația de mai sus, cu cea determinată prin măsurători spectroscopice ale lungimii de undă a liniilor spectrale ale hidrogenului Tot din teoria lui Bohr rezultă că, în mișcarea sa orbitală, electronul are un moment magnetic asociat momentului cinetic orbital, ale cărui proiecții sînt Mz=mpB unde numărul cuantic magnetic m ia valori întregi, atît pozitive cît și negative, inclusiv valoarea zero Aici pB este o constantă universală, cu dimensiunile unui moment magnetic, denumită magneton Bohr-Procopiu în teoria lui Bohr, se arată că magnetonul este momentul magnetic elementar al mișcării orbitale Valoarea magnetonului цв=еЙ/2 mo a fost calculată pentru prima oară în 1913 de fizicianul român Șt Procopiu Teoria lui Bohr a însemnat primul fir conducător în interpretarea spectrelor atomice și moleculare, acestea încetînd de a mai fi o simplă colecție ciudată de linii pe o fotografie Bohr îi învățase pe fizicieni că fiecare linie este în fond cîte o mărturisire, făcută de către atom, despre starea lui cea mai tainică Rutherford l-a imitat pe Copernic Bohr i-a imitat pe Titius și Bode Un alt fizician, Sommerfeld îl va imita pe Kepler extinzînd teoria lui Bohr la cazul orbitelor elip- 149 Ștefan Procopiu tice în schimb, încercările de a dezvolta această teorie și pentru atomii cu mai mulți electroni, s-au ciocnit de dificultăți foarte mari Cu toate acestea, numeroase interpretări semi-empirice, au adus servicii imense elucidării multor probleme privitoare la structura atomului Printre acestea se numără cele privitoare la așa-numita structură de multiplet a liniilor spectrale Folosirea unor spectroscoape cu mare putere de rezoluție, a arătat că adeseori liniile spectrale se compun în fond din mai multe linii foarte învecinate, corespunzînd unor radiații cu frecvența foarte apropiată Doi tineri fizicieni olandezi, pe nume Gouds-mit și Uhlenbeck și-au dat seama că această structură de multiplet mărturisește că mișcarea electronului nu se rezumă doar la mișcarea pe orbită în jurul nucleului, ci acesta posedă încă o mișcare, căreia îi corespund subnivele de energie în care se despică nivelele de energie ale mișcării orbitale Făcînd iarăși apel la astronomie, ei au admis (1925) că noua mișcare, denumită de spin, nu reprezintă altceva decît rotația electronului în jurul axei sale, deci analogul mișcării diurne a planetelor în vederea explicării structurii de multiplet, momentul cinetic de spin 150 nu poate avea decît valorile + h/2 Experimentul lui Stern și Gerlach care permite măsurarea directă a momentului magnetic al atomilor a pus în evidență, cum de altfel este și logic, existența și a unui moment magnetic electronic de spin, care tot așa nu poate lua decît două valori +цв-în sfîrșit, W Pauli, în 1925 completează acest model cu principiul care îi poartă numele, afirmînd că pe o orbită (deci într-o stare orbitală dată) nu se pot găsi decît cel mult doi electroni (deoarece cuantic nu există decît două stări de spin) Aplicarea consecventă a acestui principiu a condus la un model de structură în pături a învelișului electronic, orbita periferică umplîndu-se periodic cu 1 pînă la 8 electroni Periodicitatea configurației orbitei periferice se reflectă în periodicitatea proprietăților chimice, în acest chip justificîndu-se sistemul periodic al lui Mendeleev ♦ Cînd se încheie anotimpul succeselor, începe să se facă inventarul defectelor Să facem și noi inventarul deficiențelor modelului lui Bohr Mai întîi, teoria acestui model elementară și concordantă cu experiența în cazul atomului de hidrogen, este în schimb incapabilă să rezolve chiar și cazul atît de simplu al atomului de heliu, care cuprinde în cîmpul nucleului doi electroni, în loc de unul singur Bohr a repartizat această temă tînărului W Heisenberg, care făcea un stagiu de perfecționare la catedra acestuia din Copenhaga Dar nici Heisenberg, care curînd se va afirma drept unul dintre cei mai de seamă fizicieni din toate timpurile, nu a putut rezolva problema heliului în cadrul teoriei lui Bohr Aceasta însă nu înseamnă că el nu și-a plătit datoria Heisenberg a fundat mecanica cuantică și în cadrul acestei noi științe, a fost într-adevăr cu putință să se rezolve nu numai problema heliului, dar și nenumărate alte probleme mult mai complicate De altfel, imposibilitatea rezolvării altor probleme cu ajutorul teoriei lui Bohr avea o cauză mult mai profundă și anume inconsecvența principială a acestei teorii, bazată pe concepția clasică amendată de condiții cuantice, total străine de spiritul clasic O a doua deficiență a teoriei consista în incapacitatea acesteia de a furniza vreo informație asupra intensităților sau a stărilor de polarizare a liniilor spectrale în sfîrșit, în ceea ce privește mișcarea de spin, ipoteza rotației electronului în jurul propriei sale axe s-a 151 arătat a fi în întregime greșită într-adevăr dacă admitem că electronul are raza clasică ro—2,8-IO-15 m și ținem seama de valoarea Й/2 a momentului cinetic de spin, rezultă că un punct de pe ecuatorul electronului se rotește cu o viteză de trei sute de ori mai mare decît viteza plafon — egală cu viteza luminii în vid — permisă de teoria relativității restrînse Dacă în cadrul aceleiași ipoteze, a razei ro a electronului se ține seama de valoarea momentului magnetic, calculul arată că masa electronului ar trebui să depășească masa protonului, ceea ce este contrar datelor experimentale Dacă însă se menține valoarea mo a masei de repaus a electronului, rezultată din măsurători, atunci valoarea momentului magnetic conduce la dimensiuni ale electronului mult superioare întregului atom Adică, ipoteza electronului învîrfitor conduce la un șir de absurdități Astăzi ne mulțumim să afirmăm că, în afara mișcării orbitale, electronul mai posedă și o mișcare de spin, fără analog clasic, caracterizată printr-un moment cinetic ale cărui proiecții pot lua valorile + h /2 și un moment magnetic ale cărui proiecții pot lua valorile ІЦв Nucleul începe să mărturisească în cele cîteva decenii, cuprinse între descoperirea existenței electronului și descoperirea existenței nucleului, concepțiile fizicienilor asupra structurii atomului s-au schimbat radical, așa cum am văzut mai sus Mai mult, fenomenele de radioactivitate, a căror cunoaștere se datorează în primul rînd școlilor lui Ernest Rutherford din Marea Britanie și a soților Pierre și Mărie Curie din Franța, au arătat în toată rigoarea că la rîndul său și nucleul atomic posedă o structură Primul fapt experimental, care avea să conducă peste circa douăzeci de ani la un model de structură al nucleului, l-a constituit descoperirea făcută de către Rutherford, care a arătat, în 1897, că substanțele radioactive emit două specii de particule pe care le-a numit radiații a, respectiv p, primele fiind încărcate pozitiv, iar ultimele negativ Se știau, pe atunci, destul de multe lucruri despre elecroni, astfel că identitatea dintre aceștia și corpus-culele care alcătuiesc radiația p, nu a fost dificil de dove 152 dit în ceea ce privește natura radiației a, despre care astăzi știm că este constituită din nuclee de heliu, a fost mult mai greu de stabilit, fiindcă însuși conceptul de nucleu urma să se contureze, în mintea aceluiași cercetător, de-a-bia un număr de ani mai tîrziu Mai întîi, s-a constatat că masa acestor particule este aceeași cu masa atomilor de heliu, iar ceva mai tîrziu, că aceste particule sînt identice cu ionii de heliu dublu ionizați După ce experimentele au dovedit cu certitudine existența nucleului, s-a putut afirma că particulele a sînt pur și simplu nuclee de heliu In 1910, tot Rutherford, împreună cu colaboratorul său Soddy, au constatat existența izotopilor, adică a atomilor cu proprietăți chimice identice, deci care trebuie să ocupe aceeași căsuță în tabloul periodic al elementelor, dar cu mase atomice diferite Această descoperire sublinia și mai clar ideea lui Mendeleev că numărul atomic, adică numărul de ordine al elementului și masa atomică sînt proprietăți distincte, deși corelate între ele Recunoașterea numărului atomic, ca o proprietate independentă, a fost susținută și de alte fapte experimentale în primul rînd, trebuie semnalată legea experimentală stabilită în 1913 de tînărul cercetător englez Moseley, în vîrstă de numai 26 de ani, dispărut doi ani mai tîrziu, în luptele petrecute în timpul îndelungatului asediu al Dardanelelor, din cursul primul război mondial Această lege stabilește că între rădăcina pătrată a numărului de unde V=l/X al unei radiații X și numărul atomic Z al elementului, a cărui excitare produce radiația, există relația lineară v1/2=const (Z-—1), unde constanta depinde de stările electronului între care are loc tranziția La prima vedere, caracterul monoton al acestei dependențe este surprinzător, deoarece ne-am obișnuit ca proprietățile chimice să varieze periodic cu Z Aici însă nu este vorba de o proprietate determinată de configurația orbitei periferice, ci de tranziții între orbitele cele mai apropiate de nucleu, unde periodicitatea umplerii orbitei periferice nu mai este simțită Legea lui Moseley este o lege foarte exactă și ea justifică inversiunile efectuate de Mendeleev în sistematizarea elementelor, punînd foarte clar în evidență importanța fizică a numărului atomic Z Cel de-al doilea fapt experimental care sprijină 153 această afirmație a constituit-o regula deplasării dată de către Fajans și Soddy, care afirmă că un element care emite o particulă a se mută la stingă cu două căsuțe în tabloul periodic, masa scăzîndu-i cu patru unități, în timp ce un element care emite o particulă se mută cu o căsuță la dreapta, masa rămînîndu-i neschimbată Recunoașterea experimentală a ipotezei lui J A Van den Brock că Z este identic cu numărul de sarcini elementare ale nucleului au permis să se imagineze primele modele de structură a nucleului Bineînțeles aceste modele păstrează încă un puternic ,,iz“ clasic Un prim model admite că în nucleul se află un număr de protoni (denumire dată de către Rutherford nucleului de hidrogen în 1920) egal cu numărul întreg cel mai apropiat de masa atomică relativă Acest număr întreg A, denumit și număr de masă, fiind mult mai mare decît Z, s-a admis că în nucleu există și A—Z electroni care neutralizează astfel o parte din sarcina protonilor Acești electroni au fost denumiți „electroni de cementație“ Sarcina nucleului Ze este dată de către cei Z protoni, care nu au fost neutralizați de electroni Pe măsură ce cunoștințele despre nucleu, dar și despre comportarea particulelor elementare progresau, începea să iasă la iveală și neconcordanța modelului protono-electronic al nucleului învinuirile care se aduc acestui model sînt următoarele Mai întîi, dacă se calculează momentul de spin rezultant al nucleului, format din A protoni și A—Z electroni, se obține o valoare diferită de cea observată prin măsurări spectroscopice în ceea ce privește momentul magnetic de spin calculat pe baza acestui model, neconcordanța acestuia cu experiența este și mai marcată Alte cusururi ale modelului apar dacă luăm în considerare particularitățile cuantice de comportare ale protonilor și ale electronilor Astfel, dacă se ține seama de relațiile de nedeterminare ale lui Heisenberg (vezi capitolul următor) rezultă că energia electronilor în nucleu trebuie să fie de ordinul miliardelor de electron-volți1, în timp ce în realitate energiile de nucleu sînt doar de ordinul milioanelor de electron-volți în fine, mecanica cuantică arată că particulele cu un spin total multiplu întreg de Л ascultă de un tip de statistică (statistica Bose- 1 1 eV = 16-1O~20 J 154 D Ivanenko (st ), I’ A M Dirac și W Heisenberg (dr ) Einstein) pe cînd cele cu spin multiplu semi-întreg de fi ascultă de un alt tip de statistică (Fermi-Dirac) Dacă ar fi valabil modelul protono-electronic, nucleul de azot cu Z=7 și N===14 ar cuprinde în total 21 de particule Și, în-trucît atît electronul cît și protonul au mpmentul cinetic de spin + fi/2, ar urma ca nucleele de azot să asculte de statistica Fermi-Dirac în realitate însă, acestea ascultă de statistica Bose-Einstein, ceea ce înseamnă că numărul particulelor din nucleu trebuie să fie pereche S-a încercat salvarea acestui model, printr-o ipoteză suplimentară, presupunînd că, în nucleu, unele proprietăți ale electronilor, cum ar fi spinul, sau apartenența la o statistică sau la alta, dispar Ca întotdeauna, ipotezele salvatoare sînt sortite eșecului Dezvoltarea, nu impune nici o dată salvarea vechilor idei, ci dimpotrivă înlăturarea lor încă din 1920, Rutherford intuise existența unei particule elementare cu sarcina zero și prezisese marea penetrabilitate a acesteia Doisprezece ani mai tîrziu, elevul său Chadwick descoperă această particulă, neutronul, cu masa cu puțin mai mare decît cea a protonului, dar lipsit de sarcină, po-sedînd totuși un moment magnetic în același an, W Heisenberg în Germania și D D Ivanenko în U R S S propun un nou model constînd din Z protoni și N=A—Z neutroni, 155 care este și în prezent unanim acceptat Radiația ₽ , care în modelul protono-electronic rezulta prin simpla expulzare a unui electron din nucleu, acum trebuie înțeleasă ca fiind generată în procesul transformării unui neutron în-tr-un proton n-+pj-e- + ve împreună cu emisia a încă unei particule, antineutrinul electronic ve Această particulă, fără sarcină electrică și cu masa practic nulă, dar cu spinul 1/2, a fost introdusă ipotetic de către Pauli în 1930, pentru a putea explica în primul rînd conservarea spinului și a energiei la emisia p~ Dacă nu ar exista antineutrinul, în relația de mai sus nu s-ar conserva spinul, toate particulele participante avînd spinul 1/2 Antineutrinul salvează și conservarea energiei Intr-adevăr spectrul energiilor electronilor este continuu, deși ei sînt emiși prin tranziții între nivele discrete Putem însă admite că energia tranziției se împarte aleatoriu între electron și antineutrin, ceea ce explică pentru ce spectrul energiilor electronilor este continuu Analog, emisia p+, formată din pozitroni, are loc prin generarea acestora în procesul p->n + e+ +ve unde ve este neutrinul electronic a cărui antiparticulă este antineutrinul electronic, care apare în dezintegrarea adică cu emisie de electroni Structura protono-neutronică poate fi încă înțeleasă în spiritul fizicii clasice Dar dinamica nucleului? Parțial, și aceasta poate fi explicată pe baza modelului, destul de clasic, denumit modelul nucleului-picătură, aplicabil mai ales nucleelor cu un număr mare de protoni și neutroni La baza acestui model, stau cîteva asemănări între un nucleu și o picătură de lichid Volumul nucleului este proporțional cu numărul de masă A, adică cu numărul de particule, tot așa cum volumul picăturii de lichid este proporțional cu numărul de molecule Dacă unui nucleu i se transferă energie din exterior — de exemplu, bombar-dîndu-1 cu o particulă — atunci nucleul se excită, iar dacă energia transferată este suficientă, o particulă poate să părăsească chiar nucleul Fenomenul este identic cu cel 156 suferit de o picătură de lichid căreia i se transferă energie prin încălzire La început temperatura picăturii crește, iar dacă transferul de energie este suficient, începe evaporarea, unele molecule părăsind lichidul In sfîrșit, forțele nucleare, ca și forțele de coeziune ale lichidului, sînt forțe cu mică rază de acțiune O consecință a acestui model o constituie existența unei energii de tensiune superficială, proporțională cu aria nucleului, analoagă cu cea întîlnită la o picătură de lichid Admiterea acțiunii unei tensiuni superficiale, este justificată cantitativ și experimental Bohr și Wheeler au putut explica pierderea stabilității nucleului și fisiunea acestuia — fie spontană, fie provocată de o particulă din exterior — prin ruperea echilibrului dintre tensiunea superficială care tinde să mențină forma sferică a nucleului și forțele de respingere coulombiană dintre protoni, care tind să îndepărteze aceste particule de celelalte Atît timp cît ne limităm la interpretări elementare ale fenomenului de fisiune, putem să menținem caracterul clasic al modelului Deîndată însă ce ne preocupăm de rafinarea teoriei, constatăm că modelul clasic nu mai este satisfăcător Vom menționa că acest model este incapabil să furnizeze corect nivelele de energie ale nucleului Așa cum se va arăta în capitolul următor, o explicație mai cuprinzătoare a comportării nucleului necesită o modelare a acestuia conformă cu particularitățile specifice caracterului cuantic al particulelor care îl compun ♦ Aici se încheie istoria modelelor clasice De la Leucip pînă la Goudsmit și Uhlenbeck oamenii au conceput atomii, sau dacă vreți „primele semințe14, cum le spunea Lucretius, asemenea obiectelor clasice Chiar atribuirea unor caracteristici neclasice, cum ar fi „clinamenul44, propus de filozofii antici, ori cuantizarea energiei sau a momentului cinetic, cum se procedează în teoria lui Bohr, nu alterează esențial natura clasică a particulelor elementare, ci mai degrabă le încarcă cu unele însușiri contradictorii, care șubrezesc coerența teoriei în schimb, unele fapte uluitoare, cum ar fi difracția particulelor, cît și necesitatea elaborării unei teorii necontradictorii, ne obligă să încheiem definitiv acest capitol, vechi de milenii și să ne îndreptăm atenția către o altă clasă de modele denumite pe scurt modele cuantice 157 NEGAREA ȘI TRANSFIGURAȚIA ATOMISMULUI CLASIC „Petale par scoicile cum cad pe aproapele țărm, ca-ntr-un joc, aduse cu apele Unda ingroapă-le valul dezgroapă-le LUCIAN BLAGA Pulbere de lumină în același an, 1905, în care apare articolul care pune bazele teoriei relativității restrînse, Einstein mai publică încă un articol, poate și mai șocant, în care propune un nou model al luminii Conținutul acestui model este atît de neașteptat, încît însuși Einstein, cam speriat de erezia pe care o proferase, îndulcește titlul articolului care capătă forma: ,,Asupra unui punct de vedere euristic referitor la obținerea și transformarea luminii" Așadar, Einstein nu cutează să afirme că este vorba de un model; nici măcar că ar fi vorba despre o ipoteză; nu, nici măcar atît, ci doar despre un punct de vedere euristic Și, în fapt, Einstein s-a arătat foarte inspirat Dacă ne uităm în dicționare, vom afla că termenul euristic, înseamnă „care servește la descoperirea de cunoștințe noi" Și în-tr-adevăr, ideea cuprinsă în acest articol a fost, pe departe, cea mai fecundă dintre ideile pe care le-a emis acest mare fizician Această idee, considerată inițial ca o aberație, chiar de unii fizicieni de seamă, recunoscută apoi în 1921 drept merit principal al autorului — pentru care i s-a și decernat premiul Nobel — s-a arătat a fi atît de rodnică și cu consecințe atît de înoitoare, încît nici autorul ei, format în concepția clasică a secolului al XIX-lea, nu a putut ajunge să fie de acord cu înțelegerea modernă a propriei sale concepții1 Dar să vedem mai întîi despre ce este vorba 1 Asupra disputei între înțelegerea fizicii cuantice de către Einstein și de către creatorii acestei discipline, vezi M Born: Fizica in concepția generației mele (traducere) Edit Științifică, București, (1969) 158 Cu aproape douăzeci de ani în urmă, Heinrich Hertz observase că o undă luminoasă, care cade pe un electrod metalic, smulge din acesta electroni Ceea ce era mai curios, la acest fenomen, era independența energiei electronului de energia undei luminoase în schimb, energia electronului creștea linear cu frecvența luminii Mai mult, sub o anumită frecvență, denumită prag fotoelectric, dependentă de natura și de starea electrodului, efectul, denumit fotoelectric, nu mai avea loc, oricît de mare ar fi fost energia undei luminoase Aceste caracteristici nu au putut fi explicate clasic Einstein reușește o magistrală împăcare între ideea platoniană, dezvoltată apoi de Newton în modelul fizic al constituției luminii dintr-un flux de particule (teoria emisiunii) și modelul Huygens-Fresnel care considera lumina ca o undă în eter Și anume, el admite că lumina este un flux de particule, ale căror caracteristici corpusculare (energie 0, unde o, adică dacă este depășit pragul fotoelectric Deoarece fiecare foton liberează cîte un electron, rezultă că intensitatea curentului electric va fi proporțională cu intensitatea undei luminoase Aceste concluzii teoretice concordă de minune cu legile experimentale pe care avea să le stabilească precis, șase ani mai tîrziu, fizicianul american R A Millikan, același care a determinat direct și sarcina elementară a electronului, în același timp, Einstein aplică teoria fotonilor și la fenomenele fotochimice Succesul teoriei fotonice este însă definitiv asigurat de explicarea dată de către Compton, a efectului care îi poartă numele Efectul Compton consistă, în esență, în difuzia radiațiilor X, pe atomi ușori, însoțită de o creștere a lungimii de undă dependentă de unghiul sub care are loc difuzia Explicația fotonică, foarte simplă, consideră difuzia ca efectul ciocnirii fotonului cu un electron Ținînd seama de expresia I relativistă a teoremelor de conservare a energiei și a impulsului, rezultă pe de o parte scăderea energiei fotonului, deci creșterea lungimii de undă, diferența de energie transferîn-du-se electronului care părăsește atomul, în care este slab legat (electron de recul) Pe de altă parte are loc și schimbarea direcției ■ fotonului, cu alte cuvinte difuzia acestuia Fizicienii, dar mai ales inginerii, trebuie să rămînă îndatorați lui Einstein și pentru o altă dezvoltare a teoriei fotonului și anume pentru modelul proceselor de emisie-absorbție a luminii, imaginat în 1917 Einstein admite trei mecanisme de interacțiune între radiație și substanță: (i) Emisia spontană a unui foton cu frecvența ытп— =(£m—£n)lh prin trecerea electronului de pe un nivel excitat cu energia mai înaltă £m pe un nivel cu energie mai mică z), despre care se postulează că satisface o anumită ecuație cu derivate parțiale, denumită ecuația lui Schrodinger și care pentru mișcarea electronului nerelativist are forma ^ /9^ + 92І+Щ + [7( )ф=(5ф (6) 2m0 V Э*2 Э№ Эг2 / unde m0 este masa electronului, =ф*ф (12) Cu această interpretare, se scoate în evidență caracterul esențial statistic al afirmațiilor asupra particulelor cuantice Modelul atomic al mecanicii cuantice devine în schimb cu mult mai estompat în jurul nucleului electronii efectuează o mișcare orbitală și de spin asupra căreia nu se pot face decît aprecieri statistice Termenul de traiectorie a electronului își pierde orice semnificație, devenind un non sens Ca urmare a relațiilor lui Heisenberg, informația asupra unui moment cinetic, fie orbital, fie de spin, este limitată la mărimea acestui vector și la una dintre proiecții pe o axă arbitrară z, celelalte proiecții fiind nedeterminate Există și stări de mișcare în jurul nucleului, caracterizate printr-un moment cinetic nul, situație de asemenea, fără analog clasic în ceea ce privește natura mișcării de spin această mișcare neavînd analog clasic nu poate fi descrisă în termenii mecanicii clasice Hotărît, lumea microparticulelor nu seamănă de loc cu lumea macroscopică Cu această constatare, concepția mecanicistă este definitiv înlăturată din fizică Să renunțăm la alegorii! în paragrafele precedente, ordonarea temporală a evenimentelor nu a fost prea corect respectată, deoarece am 169 căutat în primul rînd să încercăm conturarea cît mai bună a noului concept de particulă cuantică De aceea, am vorbit mai întîi despre relațiile lui Heisenberg și apoi despre ecuația lui Schrodinger și despre interpretările date lui ф, deși istoric vorbind, acestea din urmă preced formularea relațiilor de incertitudine Vom face iarăși o încălcare a or-dinei istorice, prezentînd de-abia acum ideile de bază ale mecanicii matriceale a lui Heisenberg, deși lucrarea fundamentală a acestuia a apărut curînd după aceea a lui de Broglie și cu aproape un an înaintea primului articol al lui Schrodinger In ceea ce privește însă maniera de abordare a problemelor, metoda lui Heisenberg constituie deschiderea spre modul modern de gîndire în fizică, în timp ce ecuația cu derivate parțiale a lui Schrodinger aparține mai degrabă mentalității fizicienilor clasici Din acest motiv, schițăm de-abia acum metoda matriceală a lui Heisenberg Marele nostru scriitor, Ion Creangă, spune undeva că dacă nu ești frumos pînă la 20 de ani, deștept pînă la 30 de ani și bogat pînă la 40 de ani, nu ai să fii niciodată Și într-adevăr, toată istoria fizicii arată că adevăratele genii, cum ar fi Newton, Maxwell sau Einstein au avut cele mai mari realizări pînă la vîrsta de 25 de ani Heisenberg se numără și el printre aceștia, primul său memoriu asupra mecanicii matriceale apărînd cînd avea doar 24 de ani, iar premiul Nobel fiindu-i decernat la 31 de ani Avînd o solidă cultură clasică și filozofică, învățase de la gînditorii antici că fantezia cea mai rodnică este cea în-frînată de rigoare In timp ce Bohr se avîntase într-un model periculos de concret cum de altfel s-a și dovedit ulterior, Heisenberg a pornit Ia elaborarea unei teorii a atomului bazată strict pe datele observabile Dar singurele date observabile sînt frecvențele wmn ale liniilor spectrale, emise de atom la trecerea acestuia de la starea cu energia £m la cea cu energia £n Celelalte mărimi, cum ar fi coordonatele sau impulsurile, nu pot fi observate și din acest motiv introducerea lor în teorie conduce la contradicții Totuși, gîndirea noastră privitoare la mișcarea corpurilor operează cu conceptele clasice de coordonate, impulsuri sau funcții de acestea Prin ce vom înlocui, în cazul cuantic aceste concepte, cînd singurele mărimi observabile sînt frecvențele wmre? Heisenberg pos- 170 tulează că oricare variabilă A, trebuie să fie reprezentată de o mulțime de valori Am)l—Amn (0) exp [iwmnt] asociate fiecărei tranziții Această valori se poate aranja într-o matrice pătrată (13) mulțime de An Als Aln A21 A22 ■ ASn Дм Am2 Amn (14) Al doilea postulat afirmă că între matricile asociate variabilelor dinamice există aceleași relații ca și între variabilele clasice (principiul corespondenței) în sfîrșit, dacă derivăm (13) în raport cu timpul, ținînd seama că Amn( ^m ЭіГ Эг / (20) Să rescriem ecuația lui Schrodinger (6) sub forma 2m0 L7 ф= і) Aici, numărul natural тц exprimă numărul de fotoni cu frecvența coj Pînă aici toate bune și frumoase; dar dacă Пі=0, deci chiar dacă nu există nici un foton cu frecvența «i, totuși starea vidului se va caracteriza printr-o energie „a vidului11 egală cu Й«>і/2 Există așadar oscilații ale vidului în mecanica cuantică tradițională, procesul de emisie spontană a fotonilor era inexplicabil, deoarece o stare staționară a unui electron nu poate fi schimbată decît ca urmare a unei perturbați! exterioare Existența oscilațiilor vidului constituie o astfel de perturbație capabilă să determine tranziția „spontană" (acum între ghilimele) a electronului, pe un nivel mai coborît în fine, un efect dintre cele mai ciudate, este cunoscut sub numele de polarizarea vidului în electrostatica clasică, prin polarizarea unui dielectric se înțelege orientarea purtătorilor de sarcini pozitive și negative într-un cîmp electric astfel încît dielectricul să capete un moment electric în teoria cuantică a cîmpului rezultă posibilitatea apariției unei perechi „virtuale" particulă încărcată — antiparticulă, încărcată cu sarcină de semn opus Deși astfel de particule virtuale apar ca un artificiu matematic, totuși, în cazul aplicării unui cîmp electrostatic, trebuie să ținem cont că aceste particule încărcate virtuale, existente în vid, suferă o orientare analoagă celei suferite de purtătorii de sarcină reali dintr-un dielectric De-a dreptul tulburător este însă faptul că ținînd seama de această polarizare a vidului putem calcula anumite efecte observate experimental și că abaterea teoriei față de experiență este în jur de numai o miime Teoria modernă a vidului este însă departe de a fi încheiată Tot așa cum în secolul trecut teoria propagării în eter a cîmpului electromagnetic clasic se ciocnea de dificultăți de neînvins, teoria cuantică actuală a cîmpului electromagnetic întîmpină de asemenea dificultăți principale, destul de neplăcute Astfel diverse mărimi iau valori care apar sub forma diferenței a două cantități infinite S-au introdus metode matematice foarte ingenioase 186 pentru ocolirea acestor dificultăți, eficiente practic, dar deficitare din punctul de vedere al rigurozității Este semnificativ că în variate probleme rezultatele teoretice obținute sînt excelent verificate de experiență Lipsa de eleganță a metodelor actuale ale electrodinamicii cuantice, l-a determinat pe Dirac să scrie, în 1981, în preajma atingerii venerabilei vîrste de 80 de ani următoarele cuvinte privitoare la orientarea de astăzi a mecanicii cuantice: ,,Au trecut de atunci 50 de ani Fizicienii au dezvoltat reguli de lucru pentru a dobîndi din teorie rezultate care să poată fi comparate cu experiența și au obținut succese considerabile Dar ei au făcut schimbări fundamentale ale formalismului și au prăpădit caracterul logic al dezvoltării din primele zile“ Grădina minunată Dacă le-ai putea aduna pe toate într-un mănunchi ai vedea că nu sînt la fel, ci se deosebesc între ele prin aromă, sau prin culoare; unele au o frumusețe deosebită, altele poate numai un farmec al lor, sau ceva straniu, iar altele s-ar putea să aibă un nu știu ce, care să le distingă de celelalte Și sînt atît de legate între ele, că dacă ai încerca să le separi, cu cît le-ai depărta mai tare cu atît ar fi mai strîns unite între ele, încît pînă la urmă te-ai lăsat păgubaș Să nu credeți cumva că este vorba despre flori Deși au toate aceste însușiri, să știți că nu sînt altceva decît cele mai simple particule pe care le cunoaștem astăzi în 1911 Rutherford arătase, pe baza unor experimente incontestabile, că ceea ce chimiștii numeau atom, este departe de a fi indisecabil fiind constituit dintr-un nucleu și din electroni Dar, după omologarea nucleului de hidrogen ca o particulă elementară, care a și primit numele de proton, se părea totuși că lumea este alcătuită numai din cîțiva constituenți ultimi eterni și imuabili Modelul nuclear protono-electronic, în scurtul interval de timp cît a dominat fizica, admitea că substanța (pe atunci identificată cu materia) consista exclusiv din protoni și electroni Dar au venit răscolitorii ani 1923—1938, cînd experimente foarte îngrijite și minți tinere pline de cutezanță 187 au arătat că în lumea microfizică un model este cu atît mai îndepărtat de realitate cu cît este mai clasicizant, mai intuitiv Dacă neutrinii și mezonii se întîlneau încă numai în imaginația fizicienilor — va trebui să treacă mai bine de două decenii pînă cînd vor fi observați experimental — în schimb, prin descoperirea neutronului și apoi a pozi-tronului, modelul particulelor ultime ale lumii noastre și-a schimbat radical înfățișarea Instabilitatea neutronului a distrus definitiv ideea eternității particulelor elementare Iar fenomenele de generare de perechi, respectiv de anihilare au arătat că și binecunoscuții noștri electroni pot fi produși, sau consumați, în cursul unor procese Trans-formabilitatea particulelor elementare, unele într-altele, iată primul aspect, cu totul nou, pe care l-a dezvăluit fizica acestor particule Construcția acceleratoarelor de particule din ce în ce mai puternice — primele acceleratoare ridicau energia unui proton la cîțiva megaelectroni-volți, în timp ce acceleratoarele actuale tind spre valori de un milion de megaelectroni-volți per nucleon — au pus în evidență existența cîtorva sute de particule, cele mai multe cu o durată de viață extrem de scurtă, după care trec în alte particule în tratarea acestor probleme, formalismul cuantic a dezvoltat un instrument foarte eficient și anume operatorii de creare, respectiv anihilare, care joacă un rol foarte important în electrodinamica cuantică și în teoria particulelor elementare Al doilea aspect neașteptat este existența antiparticulelor Cu excepția cîtorva particule, cum ar fi fotonul sau mezonul z°, care sînt propriile lor antiparticule, în rest orice particulă elementară, are partenerul său simetric, antiparticula în sfîrșit, al treilea aspect nou al particulelor elementare consistă în aceea că, exceptînd masa de repaus și viața medie, restul caracteristicilor sînt în fond numere cuantice, supuse unor anumite teoreme de conservare Marele număr de particule elementare cunoscute pînă în prezent, impune o sistematică a acestora, cu atît mai mult cu cît ordonarea elementelor în tabloul periodic al lui Mendeleev a arătat fizicienilor ce sursă bogată de idei poete constitui o clasificare rațională Criteriul de clasificare a particulelor, actual admis, se bazează pe interacțiunile pe care acestea le pot exercita între ele Lăsînd la o parte interacțiunile gravifice, nesemnificative pentru 188 energiile accesibile la scara noastră, se disting, în prezent, trei tipuri de interacțiuni între particulele elementare și anume interacțiunile electromagnetice, interacțiunile slabe, de tipul emisiei p+ sau jl , sau al dezintegrării miuonilor și interacțiunile tari, de tipul celor exercitate între particulele care alcătuiesc nucleul în raport cu acestea, clasificarea particulelor elementare cuprinde următoarele grupe: (i) Grupa fotonilor Fotonii constituie o grupă de particule, bosoni fără masă de repaus, prin intermediul cărora se exercită interacțiunile electromagnetice Fiecare1 foton este propria sa antiparticulă Fotonii se caracterizează prin spinul lor, egal cu unitatea, și proiecțiile acestuia care pot lua numai valorile + 1, corespunzătoare unei polarizări circulare a luminii stînga, respectiv dreapta (ii) Grupa leptonilor cuprinde particule care pot inter-acționa între ele atît electromagnetic, cît și slab Leptonii se grupează în dublete în modul următor: și antiparticulele respective Particulele e~, p~, v, adică electronul, miuonul și taonul poartă o sarcină elementară negativă, antiparticulele lor fiind însă încărcate pozitiv Dimpotrivă neutriniive, ѵц , vT sînt particule neutre electric Masa miuonului este de 207 ori mai mare decît a electronului, iar masa taonului de 3 536 de ori în principiu este posibil, folosind acceleratoare mai puternice decît cele realizate pînă în prezent, să se obțină și „electroni41 mai grei decît taonii Cele două particule din fiecare dublet se deosebesc printr-un număr cuantic denumit aromă Fiecărui dublet i se atribuie cîte o sarcină leptonică, aceasta luînd valorile Le=+1, respectiv Іц = + 1 și Lt=-|-1, pentru particule și Le——1, Lg =—1, LT =—1 pentru antiparticule în diversele interacțiuni, aceste sarcini se conservă separat Leptonii sînt fermioni, avînd spinul 1/2 (iii) Grupa hadronilor cuprinde marea majoritate a particulelor cunoscute și se caracterizează prin faptul că pot participa și la interacțiunile tari O bună parte din aceste particule, denumite rezonanțe, au o viață extrem de 189 scurtă, mai mică decît 10~23 s și constituie mai degrabă o stare aparte a sistemului de particule în interacțiune, așa încît mai jos nu ne vom referi la aceste particule atît de efemere Hadronii, a căror proprietate generală este Le=Lu =Lr =0, se împart în două mari subgrupe bario-nii și mezoniî Barionii se caracterizează prin sarcina ba-rionică B= + l, în timp ce antiparticulele, denumite anti-barioni au B=—1 Sarcina barionică se conservă în toate interacțiunile Toți barionii sînt fermioni avînd spinul 1/2 (cu excepția hiperonului Q , cu spinul 3/2) fiind consti-tuenți ai substanței între acestea, cele aparținînd dubletului nucleonic, format din neutron și proton, constituie, alături de electroni, particulele cele mai răspîndite într-adevăr, practic totalitatea nucleelor, din universul explo-rabil, sînt formate din nucleoni O caracteristică a hadronilor care se pot găsi în mai multe stări de sarcină este izospinul Acesta este un vec > tor T, analog spinului obișnuit, dar care nu este situat în spațiul fizic, ci subîntinde un spațiu fictiv tridimensional £, V), (ț proiecțiile Tț; desemnînd starea de sarcină a particulei sau a antiparticulei în cazul nucleonilor, izospinul are numai două proiecții, proiecția Tț = + 1/2, spe-cificînd starea proton, cu sarcina + e, iar proiecția 7\ =—1/2, starea neutron ncîncărcată (pentru antinu-cleoni semnele sînt inversate) Ceilalți barioni sînt hipe-roni cu masa de repaus cuprinsă între 2 183 și 3 278 mase electronice, deci mai grei decît nucleonii în timp ce hi-peronii A° și au izospinul nul, proiecția izospinului hiperonului S poate lua valorile Tț = + l (hiperonul S+), TC=O (hiperonul 2°) și 7\ =—1 (hiperonul S ), iar cea a hiperonului S, valorile T; = + 1/2 (hiperonul S°) și Tț = ——1/2 (hiperonul H~) Sarcina electrică a hiperonilor încărcați are aceeași valoare pentru toți1, fiind egală cu sarcina elementară e O caracteristică pe care nu o întîl-nim la nucleoni, dar pe care o au hiperonii și unii mezoni este stranietatea, definită prin relația S=2(Q—Tc )—B 1 Face excepție rezonanța Д, cu izospinul T = 3/2 care se poate găsi în patru stări de sarcină Q = 0, —1, 4-1, 4-2 sarcini elementare 190 Mezonii sînt hadroni cu masa de repaus cuprinsă între cea a leptonilor și cea a barionilor Sarcina lor bario-nică, precum și cea leptonică este nulă, neexistînd nici o lege a conservării numărului de mezoni Mezonii sînt bo-soni cu spinul zero Prin intermediul mezonilor x se exercită interacțiunile tari dintre nucleoni Mezonii К pot interacționa atît slab cît și tare Se pare că mezonii К sînt responsabili de interacțiunile hiperon-nucleon în hipernuclee, adică în acele nuclee în care unii nucleoni sînt înlocuiți cu hiperonul A° Mezonii 7t au proiecțiile izospinului Țț =0, + 1, particulele din aceste trei stări de sarcină fiind denumite л°, л+, тс~ Stranietatea mezonilor este nulă, în schimb mezonii К sînt particule stranii (S=l); al căror izospin are doar două proiecții + 1/2 Stranietatea se conservă în interacțiunile tari, dar nu se conservă în interacțiunile slabe, ca de altfel și paritatea funcției de undă1 Acest model al constituenților lumii format dintr-un număr mare de specii de particule, care se pot transforma unele în celelalte nu a putut mulțumi pe fizicieni, aceștia împărtășind opinia lui Yukawa — descoperitorul mezonilor în vîrful condeiului — care afirma că „în esență, natura este simplă4 Plutea în aer ideea existenței, cel puțin a unei naturi comune a unor grupe de particule, sau chiar a unor entități fundamentale, numite pe atunci subcuantice, din care ar fi constituite particulele zise elementare La începutul celei de-a doua jumătăți a secolului nostru, Werner Heisenberg, cu uriașa lui autoritate, scoate în relief caracterul convențional al epitetului de „elementar41, conferit particulelor, poziție net diferită de cea oficială din jurul anilor ’30 care considera protonul și electronul drept ultimile cărămizi ale acestei lumi Recunoscînd legea generală a transformabilității particulelor, fie că e vorba de cele care alcătuiesc substanța, fie de cele care alcătuiesc cîmpurile, Heisenberg postulează că acestea nu sînt altceva decît stări staționare ale materiei El introduce un operator, denumit cîmp, 1 O funcție de undă are paritatea pară dacă nu își schimbă semnul la inversarea semnului celor 3 coordonate și ijnpară dacă își schimbă semnul la această inversare 191 care descrie matematic materia sub toate formele sale și care satisface o anumită ecuație cu derivate parțiale, nelineară, care exprimă așadar existența interacțiunilor și al caracterului de contiguitate în plus, ecuația trebuie să satisfacă anumite condiții de invarianță dictate de proprietățile de simetrie care stau la baza legilor naturii Se spera că soluțiile acestei ecuații să dea întreaga colecție de particule cunoscute, prevăzînd și diversele lor proprietăți Unele succese ale acestei teorii nu au întîrziat să apară, de exemplu descoperirea experimentală a particulelor denumite rezonanțe, prezise de teorie în ansamblu, cu toată excepționala ei valoare filozofică, ecuația lui Heisenberg nu a condus la rezultatele așteptate și astăzi este practic abandonată Mult mai apropiat de tendința actuală, a fost modelul elaborat de fizicianul japonez Sakata, care admite o structură a particulelor elementare, presupuse a fi constituite dintr-un număr redus de alte particule, denumite de el fundamentale De altfel, o astfel de structură este sugerată și de experiențele lui Hofstadter de investigare a nucleonilor cu un flux de electroni de mare energie Aceste experiențe, întrucîtva asemănătoare ca principiu cu cele ale lui Rutherford de sondare a atomilor, au arătat că este întru totul justificat să admitem o structură cel puțin în cazul nucleonilor Deși modelul Sakata se apropie ceva mai bine de realitate, nu ne vom opri asupra lui, ci ne vom fixa atenția asupra modelului quarkurilor, astăzi unanim acceptat, propus în 1964 de către Gell-Mann Modelul quarkurilor admite că fotonii și leptonii sînt particule simple, în schimb hadronii sînt particulele formate din alte particule mai simple, denumite quarkuri Există 3 dublete de quarkuri: и с t b d s denumite, uneori, prima generație, respectiv a doua și a treia Toate quarkurile sînt fermioni cu spinul 1/2 în ceea ce privește sarcina electrică Q, sarcina barionică B, izospinul Tț, stranietatea S și încă un număr cuantic C, denumit farmec, valorile lor pentru quarkurile aparți- 192 nînd dubletelor primelor două generații — de altfel și cele mai importante — sînt date în tabloul de mai jos larkul Q В S c и 2/3 1/3 1/2 0 0 d -1/3 1/3 —1/2 0 0 c 2/3 1/3 0 0 1 s -1/3 1/3 0 —1 0 Referitor la dubletul generației a treia, quarkul b trebuie introdus pentru a se putea explica existența unui alt număr cuantic denumit frumusețe pus de asemenea în evidență experimental; quarkul t este ipotetic prezența lui în tabel fiind dictată de considerente de simetrie Quarkurile au fiecare antiparticula sa u, d, c și $, ale cărei caracteristici se obțin ușor din tabloul de mai sus schimbînd peste tot semnele Modelul quarkurilor permite să se obțină oricare dintre mezoni ca o combinație de un quark cu un antiquark, precum și oricare dintre barioni ca o combinație de trei quarkuri De exemplu, din două quarkuri и și un quark d se obține o particulă cu sarcina electrică Q=l, cu sarcina barionică B=l, fără farmec și fără stranietate, dar cu izospinul cu proiecția 7’c =4-1/2 Dar acesta nu este altceva decît protonul Analog neutronul se poate confecționa din combinația udd Din 3 quarkuri s se obține o particulă cu Q=—1, B=l, S——3 și spinul 3/2 Existența acestei particule, cunoscută astăzi sub numele de hiperonul a fost mai întîi prezisă teoretic, în cadrul modelului quarkurilor și apoi descoperită experimental Acest succes al clasificării particulelor a reeditat, cu aproape un secol mai tîrziu, succesul descoperirii galiului ca urmare a clasificării periodice a elementelor de către Mendeleev Quarkurile sînt fermioni și în consecință într-o particulă nu se pot găsi 3 quarkuri în aceeași stare Aceasta a condus la imaginarea unei noi însușiri a quarkurilor capabilă să ia trei valori distincte Această însușire a fost de- 193 numită -culoare1 și se admite existența a 3 „culori" ale quarkurilor: roșu, verde, albastru în particula de exemplu, cele trei quarkuri, s trebuie să fie diferit colorate: unul roșu, altul verde și altul albastru Sistemele de quarkuri observabile, trebuie să fie însă „necolorate" în cazul mezonilor, aceasta se realizează combinînd un quark cu un antiquark (culori complementare), iar în cazul ba-rionilor combinînd cele 3 culori Pasul următor a fost făcut admițîndu-se că interacțiunile dintre quarkuri se realizează prin intermediul unor bosoni, de asemenea „colorați", care descriu cîmpul, și care au fost numiți gluoni Prin schimbul de gluoni între quarkuri, aceștia își schimbă între ei și culoarea astfel că, simbolic vorbind, un hadron seamănă cu o sală de dans scânteind în jocul unei orgi de lumini S-a putut întemeia chiar o nouă ramură a fizicii cuantice, numită cromodinamică cuantică, dedicată studiului interacțiunilor dintre quarkuri, care constituie, conform cu noile vederi, interacțiunile tari în adevăratul sens al cuvîntului, interacțiunile dintre nucleoni, mai slabe, fiind derivate din cele dintre quarkuri La elaborarea cro-modinamicii cuantice, stă analogia acesteia cu electrodinamica cuantică, ramură care se ocupă cu interacțiunile electromagnetice dintre electroni Vom da mai jos după Weisskopf dicționarul acestei analogii Electrodinamica cuantică electroni sarcină electrică forțe proporționale cu 1 /r' Cromodinamică cuantică quarkuri culori r, v, a forțe proporționale cu r în timp ce în electrodinamica cuantică există o singură specie de bosoni fără masă, fotonii, în cromodinamică cuantică există 8 tipuri de gluoni fără masă, șase realizând interacțiunile dintre quarkuri diferit colorate, iar ceilalți doi, pe cele dintre quarkurile cu aceeași culoare Visul lui Einstein în fizica modernă, conceptul de sarcină capătă înțelesuri mult mai profunde decît în fizica clasică Astfel sub 1 Termenul de culoare are doar o semnificație analogică și nu trebuie să ne imaginăm că aceste particule sînt într-adevăr colorate în sensul obișnuit 194 numele de sarcină gravifică se înțelege ceea ce în mod obișnuit denumim masa grea Sarcina electrică își păstrează semnificația clasică Dar tot sarcină, în sens generalizat este și aroma care distinge un neutrin de electron și cele trei culori caracteristice quarkurilor După cum remarcă fizicianul A Salam, conceptul de sarcină prezintă trei aspecte Este mai întîi aspectul cinematic, aceste sarcini fiind mărimi care se conservă dacă se respectă anumite simetrii, fie ale spațiu-timpului fizic, fie ale unor spații abstracte Cel de-al doilea aspect, este cel dinamic în sensul că forțele de interacțiune de un anumit tip sînt proporționale cu produsul sarcinilor corespunzătoare Astfel de forțe, cum sînt cele newtoniene și cele coulombiene se numesc forțe de etalonare, iar fizica particulelor elementare a arătat că și forțele de aromă și cele de culoare sînt de asemenea forțe de etalonare Fiecare tip de forță de etalonare se caracterizează printr-o anumită constantă de cuplaj a cărei mărime măsoară intensitatea interacțiunii în acest fel, apare posibilitatea clasificării forțelor de etalonare după valoarea constantelor de cuplaj O idee relativ recentă, de mare însemnătate în vederea înțelegerii unității materiali' a lumii o coristitue presupunerea dependenței acestor „constante" de energiile implicate, eventual de distanțele dintre particule Deocamdată, ne vom referi doar la valorile acestor constante pentru energii de ordinul celor care se pot obține în actualele acceleratoare de particule în cazul forțelor gravifice, această constantă este foarte mică, de ordinul IO-40 Raza de acțiune a acestor forțe este infinită și întrucît se poate arăta că masa particulelor prin intermediul cărora se realizează interacțiunile este invers proporțională cu raza de acțiune, urmează că particulele cîmpului gravific sînt fără masă de repaus Cu totul altfel se prezintă interacțiunile denumite slabe, reprezentate de dezintegrările ₽+ și ₽“ ale nucleelor, de dezintegrările miuonilor, mezonilor л sau ale particulelor stranii Constanta de cuplaj este destul de mică și la aceste interacțiuni, de ordinul IO-5, iar raza lor de acțiune de asemenea foarte mică, fapt ce implică o masă respectabilă a bosonilor care intermediază aceste interacțiuni în 1983 au fost descoperiți experimental astfel de bosoni cu o 13 195 masă de repaus de circa IO4 mase electronice Teoria interacțiunilor slabe admite existența unei perechi de bosoni încărcați W+ și VV“ și a unui boson neutru Z° în ordinea mărimii constantei de cuplaj, urmează interacțiunile electromagnetice, cu constanta 1/137 și care se realizează prin intermediul fotonilor După cum se știe, fotonii au masa de repaus nulă, ceea ce explică raza de acțiune infinită a forțeloi' electromagnetice Interacțiunile dintre barioni au constanta de cuplaj mare, de ordinul 10, de aceea se și numesc tari, iar raza lor de acțiune fiind mică, masa de reapus a mezonilor я prin care se transmit este mare, circa 270 de mase electronice Și mai interesant este cazul cuplajului între quar-kuri, constanta acestor interacțiuni crescînd o dată cu distanța, deci tinzînd către infinit pe măsură ce am încerca să izolăm aceste particule Acesta este și motivul pentru care este imposibilă observarea quarkurilor libere, deoarece legea fizică a creșterii constantei de cuplaj cu distanța, împiedică separarea lor în fine, cel de-al treilea aspect al forțelor de etalonare este posibilitatea unificării lor, postulînd existența unei simetrii care să implice conservarea mai multor tipuri de sarcini Astfel, prin unificarea simetriilor care conduc la conservarea sarcinii, respectiv a aromei, a fost posibilă reducerea interacțiunilor slabe și a celor electromagnetice la o singură interacțiune denumită electroslabă Această simetrie postulată nu se manifestă însă la energiile astăzi accesibile, ci numai la energii mult mai înalte, de ordinul a 1 000 GeV, ceea ce corespunde unei temperaturi de circa IO16 K Se presupune că la această temperatură bosonii W± și Z° suferă o tranziție în fotoni fără masă de repaus, analogi fotonilor în prezent teoreticienii încearcă să realizeze marea unificare între interacțiunile tari și cele electroslabe prin postularea unei simetrii a sarcinilor electrice de aromă și de culoare, care ar permite următoarea grupare a particulelor 196 O astfel de simetrie nu ar fi însă posibilă decît la temperaturi de peste IO27 K Trebuie menționat, că în cadrul acestei teorii se admite că protonul nu mai este o particulă stabilă, ci suferă o dezintegrare de tipul p—»e+ + 7t° cu un timp de înjumătățiră de IO32 ani Deci nu este nici un pericol să rămînem prea repede fără apă, ca urmare a dezintegrării protonilor hidrogenului din oceane în sfîrșit, visul neîmplinit al lui Einstein — pentru care și-a închinat cea mai mare parte a vieții lui — de a unifica toate interacțiunile într-un singur tip, are în zilele noastre mulți sorți de izbîndă Teoria supragravitației urmărește postularea unei astfel de simetrii încît să reunească interacțiunile de etalonare de toate tipurile O astfel de simetrie nu ar putea însă exista decît la uriașa temperatură de 1032 K O astfel de teorie ar avea implicații uriașe nu numai în fizică, dar și în cosmologie și cosmogonie Cascada modelelor în fizică, așadar continuă CASCADA MODELELOR ÎN FIZICA „Asemenea unui compus chimic, cunoașterea științifică se purifică prin recristali-zare“ J M ZIMAN: Electrons and Phonons Fascinanta aventură a modelelor fizice făurite de gîndirea omenească de-a lungul mileniilor arată că, în toate etapele istoriei cunoașterii omenești, modelul constituie o verigă obligatorie între observația naturii și interpretarea teoretică Din capul locului trebuie spus că, deoarece originile cunoașterii se pierd în adîncurile îndepărtate ale începuturilor vieții omenești, nici chiar în etapele timpurii nu există observația brută, ci întotdeauna aceasta se proiectează, se prepară și se efectuează pe un fond anterior de cunoștințe, iar în etapele mai tîrzii, chiar pe un model gata constituit, cu o structură compusă din clemente date, înzestrate cu anumite proprietăți și supus unui anumit regulament de funcționare Ceea ce se numește de obicei teoria modelului și prin extindere și a fenomenului, constituie în fapt concluziile care se trag din funcționarea modelului înainte de a încerca să înțelegem procesul dialectic de înlocuire a unui model mai rudimentar prin altul mai evoluat, este firesc să ne întrebăm însă ce determină în definitiv efectuarea unei observații1 sau a unui experiment — adică a unei observații care se desfășoară în condiții special amenajate Un obiectiv frecvent al cercetării experimentale este lărgirea domeniului de date privitoare la desfășurarea unui fenomen sau la o anumită comportare a materiei în rîndul experimentelor acest fel am putea cita, de exemplu, determinarea spectrelor moleculare ale unor 1 Adesea se întîlnește părerea că în fizica modernă observația nu ar avea nici un rol, ci doar experimentul Utilizarea largă în fizică a datelor culese cu ajutorul sateliților redă observației locul cuvenit 198 substanțe încă nestudiate, studiul variației unor proprietăți de material sub influența unor solicitări exterioare etc în general, astfel de observații constituie un portofoliu de date, care s-ar putea să devină la un moment dat utile unei mai profunde înțelegeri a lumii Valoarea acestor date crește, dacă ele se pot astfel ordona, încît să dezvăluie o lege experimentală care poate fi exprimată prin-tr-o relație matematică Alteori scopul experimentului consistă în repetarea unor determinări efectuate anterior, folosind însă de data aceasta o aparatură, sau o metodă de investigare cu o precizie sporită Un grup de experiențe, pe cît de fecunde în rezultate, pe atît de costisitoare, urmăresc observarea comportării materiei față de acțiunea unor proiectile cu energii din ce în ce mai mari Dar cele mai interesante experimente sînt acelea care urmăresc să obțină din partea naturii un răspuns neechivoc la o întrebare precis formulată Exemple clasice sînt experimentul lui Michelson și Morley privitor la antrenarea eterului, experimentul lui Cowan și Rei-nes privitor la dovedirea existenței neutrinului, precum și altele înlocuirea unui model printr-un alt model este generată de existența unei situații conflictuale între teoria modelului vechi și un grup de experimente Istoria dezvoltării modelelor ne-a arătat că atît situațiile conflictuale care venerează substituirea unui model prin altul, cît și soluțiile adoptate, pot să îmbrace o mare diversitate de aspecte, dependente de o multitudine de factori, fie interni, fie exteriori problemei în discuție Să presupunem mai întîi că într-un anumit domeniu, nou cercetat teoreticienii au preluat și dezvoltat un model existent, care pus să funcționeze în condițiile specifice acelui domeniu, au condus la un număr de rezultate Dacă între aceste rezultate și colecția de date experimentale există concordanță, se spune că modelul a fost confirmat, evenimentul anunțîndu-se cu tobe și surle în congrese și în articole de revistă Dimpotrivă, dacă nu se obține o astfel de confirmare, experimentul și teoria fiind divergente, se renunță la model și se caută înlocuirea lui cu un altul, în qeneral numai puțin modificat în raport cu precedentul în intimitatea cabinetelor de lucru se depun noi eforturi de ajustare o modelului, astfel încît să concorde, măcar parțial, cu datele experimentale Și există posibilitatea ca, în timp, 199 modelul să fie perfecționat, pînă la confirmarea mulțumitoare, după cum există și posibilitatea ca modelul să se compromită în viitor Această compromitere are loc cînd datele experimentale, mai complete, sau și mai precise, succed elaborării modelului Se spune că în acest caz ex-nerimentul falsifică modelul, adică îi demască falsitatea In acest caz, se reiau eforturile de îmbunătățire a modelului Dacă modelul este tînăr, iar colecția de experiențe care nu contrazic modelul este modestă, falsificarea acestuia este un fapt divers, care amărăște doar pe autorul lui Așa s-a întîmplat, de exemplu, cu modelul dinamide-lor al lui Lenard Falsificarea devine însă dramatică, dacă modelul a rezistat vreme îndelungată confruntărilor experimentale și a generat o teorie dezvoltată și foarte coerentă Acesta a fost cazul cu modelul mecanic al lui Gali-lei-Newton-Lagrange-Laplace, a cărui înlocuire în fizica macroscopică prin modelul relativist și în cea microscopică prin modelul cuantic, a produs o imensă tulburare, nu numai în lumea ideilor, dar și în lumea celor care manipulau aceste idei și care au fost siliți să renunțe la paradigmele vechi și în măsura posibilităților să și le însușească pe cele noi Dimpotrivă, înlocuirea modelului cuantic tradițional, prin modelul electrodinamicii cuantice, nu a emoționat pe nimeni, constituind cum spune Martin Strauss o revoluție științifică neglijată După ce am văzut cum se uzează un anumit model, să facem un pas mai departe și să vedem cum se construiește noul model Mai întîi, observăm că drept depozit de materiale de construcție se folosește întregul fond de cunoștințe anterioare, confecționarea noului model putînd fi realizată pe mai multe căi Astfel, unele elemente de structură, cît și unele reguli de funcționare se pot lua, tale quale, direct de la un alt model anterior Alte elemente, sau alte reguli nu se pot prelua direct, ci trebuie adaptate cerințelor noii situații în sfîrșit, modelul poate fi completat prin dezvăluirea valabilității generale, pentru întreaga fizică a unor elemente structurale, sau reguli, care pînă atunci nu au fost aplicate decît la o clasă res-trînsă de fenomene Tn acest proces de reconstrucție, un model anterior poate deveni o metodă1 pentru edificarea 1 în sens etimologic strict, metodă înseamnă în greaca veche „cale de urmat" 200 noului model Ca un prim exemplu, vom arăta cum modelul mecanic a devenit o metodă pentru alte modele fizice Mai întîi, întreaga schelărie de concepte care nu aparțin integral mecanicii, dar pe care aceasta a fost obligată să le folosească pentru construcția modelului său, a fost preluată tale quale nu numai de către celelalte capitole ale fizicii, dar și de alte discipline, cum ar fi chimia și în parte și de biologie Este vorba atît de conceptele de spațiu, timp, relativitate, invarianță cît și în general de întreg inventarul cinematicii Funcțiile de stare, lagrangeiana și hamiltoniana cu care era înzestrat modelul mecanic, cît și regulile de funcționare exprimate prin ecuațiile lui Lagrange sau Hamilton, au fost preluate atît de electromagnetism, cît și de termodinamica statistică Metodele mecanicii analitice transferate în lumea matricelor și apoi în cea a operatorilor au fost preluate de mecanica cuantică, electrodinamica cuantică și teoria cuantică a cîmpului în această operație de inspirare de noi modele survin și accidente Astfel, preluarea necritică de către electrodina-mică a conceptelor dinamice ale modelului newtonian, elaborat pe o bază experimentală precară, limitată la viteze foarte mici, s-a ciocnit de binecunoscutele dificultăți care nu au putut fi înfrînte decît de teoria relativității re-strînse Modelul einsteinian al lumii fenomenelor electro-dinamice va lua acum rolul de metodă, amendînd drastic regulamentul de funcționare al noii mecanici Și mai interesantă apare cascada modelelor în fizică dacă ne referim la așa-numitcle forțe de etalonare Prima forță de etalonare a fost descoperită de Newton: legea atracției universale, cu masa gravifică drept sarcină a interacțiunilor gravifice Modelul acestei interacțiuni, în mîinile lui Coulomb, devine metodă de construcție a modelului interacțiunilor electrostatice, exercitate de asemenea prin intermediul unor forțe de etalonare, ale căror sarcini sînt sarcinile electrice, dar care, spre deosebire de mase pot fi pozitive, sau negative La nivelul cuantic, aceste interacțiuni sînt descrise de electrodinamica cuantică utilizînd modelul exercitării forțelor electromagnetice prin schimb de fotoni virtuali Modelul electrodinamicii cuantice devine apoi metodă pentru construcția modelului interacțiunilor electroslabe și a modelului cromodinamicii cuantice așa cum s-a arătat la sfîrșitul capitolului precedent Tot astfel, modelul unificării interacțiunilor electromagnetice 201 cu cele slabe, servește drept metodă pentru modele marii unificări și a supragravitației în încheiere, vom ataca problema raportului dintre un model mai naiv, care conduce la o teorie mai rudimentară ■și un model mai evoluat, care conduce la o teorie mai rafinată Fizicienii au elaborat un principiu care să regleze acest raport, denumit principiu de corespondență Car] von Weiszâcker care nu este numai un eminent fizician, dar și un subtil epistemolog îl enunță astfel: -Noua teorie include pe cea veche ca un caz limită și, tocmai prin aceasta, dă limitele de exactitate în cadrul căror vechea teorie se poate aplica instanțelor particulare: numai noua teorie ,,cunoaște“ granițele vechii teorii» Logicianul K R Popper, una din figurile cele mai proeminente ale epistemologiei secolului al XX-lea formulează o opinie asemănătoare: «O nouă teorie, oricît de revoluționară, trebuie întotdeauna să fie capabilă să explice complet succesul predecesoarei ei în toate cazurile în care predecesoarea ei a avut succes, ea trebuie să producă rezultate cel puțin la fel de bune ca acelea ale predecesoarei ei și, dacă e posibil, mai bune Astfel, în aceste cazuri, teoria anterioară trebuie să apară ca o bună aproximație a acestei teorii» Mai trebuie totuși precizat că acest principiu acționează numai asupra formei teoriilor, reglînd doar raportul dintre vechea formă și noua formă în ceea ce privește conținutul teoriilor, acesta diferă calitativ de la o teorie la alta, ca și de la un model la altul Astfel, dacă ne referim la un proces în care nu se efectuează lucru mecanic, transferul de căldură este descris formal exact de aceleași ecuații — și cu aceleași soluții — fie că acceptăm termodinamica modernă, fie că admitem modelul străvechi al caloricului, deși în conținutul său procesul este complet diferit în cadrul celor două modele, ireductibile unul la celălalt Tot astfel legea lui Coulomb stabilită în modelul fluidului electric și al interacțiunilor instantanee la distanță își păstrează aceeași expresie și în teoria maxwel-liană a cîmpului electromagnetic, atît timp cît ne menținem în regimul electrostatic De aici urmează următorul principiu al corespondenței pe plan formal: Relațiile matematice obținute in urma raționării asupra unui model mai evoluat, elaborat pe baza unor experimente efectuate în condiții mai largi, trebuie să cu- 202 prindă drept caruri particulare relațiile matematice obținute prin studiul unor modele mai rudimentare, elaborate pe bara unor experimente în condiții mai restrictive Așadar corespondența este comensurabilă în formă, dar incomensurabilă în conținut Am vrea să mai adăugăm, că în virtutea acestei corespondențe, practica face adesea apel la diverse modele din generații diferite, în raport cu natura problemelor pe care trebuie să le rezolve Bunăoară în disciplina aplicativă, denumită fizica stării solide, unele probleme se tratează în cadrul modelelor fizicii clasice macroscopice, altele în cadrul modelului Lo-rentz-Larmor, iar altele în cadrul modelului cuantic Fiecare model introdus în fizică tinde să se apropie tot mai mult de imaginea adevărată a lumii, în semnificația absolută a cuvîntului Modele despre care nu mai departe de acum un veac, lumea științifică avea convingerea că reflectă fidel natura, azi ni se par naive și ne fac să zîm-bim Cum va aprecia omenirea în viitor modelele pe care le imaginăm astăzi? Vom da un răspuns care nu aparține nici unui fizician și nici unui epistemolog, ci unuia dintre cei mai apreciați romancieri actuali, Lawrence Durrel, care în romanul său Balthazar spune: «Nunta spațiului cu timpul, iată cea mai de seamă poveste de dragoste a epocii noastre Această uniune va părea tot atît de poetică strănepoților noștri, cît ni se pare și nouă nunta dintre Cupidon și Psyche» CUPRINS ROMA NU S-A CONSTRUIT ÎNTR-O SINGURA ZI 5 Nici fizica nu s a construit într-o singură zi 7 FANTEZIE ȘI ÎNȚELEPCIUNI: Cerul Orientului 10 Lumea trebuie înțeleasă 13 Școala din Atena 16 COMMED1A Noaptea e un sfetnic bun 25 Experimentatorul Galilei gîndește din- colo de experiment 32 Prințul științei 36 Armonia Cosmosului într-o singură formulă 42 Să folosim din plin matematica 47 Pallas Atena și Apolo 51 Fatalismul mecanicist 53 Lecția lui Newton 55 MĂRIREA ȘI DECADENȚA CALORICULUI Fizicienii inventează fluide 57 Povața simțurilor și măsurarea tem- peraturii 58 Joseph Black inventează caloricul 60 începe drama 63 Energia nu e un mit, ci o funcție de stare 66 Entropia, un animal fabulos? 71 205 DIN MECANICISM S-A ÎNTRUPAT „ELECTRICITATEA" Istorie și istorioare 78 Un fluid, două fluide poate chiar mai multe 80 Un Hammurabi al electromagnetismului 86 Puncte de vedere asupra vederii, în antichitate 88 între Newton și Huygens 91 Un fluid bun la toate 96 între Hertz și Lorentz 102 Un adolescent aieargă după o rază de lumină ' 107 Mai aproape de adevăr 108 UN MODEL STRĂBATE MILENIILE Universul? O mulțime numărabilă 116 Chimiștii preiau ștafeta atomismului 123 Opinia lui Cicero 128 Bună dimineața, Electron 135 Un pedagog eminent și o descoperire epocală 139 Să-1 imităm pe Copernic 141 dar și pe alți astronomi 146 Nucleul începe să mărturisească 152 NEGAREA ȘI TRANSFIGURAȚI A ATOMISMULUI CLASIC Pulbere de lumină 158 Jumătate de om, călare pe jumătate de iepure șchiop 162 Microparticulele își dezvăluie caracte- rul 163 Ia spune ф, cine ești dumneata? 165 Să renunțăm la alegorii! 169 Identitate și diversitate 176 Retrospectiva modelelor nucleare 178 Modelarea nimicului 182 Grădina minunată 187 Visul lui Einstein 194 CASCADA MODELELOR ÎN FIZICA 198